
Predgovor 


Ova knjiga, katekizam za VII razred osnovne škole, nastala je kao 
pokušaj skupljanja iz knjiga i časopisa o životu Božjih junaka. Ništa ov- 
dje nije moje, sve je skupljeno i od drugih uzeto. Potakla me anketa me- 
du mlađim vjeroučenicima, u kojoj je bilo pitanje: Koja je osoba iz po- 
vijesti ili suvremenog života na tebe ostavila najupečatljiviji dojam? Od- 
govora je bilo različitih, od Isusa Krista, pjevača, glumaca do nogometa 
ša... Nitko da spomene nekog kršćanskog junaka, sveca ili sveticu ... 


Mi često nosimo ime nekog sveca. O njemu tako malo znamo. Pot- 
rebno je otkriti blago Crkve i upoznati ove ljude, koji su se odlikovali 
krepošću na svim područjima ljudskog života. Često o nogometašima, 
glumcima, pjevačima i drugim idolima znamo mnogo toga, a oni su ljudi 
koji su dobri tek na jednom području... Potrebno je nama kršćanima 
ponuditi prave junake, uzore koji su trajni poziv na istinski čovjekov i 
kršćanski život. Svaki je svetac dio divnog mozaika svete Crkve. 

/sus Krist je na Gori blaženstva svima ponudio kako se postaje bla- 
žen! Taj govor je moto kršćanstva! Ostvarujmo ga svakog dana da zado- 
bijemo i nagradu tih blaženstava - kraljevstvo nebesko. Svi smo pozvani 
na svetost. Volja je Božja svetost vaša, veli sv. Pismo. Nisi li i ti, koji či- 
taš ovo, pozvan da budeš jedan od njih? 


Literatura kojom sam se služio uglavnom su članci iz Veritasa, oso- 
bito o. Ivesa Ivonidesa i Maksa Hercega. Hvala im. Ujedno sam se poslu- 
žio i ovim knjigama: Zvijezde koje ne zalaze od /vesa Ivonidesa; Rano- 
kršćanski život u Vinkovcima — Kunkera-Ulman-Dragutinac; Uči se od 
sunca od Žarka Brzića i drugim vrelima. 


Uvod 


Crkva je nikla iz mučeničke krvi Bogočovjeka i zanosnog plamena 
Duha Svetoga pod okriljem Majke kojoj su povjerena djeca vječnosti. 
Njezina povijest ne traje stotinu ili dvije stotine godina, nego dvadeset 
stoljeća i trajat će dovijeka. Isus je rekao Petru: Ti si Petar-Stijena, i na 
toj Stijeni sagradit ću Crkvu svoju i vrata je paklena neće nadvladati. 
“Njezin je put sličan Isusovom: trnovit, bolan ali slavan. Obilježila je sve 
staze i krajeve svijeta Evanđeljem ostavši čvrsta, nepokolebiva i sveta. 
Nadživjela je sve protivnike izvana, oslobodila se zaraze iznutra i postala 
istinsko čudo ovoga svijeta. 


Prije 2 000 godina Isus se zaputio preko apostola iz Judeje. Otada 
nitko nije mogao zaustaviti njihov hod. Uvećaše se koraci Isusovi bez- 
brojnim koracima misionara. Prvih je Isusovih sljedbenika bilo dvanaest, 
danas stotine milijuna. Nijedan vladar nema tome slično. Sve vojske pa i 
najbolje naoružane nestadoše, a Isusova vojska, goloruka, oboružana je- 
dino ljubavlju uvećala se kao pijesak na moru... Isusova nauka stigla je 
do nas cjelovita i nepromjenjena, makar su je pokušavali kvariti ... Evan- 
đelje je najčitanija knjiga svijeta. Osvajalo je sve ljude od učenih do pri- 
prostih. Protivnici su Isusa raspeli na križ, narodi ga proglasiše Kraljem 
čovječanstva; Židovi ga okruniše trnovom krunom, sveci tisuću puta 
žarkom ljubavlju. Veličajan si, Bože moj! 


Kroz 2 000 godina prilazila je svakom čovjeku da ga oplemeni onim 
što joj je ostavio Isus. Kako je moguće protumačiti rapidno širenje krš- 
ćanstva nakon Isusove smrti? Kršćanstvo prvih stoljeća bijaše jako jer je 
bilomučenika— 18 000 000 mučenika u prva tri stoljeća. Oko 
200-te godine, Tertulijan piše: Mi smo kršćani, doduše od jučer, ali smo 
ispunili već sve: gradove i otoke, pokrajine i sela. Prodrli smo i u vašu 
Vojsku, čak nadomak carske palače, u senat, na trg, a vama smo ostavili 
vaše hramove. | što nas više sječete, to se više ponosni dižemo, jer k r v 
je mučenika sjeme novih kršćana! 

Crkva je najdivnija na križu. I najjača! Jača je kad je progone. Pro- 
gonstva su posijala paniku u Crkvi ali su je očistila.U njoj je bilo slabosti 
ali još više herojstva; zbrke ali još više bistrine; grijeha, ali još više kre- 
posti. Svijet se okretao, mijenjali se poretci, kulture, narodi, a Crkva ro- 
dena u znaku križa stajala je uvijek čvrsta i prisutna, jasna i djelotvorna. 


Mrzili su je i voljeli, napadali i branili, progonili i štitili: ali nitko u ove 
2 000 godina nije mogao živjeti kao da je nema 

Crkva zanosi i oduševljava pojedince do heroizma. Nijedna druga 
vjera ne izaziva tako žestok otpor i progonstva. A progoni se samo ono 
što je vrijedno. Zar ne? Čovječanstvo se protiv nje borilo moću, vlašću, 
novcem, spletkama, nasiljem, podvalama, klevetama, progonstvima... a 
ona je još tu jer je ni vrata paklena neće nadvladati. Živi i podmlađuje 
se. Na pohvalu kršćanstva treba istaknuti da je uvijek bilo Božjeg duha u 
njoj, snage Kristove da je spremna reći moj grijeh i vratiti se Kristu do- 
brote, milosrđa i ljubavi. Unijela je u svijet toliko čovječnosti, poštenja 
i vrednota da je nitko u tome ne može zamijeniti. S njom su povezane 
najveće ljudske vrednote i svetinje. Kad bi sve plodove što je Crkva stvo- 
rila u čovječanstvu izbacili iz ovoga svijeta, ne bi ništa ostalo! 


Ponekad mi se nameće misao o snazi propagande i o psihologiji mase. 
Upornim izvikivanjem ponekad i najgore stvari mogu dobiti prednost 
pred istinitim i dobrim, nešto nalik na povik: /Ve ovoga nego Barabu! 
Događa se da je psovka bučnija od molitve; grijeh više u modi od milos- 
ti... Nije li Evropa duhovno bolesna? Iz tog bolesnog mentaliteta čuju se 
glasovi protiv Crkve da nema sluha za potrebe čovjeka, da se ne prilago: 
duje svijetu, da ustraje u načelima i istinama. Zaostala kad brani život 
nerođenih, nepokretna kad zagovara čistoću; preživjela jer ne odstupa 
od nerazrešivosti braka. No, bolesnik se ne liječi iluzijama nego lijekovi- 
ma. Božje načelo života uvijek je jednako. Čudno, i danas Crkvu (čovje- 
ka) kore zbog dobrih djela... 


Crkva je u svako doba povijesti bila puna svetih ljudi i svetih djela. 
Svaki svetac nosi u sebi duboke čovjekove tragove. Nitko od njih nije 
bio anđeo. Sveci su ljudi koji se svom dušom predaju Bogu i ljudima “U 
njima je krepost zasjala do vrhunca, blaženstvo i ljudskost do punog sja 
ja. Mi često volimo gledati svoje ljubimce uvijek u časti i slavi, bez sjena 
i slabosti. A Bog bira ponizne i skromne, neugledne i prezrene da od 
njih stvori velikane. Kroz dugi niz stoljeća Isusa su mnogi nasljedovali. 
Pogledajte katolički kalendar. Pun svetaca, uzora naše vjere. Ima li itko 
boljeg kralja od kršćanina sv. Ljudevita? Gdje ćete naći milosrdnijeg čo- 
vjeka od sv. Vinka Paulskog? Tko se može pohvaliti sposobnijim odgoji 
teljem od Don Bosca? Gdje ćete naći tako dubokog i svetog naučitelja 
kao sv. Augustin, Toma Akvinski ili sv. Bonaventura? Gdje ćete naći iz- 
van Crkve čovjeka koji će dragovoljno poći u smrt kao sv. Ignacije Anti- 
ohijski? Gdje se dogodilo da netko u logoru ponudi svoj život za drugo- 
ga kao što je to učinio Maksimilijan Kolbe? A misionari? — Junaci bez 
ordena, učenjaci bez slave, radnici bez plaće! Divan je Bog u svetima 
svojim. 

Sv. Bonaventura reče: Kao što prosjaci u gradu od kuće do kuće za 
kruh prose, tako moramo imi činiti u nebeskom gradu. Sada preko uli- 
ce apostola, sada preko ulice mučenika, djevica ili ispovjedalaca tražiti 
zagovor kod Boga. Mnoge crkve i svetišta, kipovi, slike i zahvalnice svje- 
doče o pomoći i zagovorima svetaca. | zato mi želimo spojiti prošlost 
preko zrelo življene sadašnjosti s budućnosti, jer uranjajući u povijest 
čuvamo od zaborava veliko bogatstvo Crkve, svetosti i blaženstva. Sveci, 
kršćanski junaci umiru ne mrzeći, s molitvama na usnama, ljubeći i op- 
raštajući. Takvih junaka nema nigdje. Sveci umiru i odlaze s ovog svijeta 
no njihovo djelo i primjer ostaje kao trajno svjetlo nama. Program sveca 
jest ovaj: 


Svetac zna samo za jedan zakon — ljubav. 

Svetac ide samo pod jednom zastavom — križem. 
Svetac zna samo za jednu radost — vjeru u Isusa. 
Svetac zna samo za jednu knjigu — Evanđelje. 
Svetac zna samo za jedan jezik — molitvu. 

Svetac ima samo jednubrigu — bližnjega. 

Svetac ima samo jednu strast — davati. 

Svetac ima samo jednu čežnju — činiti dobro. 
Svetac ima samo jedno zanimanje — križni put. 
Svetac ima samo jednu silu — volju. 

Svetac ima samo jednu požudu — biti siromašan. 
Svetac se samo jednoga boji — grijeha. 

Svetac ima samo jedan program — Isusa. 

Svetac računa samo na — Raj. 


Da li je itko i kada ponudio ljudstvu bolji program od Isusa Krista, iz- 
govorenog na gori blaženstva, govora koji je moto života kršćanima: 
Blago siromasima, duhom: njihovo je kraljevstvo nebesko! 

Blago ožalošćenima: oni će se utješiti. 

Blago krotkima: oni će baštiniti zemlju! 

Blago gladnima i žednima pravednosti: oni će se nasititi! 

Blago milosrdnima: oni će zadobiti milosrđe! 

Blago čistima, srcem: oni će Boga gledati! 

Blago mirotvorcima: oni će se sinovima Božjim zvati! 

Blago progonjenima zbog pravednosti: njihovo je kraljevstvo nebesko! 


Na ovaj program svi smo pozvani. Odazovimo se! 


BLAŽENA TI ŠTO POVJEROVA 


Uvod: Lk 1, 39-56 
Pjesma: Marijo o mili glas... 


BLAŽENA DJEVICA MARIJA ostvarila je u sebi sva blaženstva. ls- 
punjena Bogom uzvraća mu ljubavlju i hvalom. Razmišlja u srcu o Bož- 
joj riječi, potpuno se pouzdaje u Boga. Bog ju je odabrao da bude prvi 
hram presvetog Trojstva; da bude prva pokaznica u koju će Otac nebes- 
ki zatvoriti svoga Sina. Da bude prvo živo svetohranište; da njene ruke i 
njeno krilo budu prijestolje gdje je Božji Sin slavljen. Marijinim pristan- 
kom Evo službenice Gospodnje, neka mi bude po riječi tvojoj po Duhu 
Svetom začet je Isus Krist, Bogočovjek. Bog blagoslivlja Mariju, a blago- 
slivlja ju i ljudski rod. Postala je blagoslovljena među ženama jer je rodi- 
la Spasitelja i dala Ga čovječanstvu. Postala je Bogorodica sačuvavši dje- 
vičanstvo: djevica je prije, za vrijeme i poslije poroda. Isus je posvetio 
put rađanja prošavši sam tim putem. U molitvi Zdravo Marijo mi moli- 
mo: Blagoslovljen plod utrobe tvoje Isus. 


Uputivši se k Elizabeti, izazvala je radost nerođenog Ivana Krstitelja i 
ushićenje Elizabete koja joj kliče: Blagoslovljena ti među ženama. 1 bla- 
goslovljen plod utrobe tvoje. Ta otkuda mi da Majka moga Gospodina 
dođe k meni. Gledaj samo! Tek što mi do ušiju doprije pozdrav, zaigra 
mi dijete u utrobi. Blažena ti što povjerova da će se ispuniti što ti je re- 
čeno od Gospodina! (Lk 1, 42-45). Pjesmom Veliča duša moja Gospo- 
dina koju Marija izriče ispunjena Duhom Svetim uči nas da je sve od 
Boga i sve treba dati Bogu! 


Gospa je savršeno s Isusom sjedinjena u vjeri, milosti i svetosti. U Ka- 
ni je prisutna da pomogne mladencima i potakne apostole na vjeru. Na 
Golgoti sudjeluje s Isusom stojeći pod križem u njegovoj žrtvi otkuplje- 
nja. Uvijek je uz Isusa: dok navješćuje Evanđelje, uči i čini čudesa ona 
Ga prati izdaleka; kad mu je najteže, u muci i smrti, ona je u njegovoj 
blizini. Prava majka! Isus joj pod križem povjerava Ivana za sina, a pre- 
ko njega i nas. Ona prima mrtvo tijelo svog Sina u svoje materinsko kri- 
lo. S apostolima u molitvi čeka silazak Duha Svetoga. Svojom majčin- 
skom prisutnošću prati rast prve Crkve. Ispunivši svoje poslanje na zem- 
lji, Bog ju proslavlja: uznesena je dušom i tijelom na nebo da bude Kra- 
ljica, Pomoćnica, Zaštitnica, Zagovornica, Majka ... 

Marija je ma j ka svih nas, ponos naše ljudske naravi, najljepši dra- 
gulj Božjeg stvarateljskog djela. Crkva je štuje jer ima Majku koja sve 
može kod Boga, koja nikad ne zaboravlja svoju djecu. Tko Mariji ljubi, 
taj se ne gubi. Ona je majka koja misli, majka koja čeka, strepi, moli, 
majka koja oprašta, majka koja razumije slabosti, opominje i savjetuje, 
poziva, zaklinje i plače! Opjevao ju je stih, ukrasio kist, podignuta sve- 
tišta njoj u čast, poklonili joj najljepši mjesec u godini, ispleli joj najljep- 
še molitve, iznijeli pred nju svoje jade, položili u nju svoje nade, jer ime 
Marijino otvara vrata raja. Ona koja je vodila za ruku Božjeg Sina, vodi 
za ruku i Božji narod. Marija je majka. A majci svatko ima pravo doći. 
Uvijek. Molimo da nam Marija dade svoje srce tako lijepo, tako sveto, 
tako ponizno da možemo i mi Isusa primiti i drugima dati. 

Gospa u zadnja dva stoljeća dolazi k svojoj djeci na zemlju da ih za- 
moli: 

Lourdes, 1858: Moli za siromašne grešnike i za vrlo izopačen svijet. 
Pokora! Pokora! Pokora! 

Fatima, 1917: Došla sam opomenuti vjernike da promijene život; da 
ne vrijeđaju Boga koji je već toliko ražalošćen; da mole 
krunicu; da se poprave i da čine pokoru za grijehe. 


Za kraj: Veliča duša moja Gospodina ... 


Za život 

— najljepše dostojanstvo žene jest majčinstvo, a čovjeka očinstvo. 

— s ljubavlju ću susretati majke u blagoslovljenom stanju. 

— rado ću moliti krunicu. 

— Majka! Blagoslovljeno i sveto ime koje smo izgovorili tepajući, a koje 
nikad ne prestajemo izgovarati. Tko može zaboraviti dragi lik svoje 
majke! Bića koje nas je toliko voljelo! O majko, bit ću ti dovijeka za- 
hvalan. 

SVETAC POVJERENJA 


Pjesma: Josipe o oče sveti 


Uvod: Što sve mora učiniti otac obitelji za kuću, obitelj i djecu .... 


Dana 19. ožujka svake godine Crkva slavi blagdan SV. JOSIPA. Mno- 
gi kršćani s ponosom nose njegovo ime a o njemu tako malo znaju. Do- 
duše, Sveto Pismo o njemu malo govori. Isus je bljesnuo kao sunce a Jo- 
sip ostao po strani. No, ni Isusovo djetinjstvo ni njegova mladost ne mo- 
gu se zamisliti bez ovog Božjeg velikana i miljenika. 

Zaručivši se s Marijom, djevicom iz Davidova plemena, odlučiše živje- 
ti djevičanski u braku, kao brat i sestra. Kad je ugledao Mariju u blago- 
slovljenom stanju, bio je satrven sumnjama. Ništa nije znao, ona ništa 
nije o tome govorila. Znao je da je čista, a ipak, očito je - majka je. Ko- 
načno je odlučio napustiti je. Sada je nebo posredovalo. Anđeo mu je 
javio Josipe, sine Davidov, ne boj se uzeti k sebi Mariju, ženu svoju. Što 
je u njoj začeto, doista je od Duha Svetoga. Rodit će sina, a ti ćeš mu 
nadjenuti ime Isus, jer će on spasiti narod svoj od grijeha njegovih (Mt 1 
20-21). Odjednom je shvatio: život će mu biti najuže povezan sa živo- 
tom Sina Božjega na zemlji. To je tako veliko, uzvišeno. Prihvatio je 
Božju ponudu da bude poočim, hranitelj Sina Božjeg i čuvar Majke Bo- 
žje. Sv. Josip je kao malo tko uživao Božju blizinu. Čovjek je posebnog 
Božjeg povjerenja, jer mu je Bog povjerio najdraže: Isusa i Mariju. 


S Marijom kreće u Betlehem na popis stanovništva. Tražio je prenoći- 
šte, ali za njih ne bijaše mjesta u gradu. Božji Sin kog su očekivali vjeko- 
Vi rodio se izvan grada, ljudskog naselja, u štali. Raspjevaše se nebesa, ra- 
dost se razli zemljom - samo ljudi nisu za to marili ... Nije dugo ostao u 
Betlehemu. Anđeo mu u snu javlja da odmah krene u Egipat jer Herod 
želi ubiti Dijete. Bože moj, kakve strepnje, muke, stradanja... Povoda za 
sumnju, no to mu nije palo na um. Vratio se u Nazaret s pouzdanjem u 
Boga nakon Herodove smrti. 


U Nazaretu je život tekao posve obično. Sv. Josip je neumorno radio, 
živio za Boga i obitelj. Isus mu je pomagao i slušao ga. Tri dana tjesko- 
ba je pritiskivala dušu dok ga nije našao u hramu. Isus im je tada rekao: 
Zašto ste me tražili? Niste li znali da mi je biti u kući Oca mojega? Vra- 
tili su se u Nazaret nastavivši svakdanji život predanja i rada. Sv. Josip je 
uvijek s vjerom prihvaćao i činio što je Bog tražio. Umro je prije Isusova 


rs 

javna nastupa. Povukao se tiho i nečujno kao što je i započeo svoju uz- 
višenu zadaću. 

Divan je uzor naših očeva: uzor u radu, molitvi i patnji. Šutio je, ra- 
dio i trpio, živio za Boga i obitelj. Doživio je mnoge kušnje, no nikada 
se nije potužio, nikada posumnjao, nikada Bogu predbacivao. Još nešto- 
umro je u prisutnosti Isusa i Marije! Da li je moguće poželjeti ljepšu 
smrt? Zato je sv. Josip postao zagovornikom za sretnu smrt. 


Evo jedne molitve u čast sv. Josipu: 
O Josipe, oče sveti, | 

čuvaj kuću i posveti. 

Sva obitelj da se složi, 

ljubav sveta da se množi. 

Mir, veselje k nama svrati, 
strah Gospodnji nek nas prati! 
Čuj nam, oče, molbu vruću, 
čuvaj našu cijelu kuću. 

Tebi ključe sve predajem — 
Gospodarom pripoznajem. 
Sve što može naškoditi, 
nastoj kući odstraniti, 

da živimo na “vom svijetu 

k'o i Ti u Nazaretu. amen. 


Za život s 


— Svaki odgoj počiva na kućnom ognjištu. Otac je nenadoknadiv u od- 
goju djeteta. Pogreška je ako se odgoj djeteta prepusti samo majci. 
Trebaju odgajati zajedno i otac i mati: otac zaštitom i čvrstoćom, 
majka nježnošću. Oboje trebaju imati vremena za dijete. 


— Imati pouzdanja i povjerenja u Boga. Tko bez Boga odgaja djecu, čes- 
to doživi razočaranje. Tko djetetu daje samo materijalno kako se čes- 
to čuje da roditelji govore da se ne muče djeca kao što smo se mi mu- 
Čili, doživjet će još veće razočaranje. Dijete treba ljubiti, nikako obo- 
žavati. Odgojiti ga kao dobrog karakternog čovjeka i dobrog vjernika. 


— Već sada ću se moliti sv. Josipu za sretnu smrt. 


VELIK PRED GOSPODINOM 


Uvod: Lk 1, 5-20 (navještenje Ivanovog rođenja) 
Mt 3, 1-17 (Ivanovo propovjedanje) 


Na razmeđu dvaju Saveza javlja se IVAN KRSTITELJ, sin staraca Za- 
harije i Elizabete. Njegovo je rođenje mnoge obradovalo, ponajprije maj- 
ku jer joj je Gospodin skinuo sramotu među ljudima davši joj porod, po- 
tom oca koji je progovorio slaveći Boga te mnogobrojnu rodbinu. Ivan 
je dijete nerotkinje, dijete milosti, navjestitelj mesijanske radosti. U nje- 
mu se osjeća jeka proroka Starog zavjeta koji očekuju savez Boga i čov- 
jeka po Mesiji. 


Već u djetinjstvu otišao je od svog doma u pustinju. Tu mu je lik ot- 
vrdnuo na žegi i vjetru, tu se napunio Bogom. Kad se u svojoj muževno- 
sti pojavio među ljudima, privukao je sve. Ljude je privlačio svojom čvr- 
stoćom karaktera, snagom volje i dubokom zauzetošću za Boga. Pleme- 
nit, čist, jednostavan, odlučan stoji na obalama Jordana sav prožet du- 
hom svog poslanja. Već je njegova pojava bila oštar prijekor grešnicima, 
pogotovo riječi. Usuđuje se dobaciti farizejima i saducejima strašnu ri- 
ječ :Leglo gujinje. /šao je naprijed ne obazirući se ni lijevo ni desno, vje- 
ran svojoj zadaći do kraja! Nije se stidio svoje službe i svog uvjerenja; ni- 
je se obazirao što će drugi reći, nije se žacao navijestiti Božji nepromje- 
njivi zakon samom kralju Ve smiješ imati žene brata svojega. Velik pred 
Gospodinom i pred ljudima. ' 


Ivan je bio čovjek koji je na svijetu bio samo radi Isusa. On je vjesnik, 
glasnik koji pripravlja narod za dolazak Gospodnji. Glasnik ne ide pred 
bilo kim, samo pred uvaženim sobama. Što je uvaženija osoba, ugledniji 
je glasnik. Ivan je vječni buditelj kršćanskih savjesti. Poziv pripravite put 
Gospodinu, poravnite mu staze upućen je svima. Srž je Ivanovog svetog 
poslanja svjedočiti za Krista! Jedini ga je od proroka prstom pokazao: 
Evo Jaganjca Božjeg, evo onoga koji oduzima grijehe svijeta! 


Bio je samo jednom malen i to onda kada je dolazio Onaj koga su če- 
kali vjekovi.Zapanjujuće je ponizan kad se radu je što je Isus tu i ka- 
da se povlači:On treba rasti, a _ ja se umanjivati i Ja nisam dostojan ni 
odrješiti remenja na njegovoj obući. Svoje učenike šalje Isusu jer zna da 
oni pripadaju Njemu, za Njega je živio i on sam. Kakava poniznost i ne- 
sebičnost. Nema zavisti kod Ivana... 

I... jednog dana Ivana nestaje u tamnici jer se usudio reći u lice kralju 
Ne smiješ imati žene brata svojega. Branio je vjernost i nerazrešivost že- 
nidbe, sakramenta za kog je Bog rekao:Što Bog združi, čovjek neka ne 
rastavlja. Svjedočenje za Krista zapečatio je krvlju 29. godine poslije 
Krista. Odrubljena mu je glava nakon plesa Herodijadine kćeri Salome. 
Ivan Krstitelj je jedini svetac, osim Gospe, kome Crkva slavi dan rođenja 
(24. lipnja) i dan smrti (29. kolovoza). 


Za život 

— Izbjegavati zavist! Iz zavisti Kajin je ubio Abela; iz zavisti braća su 
prodala Josipa u Egipat prevarivši oca da ga je zvijer rastrgla; iz zavisti 
Šaul je progonio Davida htijući ga ubiti. Kad zavist zavlada u nečijem 
srcu, nastaje mržnja koja razdire i ubija poput struje ne izuzimajući 
nikoga. 

Nepokolebljivost u svjedočenju. Spremni smo govoriti: Bojim se! Ta 
znate.... znamo! Nedostojno je čovjeka da bude kao krilo vjetrenjače 


pa se okreće kako vjetar puše. Jadan li je onaj koji nema svog stava 
Teško tebi ako nemaš neprijatelja — znak je da ništa ne vrijediš. 


— Osloboditi se robovanja ljudskom obziru, podsmijehu okoline. Čudan 
je naš čovjek: potroši li mjesečnu plaću za čašćenje prijatelja ili čini 
druge neke gluposti, nikome ništa. Odlazi li u šarena društva, nikom 
ništa. A ide li u crkvu, živi li kao pravi kršćanin, dade li za crkvu, za 
sjemenište — gle, budale... | danas čovjek upada u bojazan. Iz ljud- 
skog obzira ne ide na Misu, iz ljudskog obzira ne moli nego psuje, iz 
ljudskog obzira ne pozdravlja svećenike kad je u društvu s nekim, iz 
ljudskog obzira ne šalje djecu na vjeronauk.... iz ljudskog obzira u 
njegovoj duši nema mjesta za Boga. A Krist reče:Tko zataji mene 
pred ljudima, zatajiti ću i ja njega pred Ocem nebeskim. 

— Njegovati poniznost! Kao što je drvetu život u korijenu, tako je čov- 
jeku u poniznosti. Ohol čovjek sličan.je đavlu, prvim ljudima koji su 
htjeli postati kao Bog, Golijatu koji je izazivao na megdan, farizeju 
koji se hvastao u hramu.... Bog se oholima protivi, a poniznima daje 
milost. 


UČENICI NAJBOLJEG UČITELJA 


Isus je Put, Istina i Život. Najbolji učitelj okupio je oko sebe učenike 
odlučnom riječi:Pođi za mnom! Slijedi me! Slušali su njegovu riječ, pra- 
tili ga na spasiteljskim pohodima, bili su svjedoci njegovih djela. Živjeli 
su s Njim, upijali njegovu dobrotu, zauzetost za ljude. Isus im je objavio 
tajne Božjeg kraljevstva. Apostoli su vidjeli ushićenje i radost naroda, 
doživjeli bezbrojne milosti i obraćenja. Učitelj ih je pripremao na apo- 
stolski rad i zajedništvo s ljudima. Samo su jednom zatajili - u muci: je- 
dan ga je izdao, drugi zatajio... Pojava Uskrsloga raspršila im je maloduš- 
nost i vratila zanos. | tada je još jedan sumnjao... ne za dugo. Osnaženi 
Duhom krenuli su propovjedati Krista, njegovu istinu, ljubav i uskrsnu- 
će. Crkva je jaka jer su njezini temelji krv Isusova i njegovih učenika. 


«Svoju revnost prema Isusu zapečatili su krvlju (osim Ivana) i tako na 


najbolji način potvrdili istinitost propovjedanoga.Ivan je umro prirod- 
nom smrću. 

SV.ANDRIJA, brat Šimuna Petra bio je učenik Ivana Krstitelja i prvi 
prešao k Isusu. Drugi dan doveo je brata Petra Isusu. Još su neko vrije- 
me ribarili s ocem, ali ubrzo ostavljaju oca, brod i mreže i stalno ostaju 
uz Isusa. Prema predaji propovjedao je Evanđelje u južnoj Rusiji, potom 
u Ahaji gdje je na Patrasu bio raspet na križ oblika slova X (Andrijin 
križ). Blagdan mu je 30. studenoga. 


SV. JAKOV STARIJI - sin Zebedejev, brat Ivanov. Na Isusov poziv 
ostavio je sve i pošao za njim. Isus je braći dao nadimak Boanerges (Si- 
novi groma). S Petrom i Ivanom bio je u nekim prilikama posebno istak- 
nut (Preobraženje, Getsemani). Vjerojatno je u prvoj Crkvi jeruzalem- 
skoj imao istaknutu ulogu kad ga je Herod Agripa dao prvog pogubiti 
mačem god. 44-45. Blagdan mu je 25. srpnja. 


SV. FILIP, rođen u Betsaidi, rodnom gradu Petra i Andrije, bio je s 
njima zajedno učenik Ivana Krstitelja. Odazvao se Isusovom pozivu i sa 
sobom doveo Natanaela. Preko njega su neki pogani tražili pristup k Isu- 
su. Možda je bio iz grčko-židovske obitelji jer ima grčko ime. Prema 
predaji djelovao je u Frigiji i umro mučeničkom smrću (kamenovan) u 
Hijerapolu. Blagdan mu je 3. svibnja zajedno s Jakovom Mlađim. 

JAKOV MLAĐI, sin Alfejev i brat Jude Tadeja, iz počasti ga nazivaju 
brat Gospodinov. U Evanđeljima se posebno ne ističe, vjerojatno je tek 

nakon smrti Jakova Starijeg postao poglavar jeruzalemske crkve. Njego- 
va poslanica značajna je osobito zbog sakramenta bolesničkog pomaza- 
nja. U dubokoj starosti bačen je s vrha jeruzalemskog hrama i onda do- 
tučen toljagom. Blagdan mu je 3. svibnja. 


JUDA TADEJ, sin Alfejev i brat Jakova Mlađeg. (Matej spominje i 
trećeg brata, Josipa, učenika, koji nije bio apostol). Njihova je majka 
Marija bila s pobožnim ženama koje su pratile i pomagale Isusa za živo: 
ta, a kasnije htjele urediti grob pa su bile prve vjesnice uskrsnuća. Prema 
predaji propovijedao je u Perziji (Iranu) i mučen zajedno sa Šimunom, 
s kojim ima zajednički blagdan, 28. listopada. 


ŠIMUN po nadimku Kananejac, vjerojatno je bio potomak naroda 
koji su živjeli prije doseljenja Izraelaca u Palestinu. Luka ga naziva Rev- 
nitelj (Zelotes), vjerojatno je prije nego je postao apostol bio pripadnik 
borbene stranke za čistoću Zakona i oslobođenje od Rimljana. Prema 
predaji propovijedao je u Egiptu, potom u Perziji gdje je umro mučenič- 
kom smrću (prepiljen) zajedno s Judom Tadejem s kojim ima i blagdan. 


BARTOLOMEJ, poznat pod aramejskim nadimkom po ocu (sin To- 
lomejev), dok mu je, prema Ivanu, pravo ime Natanael. Bio je iz Kane 
Galilejske. Filip ga je doveo k Isusu, a Isus ga je nazvao pravim Izrael- 
cem u kome nema prevare. Prema predaji propovjedao je najprije-u Indi- 
ji, poslije u Gornjoj Armeniji gdje je umro mučeničkom smrću (oderali 
mu kožu). Blagdan mu je 24. kolovoza. 


TOMA, s nadimkom Blizanac, svojom je sumnjivošću nakon Isusova 
uskrsnuća zapravo pojačao vrijednost svjedočanstva apostola, a u ganut- 
ljivom prizoru priznanja, dao Isusu priliku da istakne vrijednost veliko- 
dušne vjere. Prema predaji propovjedao je u Perziji, kasnije u Indiji gdje 
je umro kao mučenik (proboden kopljem). Oko Malabara u Indiji saču- 
vali su se do danas neki Tomini kršćani. Blagdan mu je 3. srpnja. 

MATIJA, jedan od učenika koji su bili s apostolima od Isusova kršte- 
nja do uzašašća, i koji su bili svjedoci uskrsnuća. Izabran je da popuni 
broj Dvanaestorice umjesto izdajice Jude Iškariotskoga. Prema predaji 
umro je u Judeji mučeničkom smrću (kamenovan). Blagdan mu je 14. 
svibnja. 


O sv. Petru, prvaku apostola u temi Stupovi Crkve 
O sv. Ivanu i Mateju u temi Besmrtni pisci. 


Izmoliti za kraj: apostolsko vjerovanje! 

STUPOVI CRKVE 


Jedan je bio stijena Crkve na kome je Isus utemeljio Crkvu, drugi je 
bio orijaš kršćanstva koji je Evanđelje pronio po tadašnjem poznatom 
svijetu. Isus im obojici mijenja ime - Šimunu u Petar, a Savlu u Pavao. 
Promjena imena označava novo poslanje. Pogubljeni su zajedno, slavimo 
ih zajedno, 29. lipnja. Na njihov blagdan Crkva po biskupima, nasljedni- 
cima apostola, posvećuje i zaređuje nove apostole Evanđelja, svećenike. 
U Crkvi je danas sačuvana promjena imena kod Pape, redovnika i redov- 
nica, kod krizme. 


SV. PETAR, prvak je u zajednici apostola po Božjem izabranju i mi- 
losti. Žarko je i iskreno ljubio Isusa za koga je spreman sve učiniti. Vat- 
rene je i silovite naravi: brz i spreman na sve, ali ponekad samo do prve 
poteškoće. Hodajući po vodi počinje sumnjati i vapi:Gospodine, spasi 
me! U ime apostola ispovjedio je vjeru u Kristovo božanstvo: Ti si Krist 
Sin Boga živoga. Isus ga hvali i odgovara mu da je on stijena na kojoj će 


sagraditi Crkvu svoju i vrata je paklena neće nadvladati. Nedugo iza po- 


hvale, Isus ga nazva sotonom. Kako se to dogodilo? Kad je Isus govorio 
o svojoj muci i smrti, Petar mu reče:Da/eko to od tebe, Gospodine! Isus 
mu odvrati:Nosi se od mene sotono! Sablazan si mi, jer ti nije na pameti 
što je Božje, nego što je ljudsko! (Mt 16, 22-24). Na sebi je iskusio ljud- 
sku slabost i grešnost, da može lakše razumjeti slabe duše. Kad je Isus 
govorio o praštanju, Petar je pitao:Gospodine, koliko puta da oprostim 
bratu svome, ako se ogriješi o mene?Do sedam puta? Kaže mu Isus:Ne 
kažem ti do sedam puta, nego do sedamdeset puta sedam (Mt 18,21-22) 
Nakon čudesnog umnoženja kruha i govora Isusova da je on kruh živi 
koji je s neba sišao; kruh koji ću ja dati tijelo je moje za život svijeta (lv 
6, 51) Petar u ime apostola ispovjeda vjernost u Isusa riječima :Gospodi- 
ne, kome da idemo? Ti imaš riječi života vječnoga! I mi vjerujemo i zna- 
mo: ti si Svetac Božji (Iv 6, 68). Njegova ga vatrenost goni da se usproti- 
vi Isusu da mu pere noge; obećaje da će za Isusa umrijeti ako zatreba. A 
kad tamo dogodilo se — Petar spava dok Isus moli u Getsemaniju; on se 
poslije stidi Isusa niječući Ne znam toga čovjeka. Svoju je ljubav prema 
Isusu učvrstio kroz tragediju zataje. 


Petar najprije želi sam pobijediti Zloga, a poslije će se potpuno preda- 
ti Gospodinu. Bit će mu dovoljan samo jedan pogled božanske ljubavi 

da se trgne i ostane uvijek čvrst i vjeran. Jednom je pao, ali je čitavog ži- 
vota plakao, rekao je sv. Augustin o njemu. Strah od ljudi odvojio ga je 
na trenutak od Gospodina, no poslije nije se nikoga bojao. Gospodin je 
nakon uskrsnuća ispitao Petrovu vjeru pitajući ga:Petre, ljubiš li me više 
nego ovi! Petar je odgovorao:Gospodine, ti znaš dva puta, a treći put: 
Gospodine, tebi je sve poznato, Ti znaš da te volim. Radostan je što 
nešto može podnijeti za Isusa, veseo je kad ga šibaju i uči nas da se tre- 
ba većma pokoravati Bogu nego ljudima. 

Umro je u Rimu za cara Nerona 67. godine. Dao se iz poniznosti raspeti 
na križ naopačke jer nije bio dostojan umrijeti kao Krist. Napisao je dvi- 
je poslanice. U njima opominje kršćane i poziva ih na istinski kršćanski 
život, a posebno da se čuvaju sotone jer đavao kao ričući lav obilazi tra- 
žeći koga da proždere! 


SV. PAVAO orijaš je kršćanstva. Od progonitelja preobrazio se u apo- 
stola. Pobjedio ga je Nepobjedivi na ulasku u Damask kad je išao progo- 
niti i hvatati kršćane želeći ih dovesti u Jeruzalem. Obasjala ga je čudes- 
na svjetlost s neba, oborila s konja, oslijepila ga a on je začuo glas:Sav/e, 
Savle, zašto me progoniš? Nikada se nijedan protivnik Božji nije tako 
brzo predao kao Savao. Pita: Gospodine, što hoćeš da učinim? | kad je 
dobio upute, sav se dao na propovjedanje Evanđelja. 


Jurnuo je kao ranjena zvijer da nadoknadi propušteno. Onaj koji je 
bjesomučno progonio kršćane i mrzio Isusa, najviše je pridonio širenju 
Evanđelja. Snažan kao oluja, orkanske volje i energije, snažnog intelekta 
raskomadao je staro židovstvo i vezivanje na Mojsijev zakon. Kršćanstvo 
je počelo cvjetati i širiti se. Bio slobodan ili u okovima, Pavao ne presta- 
je širiti vjeru. Uzdiše:/ao meni ako ne propovjedam, ali i moli:Znam ko- 
me sam povjerovao i Sve mogu u Onome koji me jača. Ponizno zahva- 
ljuje Bogu na daru vjere i apostolata :Milošću Božjom jesam što jesam! 
Misijskim putovanjima širi i propovjeda Evanđelje. Trpi neshvaćanja, 
prezire, muke, šibanja, okove,alineslomiv je. Smrt smatra dobit- 
kom. Gdje god bio, uspjeva potaći kršćane na čisti život, čvrstu vjeru i 
bratsku ljubav. Već je onda shvatio važnost pisane riječi jer njome može 
doprijeti do više srdaca i duša nego li putovanjima. Zato Pavao piše svo- 
je poslanice. One su ostale najsvjetlijim spomenicima prodora čovjekova 
duha u Kristovu tajnu. Ima ih I4, a potvrda su Pavlove žive vjere i apo- 
stolata. Shvatio je da treba propovjedati Krista raspetoga, Krista uskrs- 
loga; hvaliti se svojim slabostima da se Bog proslavi. Propovjedanjem i 
svojim poslanicama zadivio je svijet. 

Krvlju je zapečatio svoju vjernost prema Kristu u Rimu, za cara Nerona, 
67. godine, kad mu je mačem odrubljena glava. 

BESMRTNI PISCI 
Uvod: Mereškovski o Bibliji, Veritas 1968, str. 84. 


MATEJ je napisao Evanđelje 42. godine na aramejskom narječju, a 
već 55. godine prevedeno je na grčki jezik. Evanđelje upravlja Židovima 
prvenstveno jeruzalemskoj zajednici. Bio je carinik, mrzak svom narodu 
zbog skupljanja poreza, a on mu svojim pisanjem pronosi slavu. Čudno! 
Da i ne! Oštro ističe kraljevsku lozu našega Gospodina (prvo poglavlje) 
na kome su se ispunila sva proroštva Staroga zavjeta. Podrijetlo Isusovo 
izvodi od Abrahama, praoca židovskog naroda i naše vjere, a sve događa- 
je u Isusovom životu tumači kao ispunjenje proroštva. Donosi 129 osvr- 
ta iz Starog zavjeta da uvjeri Židove da je Isus iz Nazareta obećani Mesi- 
ja, Krist, Pomazanik. Citirajući Izaiju, Jeremiju, Davida, Makabejce i 
druge otkriva i slavu svog naroda. Postao je jedan od najvećih rodoljuba 
židovskih i jedan od najvećih štovalaca Starog zavjeta. Srž njegova Evan- 
đelja jest: Isus iz Nazareta je obećani Mesija, Krist. Svoju ljubav i vjer- 
nost prema Mesiji posvjedočio je krvlju, umro je mučeničkom smrću 
(spaljen) u Etiopiji. Blagdan mu je 21. rujna. 


MARKO s nevjerojatnom oštrinom i točnošću opisuje događaje.Evan- 
đelje je napisao negdje između 53. i 63. godine. Ništa ne izmiče njegovu 
pažljivu oku. Život mu je vezan uz Petra i Pavla, više uz Petra. Vjerno je 
bilježio sve Petrove govore i jedini naveo Petrove negativnosti. Brzim i 
vještim potezima, kratko, živahno i pučki prikazuje Isusa kao Sina Bož- 
jega. Svoje Evanđelje upravlja Rimljanima kojima nije važno da li je Isus 
iz Davidova plemena ili nije, nego: da li je Bog ili nije. Zato Marko otk- 
riva Isusa kao gospodara svijeta i ljudi, koji postiže svu veću vlast nad 
zlom i stvara novi svijet Božjeg kraljevstva. Isus je Lav iz Judina pleme- 
na koji izgoni đavle, liječi bolesti, čini čudesa, pobjeđuje smrt. Marko 
više opisuje Isusova čudesa nego li njegove riječi. 

Iz Rima ga Petar šalje u Aleksandriju da tu osnuje crkvenu zajednicu 
što je i učinio. Ovdje je zasvjedočio evanđelje krvlju 68. poslije Krista. 
Slavi se 25. travnja. 


LUKA, po zanimanju liječnik, piše svoje Evanđelje uglavnom za Grke. 
Tumači židovske izraze koji poganima nisu poznati. Evanđelje je napi- 
sao između 60-63 godine. Obrazlaže što je to blagdan beskvasnih hljebo- 
va; napominje da je Emaus nedaleko od Jeruzalema.... U Evanđelju pro- 

vlači ideju blisku Grcima — sveopćenitost kršćanstva. Čovjek je uvijek 
čovjek pripadao kojem god narodu. Isus je Spasitelj i Otkupitelj svih 
ljudi. Božja briga je čitavo čovječanstvo. 


U svom Evanđelju posebno ističe da su svi pozvani u Božje kraljev- 
stvo: zdravi i bolesni, muževi i žene, Židovi i pogani jer je Isus Spasitelj 
sviju. On jedini iznosi prispodobe o milosrđu: prispodoba o izgubljenom 
sinu, izgubljenoj ovci i izgubljenoj drahmi da pokaže da je Spasitelj do- 
šao radi grešnika, a ne radi pravednika. Napisao je i Djela apostolska u 
kojima opisuje život i rast prve Crkve. Po predaji umro je mučeničkom 
smrću (objesili ga na križ) u Beociji. Blagdan mu je 18. listopada. 


IVAN, apostol i evanđelista, napisao je svoje evanđelje oko 100-te go- 
dine. To je sjećanje ljubljenog učenika koga je Isus najviše volio. Isus je 
bio sve u njegovu životu. Ivan je svjedok čitavog Isusovog javnog života, 
čudesa, smrti, uskrsnuća, svjedok je i neobičnog poletnog kršćanstva .Za 
njega je Isusov život pravo Bogojavljenje. Kad za njegova života niču he- 


reze(krivovjerja), da ih pobije i dokaže Kristovo božanstvo piše:Isus je . 


Očeva Riječ koja je uzela tijelo... (Iv 1, 14); Ivan Krstitelj za njega svje- 
doči da je Sin Božji (Iv 1, 34); sam Isus navodi na to Natanaela, Nikode- 
ma i Samaritanku. On to tvrdi i uznemirenim Zidovima koji žele znati 


tko je on:Zaista, zaista vam kažem, prije nego je Abraham bio, Ja jesam. 


Srž Ivanovog Evanđelja jest: Isus je pravi Bog i pravi čovjek. 


Napisao je još tri poslanice i knjigu Otkrivenje, u kojima je posebno 
naglašena ljubav prema Bogu i bratu čovjeku. Zadnje riječi Svetog Pis- 
ma u knjizi Otkrivenja znak su čežnje za dolaskom Spasitelja:Dođi, Go- 
spodine, Isuse! 


Ivan je doživio duboku starost i jedini od apostola umro prirodnom 
smrću. Blagan mu je 27. prosinca. 


Za život 
— Rado ću čitati Sveto Pismo i po njemu živjeti. 
— Čitajući besmrtne pisce naučit ću se mudrosti vječnog života. 


— Biblija se ne čita, ona se blaguje! Tko ne pozna Sveto Pismo, ne poz- 
na ni Krista! a, 

KRATKA POVIJEST CRKVE 


Prvih pet stoljeća 

Isus je duboko utkan u srca i svijest ljudi. Apostoli su nosioci kršćan- 
stva koje se rapidno širi. Nailaze progonstva koja će trajati od 67. do 
313. godine kad je Crkva dobila slobodu. Snažni likovi ovi stoljeća su: 
Polikarp, Ignacije Antiohijski, mučenici s našeg tla: Euzebije, Polion, 
Dimitrije, Kvirin, Duje, Anastazija; afrički mučenici: Ciprijan, Katarina 
aleksandrijska, Perpetua i Felicita; drugi svjedoci Kristovi po svijetu: 
Lovro, Cecilija, Agneza,Agata...; veliki crkveni oci: Atanazije, Bazilije 
Veliki, Grgur Nazijanski, Ivan Zlatousti, Augustin, Jeronim... sveci koji 
su promjenili svijet: sv. Antun Pustinjak, sv. Benedikt, pa Grgur Veliki i 
drugi. Kroz ovih pet stoljeća Crkva je proživljavala križni put, no pobi- 
jedila je. Bila je jača dok su je progonili. Kad je dobila slobodu, počela 
ssu previranja, krivovjerja.... U petom stoljeću Crkva se otvara novim na- 
rodima da ih kristijanizira. 


Od petog do desetog stoljeća 


Nastavak kristijaniziranja barbarskih naroda prva je zadaća Crkve. Mi- 
sionari i propovjednici obilaze Evropom krštavajući gotovo svu Evropu. 
Sv. Bonifacije raširio je kršćanstvo među Germanima, osobito u Njemač- . 
koj. Benediktinci su prodrli u Belgiju; Irsku je za Krista osvojio sv. Pat- 
rik pa će irski monasi i redovnici doći na kontinent propovjedati. U sje- 
verne zemlje Evrope, Dansku, Norvešku i Švedsku kršćanstvo je prodira- 
lo polako, uz krvave sukobe. Kršćanstvu se priključuju i Slaveni - pokrš- 
tavaju se Hrvati, Česi, Slovaci, Poljaci... Masovna pokrštavanja među na- 
rodima i nedostatak solidne pouke pokazao je da su mnogi nastavili živ- 
jeti poganski makar su se prozvali kršćanima. Još uvijek postoji vjerova- 
nje u duhove, čarolije, magije. U 9. stoljeću najava je veće krize, jer na 
Istoku započinje postepeno odijeljivanje od Zapada koji će svoj vrhunac 
dobiti u 11. stoljeću. 


Daljnjih pet stoljeća 
Nakon velike krize izazvane istočnim raskolom (1054) Crkva je jedno 


vrijeme s bolom osjećala težinu raskola. Dva stoljeća iza toga Crkva do- 
življava bujnost kršćanskog života, važan preokret koji je pozivao na is- 

tinsko Evanđelje. Brojni reformatori kao Grgur VII, Franjo Asiški, pro- 
cvat redovništva, gradnje crkava usmjeriše Crkvu pravom životu. Dolazi 
i do inkvizicije da bi se zaštitilo pravovjerje i jedinstvo Crkve. Kršćane je 
na Zapadu prožimala svijest o svetom ratu za oslobođenje Kristove do- 
movine pa se organiziraju križarske vojne. Do 13. stoljeća Crkva je imala 
monopol na obrazovanje - svećenici su bili jedini intelektualci. Vrhunac 
kršćanske i ljudske veličine je trinaesto stoljeće. Poslije opet dolazi do 
krize, Avignonskog sužanstva, prodora poganstva u kršćanstvo. O nekim 
temama vidi opširnije Veritas 1979, Istočni raskol, Križarski ratovi, br. 
3, str. 16-17; Inkvizicija 5/1979, str. 17. 


Zadnjih pet stoljeća 


Opet su veliki ljudi Crkve smogli snage preporoditi je. Papa Pio V, 
Grgur XIII; veliki učitelji - sv. Franjo Saleški, Ivan od Križa, Terezija 
Avilska, obnovitelji i misionari - sv. Ignacije Loyolski, Franjo Ksaverski; 


uzori kršćanske ljubavi - sv. Vinko Paulski, sv. Josip Benedikt Cottolen-. 


go; sveti pastoralci - sv. Ivan Marija Vianney, sv. Don Bosco; blaženici s 
našeg tla - blaženi Marko Križevčanin, Leopold Mandić; sveci koji su od- 
nijeli u grob svoju krsnu nevinost - afrički mučenici, Marija Goretti, sv. 
Dominik Savio. Crkvu je u našem 20. stoljeću orkunio divljenjem sv. 
Maksimilijan Kolbe, svetac koji je dragovoljno žrtvovao svoj život za oca 
obitelji. 

U 17. stoljeću dogodio se slučaj Galileo Galilej, toliko iskrivljivan da 
posluži kao optužba da je Crkva kočila znanost (opširnije o tome, vidi u 
Veritasu 2/1980, str. 17). Bog nam je u zadnja dva stoljeća dao tako ve- 
like Pape, jedan bolji od drugoga. 


Osim ovih kanoniziranih svetaca, Crkva ima milijune skromnih duša 
čija je vjera samo Bogu znana. Također ima i kandidate oltara koji čeka- 
ju proces za proglašenjem blaženim ili svetim kao na primjer: Matt Tal- 
bot, Ivan Merz, Edith Stein, Raoul Follereau, Charles de Foucauld,.... 
Pečat današnjoj Crkvi daje neumorni papa Ivan Pavao II, velikani ljubavi 
Abbe Pierre, Majka Terezija i bezbrojne duše koje slave i časte Boga 
svim svojim bićem. Dok budemo imali takvih duša, ne bojmo se, Crkva 
neće propasti. 

Sjetimo se i sada riječi sv. Ciprijana:Ve može imati Boga za Oca, tko 
nema Crkvu za majku! Crkva smo mi, baštinici neba i svetosti. Čuvajmo 
divni polog vjere i dajmo ga drugima. ši 

Vjeruj sinko, u višnjega Oca, 

i njegova od vijeka Sina, 

i trećega milostiva Duha: 

vjeruj, vjeruj, spasit će te vjera! (Ivan Mažuranić) 

APOSTOLSKI OCI 


Pjesma: Na Isusov se spomen sam... 


SV. POLIKARP bio je učenik sv. Ivana apostola. On ga je ustoličio 
za biskupa u Smirni. Poznat je kao učitelj cijele Azije. Njegovu vitešku 
smrt, 23. [1. 156. godine zapisuju carski dokumenti i pismo crkve smir- 
nske Crkvi u Filomeji. Polikarp sve žrtvuje, jer želi s Kristom zauvijek 
biti. Budući da je dragocjeno pismo dugo, evo nekoliko izvadaka: 


Borin Milost, mir i ljubav vama u obilju od Oca i Gospodina našega 
Isusa Krista! Pišemo vam ovo pismo i izvješćujemo vas o onima koji su 
položili svjedočanstvo, prije svega o blaženom Polikarpu.... Kad se Poli- 
karp pojavio na trkalištu, nastala je velika galama da se ništa nije moglo 
razumjeti. Tada se zaorio glas s neba:' Polikarpe, budi jak, drži se junač- 
ki“ ... Kad je biskup stao pred prokonzula, ovaj ga upita je li on Polikarp 
Kad je dobio potvrdan odgovor, reče mu: Odreci se Krista! Uzmi u ob- 
zir svoju starost, promijeni mišljenje, zakuni se carskim bogovima i kaži: 
Na stranu s tim bezboštvom! Polikarp obuhvati pogledom mnoštvo,po- 
digne ruku i reče:Odstranite bezboštvo. Prokonzul će na to: Prokuni 
Krista i ja ću te pustiti! Starac prozbori:Osamdeset i šest godina služim 
njemu. On mi nije ništa nažao učinio. Kako bih mogao huliti na svoga 
kralja i spasitelja... Prokonzul će na to:Imam divlje zvijeri pred koje te 
mogu baciti, ako svoje mišljenje ne promijeniš. Samo ih pusti, odgovori 
starac, ali ja svoje mišljenje ne mijenjam. Živa ću te spaliti ako ti životi- 
nje ništa ne učine, uzvrati Prokonzul. Polikarp reče:Prijetiš vatrom koja 
gori jedan sat, a tada se ugasi. Ti ne znaš ništa o vatri budućeg suda i 
vječnoj kazni koja čeka prokletnike. Konačno, što oklijevaš? Učini što 
misliš! 

Prokonzul tada dade javno izvikati tri puta: Polikarp se priznao krš- 
ćaninom. Masa zaurla: Ovdje je učitelj Azije i otac kršćana! Tada carski 
namjesnik zapovjedi da ga živa spale... Kad su ga htjeli pričvrstiti čavli- 
ma, reče starac: Ostavite me ovako! Onaj koji mi je dao.srčanosti prko- 
Siti vatri, dat će mi da izdržim i bez vašeg osiguranja čavlima... Tada Po- 
likarp poče svoju molitvu:Gospodine, svemogući Bože, Oče našega go- 
spodina Isusa Krista, slavim Te..., zahvaljujem Ti za sve po vječnom veli- 
kom svećeniku Isusu Kristu, Tvome ljubljenome sinu po kojem neka bu- 
de tebi i Duhu Svetome čast sada i u vijeke. Amen. A kada izreče Amen 
i završi molitvu, sluge ognja potpališe vatru. Kad se razbuktao plamen, 

ugledasmo čudo... Plamen se izvio u luk i nadu se poput ognjenog brod- 
skog jedra i u krugu opkoli mučenika. A on u sredini nije sličio opalje- 
nom tijelu, nego pečenom kruhu, i sjao je poput srebra i zlata u peći. A 
mi smo osjetili tako ugodan miris kao da miriše tamjan ili koja druga 
mirisava tvar. Spomendan ovog sveca je 23. veljače. 


SV. IGNACIJE (VATROSLAV) ANTIOHIJSKI, bio je biskup počet- 
kom drugog stoljeća u Antiohiji. Najveći dio njegova života ostao nam 
je nepoznat. Život mu je zapravo počeo hapšenjem u kojem je izrastao 

. kao divni sljedbenik Isusa Krista. 

Ignacije je neobičan kršćanin, izuzetan biskup. Najdublja mu je želja- 
umrijeti za Krista! Njegova pisma, ima ih sedam, otkrivaju kakav je to 
čovjek bio. Duša mu svijetli, grije, gori - čudesna snaga, ljepota duše i 
čvrstoća vjere. Čitati njegova pisma znači oplemeniti dušu. Uzeo je bi- 
blijske vrednote i uklopio ih u ondašnji svijet. Njegova su pisma život. 
Zna samo za dvije teme vjeru u [susa Krista i bratsku ljubav! Ima samo 
jednu vruću želju i jednu strast: slijediti Gospodina u mučeništvu . Veli: 

Vjera je počelo, ljubav je savršenstvo. Nitko nije zagovarao tako svoju 
smrt kao on. U nju žuri, kroči kao na gozbu u strahu da ga to ne mimoi- 
đe. Dični starina, vatreni stup kršćanstva mučen je oko 110-te godine u 
Rimu. Crkva ga slavi 17. listopada. 


U poslanici Aimljanima očituje se Ignacijeva spremnost i žarka želja 
za mučeništvom. Evo nekoliko odlomaka iz te poslanice: 


nevena Ignacije, zvani i Teofor, Crkvi... dostojnoj Boga, dostojnoj pošto- 
vanja, dostojnoj sreće, hvale, uspjeha, svetosti ... vjernicima koji su uje- 
dinjeni kao duša i tijelo ... uvijek puni milosti Božje, daleko od svake 
ljage, želi najčistiju radost u Isusu Kristu, našemu Gospodinu. 


Nakon tolikih molitava isprosio sam milost da ću moći vidjeti vaša 
božanska lica, čak i više nego što sam molio: da ću vas moći i osobno 
pozdraviti, ja, sužanj za Isusa Krista,... ali se bojim da mi vaša ljubav ne 
bude na štetu. Vama je lako postići što hoćete, ali meni će biti teško do- 
ći k Bogu ako ne budete imali razumijevanja za me. 

Ne želim da tražite ono što se dopada čovjeku, nego ono što se sviđa 
Bogu kojemu ste privrženi. A ja više neću imati ovakve prilike da dođem 
do svoga Boga. A vi, ako samo ništa ne poduzmete, nećete nikada učini- 
ti veće djelo. ... Pustite mi samo ovo: da budem žrtvovan za Boga, kad 
je već oltar pripravljen ... Lijepo je meni umrijeti svijetu, a uskrsnuti za 
Boga... Ne samo da govorim da čvrsto hoću, ne samo da se zovem kršća- 
ninom nego da to stvarno i budem. Pravi vjernik bit ću tek onda kad ne- 
stanem s ovoga svijeta ... 

Pišem svim Crkvama, dajem do znanja svima da sam pripravan umrije- 
ti za Boga... Zaklinjem vas, nemojte me besmisleno sažaljevati. Pustite 
da budem obrok zvijerima! Samo ću tako postići Boga. Kristova sam 
pšenica i moram biti samljeven od zubi zvijeri, kako bih postao čisti 
kruh Kristov. ... Samo kad svijet ne bude više ništa vidio od mojega tije- 
la, bit ću pravi mučenik Kristov. 


Želim da se zvijeri odmah bace na me.... Budite dobri, ja znam što mi 
odgovara. Ništa mi ne koristi sav svijet ni sva njegova kraljevstva. Za me 
je bolje umrijeti za Krista nego vladati cijelim svijetom. Tražim Onoga 
koji je umro za me, hoću Onoga koji je uskrsnuo za nas... Budite dobri, 
ne sprečavajte mi ulazak u život. 

Nemojte imati Krista na ustima, a svijet u srcul Ako bih vas kasnije i 
protivno molio, nemojte me uslišati. Učinite ovo što vam sada pišem, a 
kažem, dok sam još posve svjestan i bistar, da upravo želim umrijeti. 
Moja je ljubav Raspeti! ... Ne raduje me propadljiva hrana ni naslade 
ovoga svijeta. Želim Božji kruh, a to je tijelo Isusa Krista, ... a za piće 
želim njegovu krv, a to je nepropadljiva ljubav. 


Krist će vam jasno dati do znanja koliko iskreno govorim. Molite za 
me da postignem cilj. Ove riječi ne govori tijelo, nego Duh Božji u meni. 
Ako postanem mučenik, bit će to dokaz da ste me voljeli; ako mi to ne 
uspije, znači: mrzili ste me!... Ovo vam pišem u Smirni, a šaljem ga po 
dragim Efežanima... Dan je 9. kolovoza. Zbogom! Budite jaki do kraja u 
trpljenju za Isusa Krista! 


Za život 


Čega se pametan stidi, budala se tim ponosi! Samo je naš, kršćanski 
Bog. neizmjerno popljuvan od svojih vjernika. A Bog nije nikoga uvri- 
jedio, nikome ništa nažao učinio... Sv. Polikarpe, očuvaj me od psov- 
ke! 


— Tko psuje Boga, a u njega ne vjeruje, taj je luđak; tko psuje Boga a u 
njega vjeruje, taj je još veći luđak! Kršćanine, živi dostojno vjere svete. 
— Sv. Ignacije, pomozi da budem dosljedan Kristov svjedok. Daj mi sna- 


ge da se ne bojim muka, progonstava, već da poput tebe ponavljam: 
Za me je bolje umrijeti za Isusa Krista nego vladati cijelim svijetom. 


ZI 


DRAGULJI CRNE AFRIKE 


Pjesma: Ti Kriste Kralj si vjekova 


Sv. CIPRIJAN, rodio se početkom trećeg stoljeća, po svoj prilici u 
Kartagi. Svršivši škole postao je glasoviti govornik. Priznaje da mu mla- 
dost nije bila čista. Obratio se u punoj životnoj zrelosti kad mu je neki 
stari svećenik Cecilije umjesto uvjeravanja i dokazivanja dao u ruke Bib- 
liju. Ostalo je izvela Božja milost. Lomio se još neko vrijeme, ali kad je 
pala odluka nije više bilo zaustavljanja na pola puta. 


Počeo je živjeti čisto kao anđeo. Veliki dio bogatstva podijelio je si- 
romasima i tada se dao krstiti. Uklonio je od sebe sve poganske izvore 
da bi jedino iz Svetog Pisma crpio snagu za život. Dvije godine iza obra- 
ćenja postaje svećenik, potom ubrzo voljom naroda i biskup. Naobražen 
i razborit, velikodušan i strpljiv, odlučan i pobožan počeo je djelovati u 
Crkvi, obnavljati disciplinu, promjeniti način života mnogih kršćana ko- 
ji su se samo zvali kršćani a živjeli kao pogani. U njegovo je vrijeme za- 
počeo najkrvaviji progon kršćana (Decijev) koji je unio paniku među 
kršćanima. Mnogi se javno odrekoše vjere, drugi pribaviše potvrdu da ni- 
su kršćani i da su žrtvovali idolima. A Ciprijan? On se 14 mjeseci sklo- 
nio na neko tajno mjesto blizu Kartage. Vrativši se nakon prestanka 
progona, ostade problem: što s palima? Ciprijan razborito postupa: tko 
prihvati javnu pokoru vraća se u Crkvu, tko to neće, smatra se hereti- 
kom. Kad je nadošla kuga optužiše kršćane... Ciprijan brani kršćane i or- 
ganizira pomoć i za kršćane i pogane. 


Dosljedan, načelan, snažan i blag, čovjek je molitve i vjere . Glasovite 
su neke njegove izreke:Biskup je u Crkvi, Crkva je u biskupu. Tko nije s 
biskupom, nije u Crkvi. Ne može imati Boga za Oca tko nema Crkvu za 
mejku! Jedan je oblak zasjenio ovog velikana: imao je sukob s papom 
Stjepanom. O čemu se radilo? Ciprijan je vjerovao da je krštenje nevalja- 
no ako su ga podijelili heretici, dok je papa Stjepan vjerovao da je valja- 
no. Bog ih je oslobodio trzavica na zemlji i ujedinio u nebu: Stjepana je 
pokosila smrt, a Ciprijan je podnio mučeništvo. : 

Kad je došao novi progon, Ciprijan se ne skriva. Kad je uhvaćen izjav- 
ljuje:Dolikuje da biskup bude mučen u gradu svoje Crkve, kako bi vjer- 
nicima ostavio svjedočanstvo vjere. Čim je došao, vjernici ga okružiše 
pozdravljajući ga i plačući. Na sudištu pred konzulom pojavio se sutra- 
dan: kratka pitanja, još kraći odgovori — i smrt. 

— Jesi li ti Tascije Ciprijan? 

— Jesam. 

— Ti si biskup ovih bezbožnih ljudi? 

— Da. * 

— Božanski Imperator nalaže ti da žrtvuješ. 

— Znam. 

— Razmisli. 

— Čini što ti je naređeno! Razmišljanje je suvišno! 
Prokonzul izreče presudu: 

— Naređujem da Tascije Ciprijan bude. pogubljen mačem. 
— Bogu hvala, odgovori mučenik. 


Kad je odveden na stratište, skinuo je ogrtač davši ga đakonu, klek- 
nuo i uronio u molitvu, zatim je podigao glavu i rekao krvniku:Ostav- 
ljam ti 25 zlatnika! Sam je zavezao oči, svećenik mu je povezao sklop- 
ljene ruke. Krvnik je zamahnuo sabljom i glava je odletjela, 14. IX. 258. 
Krvava epopeja slična onoj na Kalvariji. Crkva ga slavi 16. rujna. 


Sv. KATARINA ALEKSANDRIJSKA, kršćanka je umom i srcem. Bi- 
la je neobično lijepa i inteligentna. Zavoljela je kršćanstvo i Evanđelje i 
obratila se. Prema predaji sanjala je da joj se ukazala Gospa s Isusom, 
čula je u snu da joj duša nije lijepa. Kad se krstila, opet je sanjala i duša 
joj je postala lijepa. 

Kad je car Maksimilijan 306. godine naredio žrtvovati bogovima, neki 
su se kršćani pokolebali. Većina ne. Punile su se tamnice, započela mu- 
čenja i hapšenja. Katarina odlazi caru predbacujući mu za zločine i ne- 
pravdu. Car je zanesen njezinom ljepotom i mladošću, osobito znanjem. 
Nije ju zatvorio u tamnicu, nego pritvorio u svoj dvorac. Treba je pobi- 
jediti. Kako? Pošalje 50 mudraca misleći da će je lako opametiti. Kad 
tamo, ona je mudrija od njih i oni se prozvaše kršćanima. Iz bijesa, car 
ih dade pogubiti. Poražen je prvi put. Vrijedi pokušati opet. Počne joj 
laskati da će je učiniti kraljicom. Nasmijala se i otklonila. Neće milom, a 
silom? Zatvori je u tamnicu i dade je šibati kroz jedanaest dana. Heroj- 
ski je to podnijela u strpljivosti i vjeri. Obratila je svojim ponašanjem i 
caricu i 200 vojnika koji su je došli posjetiti. Car ih dade sve pogubiti, a 
Katarini odredi smrt na točku s noževima. Na njezinu molitvu, točak se 
smrvi. Narod poviče: Velik je kršćanski Bog! Napokon joj odrubiše glavu 
I pade bijeli, okrvavljeni cvijet koji je u nebu zadobio nagradu: gledanje 
Boga a na zemlji čašćenje u srcima milijuna kršćana. Spomendan ove 
Svetice je 25. studenog, točno mjesec dana prije Božića. Naš narod kaže 
za ovu sveticu: Sveta Kata, snijeg za vrata. 


29 


ŽRTVA OČEVE MRŽNJE 


Sv. BARBARA živjela je u ranom trećem stoljeću.Bez majke je ostala 
vrlo rano pa ju je odgajao otac Dioskur, veliki štovalac poganstva. Živje 
li su u maloazijskom gradu Nikomediji gdje se kršćanstvo širilo. Čim je 
Barbara za njega dočula, prihvati ga s oduševljenjem i obeća da je vječ- 
no živjeti djevičanski. Odbila je sve prosce jer je već imala zaručnika - 
Krista. Jednom, dok je otac bio na putu, zatvorio je kći u kulu s dva 
prozora. Ona dade sagraditi i treći na spomen Presvetog Trojstva i dade 
načiniti križ, simbol kršćanstva. Priznala je ocu da je postala kršćanka. 
On je htjede ubiti, no ona pobježe. Uhvativši je, otac je istuče i zatvori 
u tamnicu. Ništa ne koristi - Barbara ne popušta. Kad u svom bijesu nije 
znao što učiniti, prijavi je kao kršćanku. Mučena je najprije batinjanjem 
mrcvarenjem željeznim šiljcima i noževima. Kad je svijetu to dojadilo, 
zatražiše da joj se muke skrate. Bi odlučeno da joj se mačem odrubi gla- 
va. Otac Dioskur sam se ponudi i posta krvnik vlastite kćeri. Bilo je to 
oko 306. godine. Kad se vraćao kući, pred kućnim pragom, ubi ga grom. 
Sv. Barbara je zaštitnica rudara i svih onih kojima prijeti nagla smrt. Sla- 
vi se 4. prosinca. 


Pogledati film: Abortus-ženina odluka. Bolje je vidjeti ovaj film koji 
je stvarno potresan, nego da ti se to kasnije dogodi u životu. Mi se uža- 


savamo čuvši za Barbarinu tragediju. Nažalost, mnogi su kršćani ubojice 


vlastite nerođene djece, tih malenih nevinih bića, jer ih ubijaju u majči- 
noj utrobi. Krvnici su i sluge sotone svi koji tako rade, jer je prvo djelo 
sotone ubiti, a osim toga otimaju im nebeski život i trgaju tijelo. Biti 
kršćanin znači nositi život, rađati. 

Ne vrijede nikakve isprike! Čovjek je čovjek od časa začeća! Crkva 
brani dostojanstvo i pravo čovjeka na život i uvijek će braniti, jer je po- 
bačaj grozan zločin koji vapi u nebo za osvetom, najveća sramota naše 
civilizacije. Prije su nas drugi iskorjenjivali, prije su pričali o strahotama 
rata i logora, sada to isto činimo sami na drugi način. Pravo na život je 
temeljni Božji i ljudski zakon. Sjetimo se iz povijesti nekih činjenica: 
-- faraon je dao ubiti svu mušku djecu Židova 

krvnik Herod je dao pobiti nevinu betlememsku dječicu 
-- krvnik Hitler je dao očistiti svijet od nepoželjnih. Neki abortus nazi- 

vaju čišćenjem. Da, kao što je Hitlerovo... Naš narod naziva takve že- 
ne čedoubice ili čedomorke. | pravo je tako ih nazivati. Tijelo žene je 
kolijevka života, nipošto i nikada grob! Odlučimo da nikad ni savje - 
tom, ni šutnjom ne pomažemo takve zločine. Radije umrijeti, nego li 
ovo učiniti. Čuvati se čistim do braka, poštivati temeljni Božji zakon 
i nauku Crkve i ovo se neće dogoditi. 


31 


SVJEDOČANSTVO U ŽIVOTU I SMRTI; 


Uvod: Dušo Kristova posveti me ... 


Sv. LOVRO (+ 258) dakon i mučenik, ures je rimske crkve. Posebno 
je njegovao ljubav prema siromasima. Posluživao je Gospodinu kod olta- 
ra, a onda je odlazio pomagati siromahe. Kad je uhvaćen papa Siksto II 
s četvoricom đakona, Lovro se ražalostio i uskliknuo:Kamo ćeš, sveti 
Oče, bez svoga đakona? Jesi li ikad prinio žrtvu a da ti ja nisam služio? 
Nakon tri dana i on je uhvaćen. Car je tražio sve blago, zlato i srebro da 
mu donese i pustit će ga. Lovro je pristao. Otišao je, skupio svu sirotinju 
Rima, doveo je pred cara i rekao: To je blago naše Crkve, naši. biseri i 


dragulji! Osuđen je na strašnu smrt, živ je pečen na roštilju. Sudac je - 


zapovjedio da se njegovo tijelo najprije izbičuje, a onda da se okreće ka- 
ko bi muke bile veće i duže. I to je Lovro podnio i primio veselo. Preda- 
ja kaže da je doviknuo mučiteljima: /spečen sam s jedne strane, okreni- 
te me na drugu stranu. Ljubav prema Kristu bila je jača od vatre i muka. 
Spomendan ovog sveca je 10. kolovoza. 


Sv. CECILIJA (+ 230) po predaji tajno se krstila i živjela čisto kao 
anđeo. Na kršćanstvo je pridobila muža Valerijana i brata mu Tiburcija. 
U prvoj bračnoj noći rekla je mužu da anđeo čuva njeno djevičanstvo i 
zamolila ga da žive u braku kao brat i sestra. Mužu je rekla da će vidjeti 
anđela kad bude vjerovao u jedinoga Boga koji je na nebesima i kad,se 
bude krstio. Poslušao je i uvjerio se u istinitost Cecilijinih riječi. Muž i 
njegov brat sahranjivali su mrtve mučenike i kršćane sve dok nisu bili iz- 
dani. Mučeni su, a potom su, radi pohlepe za imanjem mučili i Ceciliju. 
Krvnik joj je zarezao vrat tri puta mačem te je još neko vrijeme živjela 
(jer po rimskom zakonu nije dopušteno udariti mačem više od tri puta). 
Za to vrijeme dok je čekala smrt, razdijelila je svoje imanje siromasima, 
a kuću je ostavila Crkvi. Tamo negdje od XV stoljeća spominju je kao 
zaštitnicu crkvene glazbe, jer je po predaji jedino Bogu pjevala pjesme 
pa i na svadbi. Crkva je slavi 22. studenog. 


Sv. LUCIJA (Svjetlana) živjela je u Sirakuzi na Siciliji, za cara Diok- 
- lecijana, koncem trećeg i početkom četvrtog stoljeća. Bila je mlada, bo- 
gata djevojka zaručena s mladićem. Hodočasti na grob sv. Agati da isp- 
rosi zdravlje majci. U viđenju doznaje da će ubrzo biti mučena. Vrativši 

se kući, razvrgne zaruke i siromasima podijeli imanje. Zaručnik je iz os- 
vete prijavi kao kršćanku. 

Odluče je osramotiti, odvesti je u javnu kuću da je obeščaste, ali -- nisu 
je mogli pomaći s mjesta. Nije to mogao učiniti ni jaram volova, ni vatra 
niti ulje. Konzulu Paskaziju je rekla: Kad čisto živim tijelo je moje stan 
Duha Svetoga. Nadalje, ako me i odvedete u tu kuću, ja neću sagriješiti 
jer to ne činim slobodno. Moja će duša i dalje ostati čista i nevina. Pro- 
rekla je konzulu smrt, a Crkvi slobodu što se i ostvarilo. Odrubljena joj 
je glava mačem. Crkva je slavi 13. prosinca. Zaštitnica je vida i najčešće 
je prikazuju s očima na tanjuru. Čašćena je već od V stoljeća i obljublje- 
na u mnogim zemljama. Kod nas također. U našem narodu postoje i 
običaji i vjerovanje da kakvi će biti dani do Božića, takvi će biti i mjese- 
ci u godini. 


Sv. AGATA (Dobrila) jedna je od djevica i mučenica prve Crkve čija 
je krv bila sjeme novih kršćana. Bila je kći bogatih roditelja i dobrih krš- 
ćana u Kataniji, na Siciliji. Kao djevojčica zavjetovala se na djevičanstvo. 
Požudni rimski mladići htjeli su osvojiti nevine djevice za sebe. Namjes- 
nik Kvintilijan pokuša osvojiti Agatu za sebe laskanjem i lijepim riječi- 
ma. Ništa. Pošalje pokvarenu ženu k Agati. Opet ništa. Uslijede mučenja 
(da bude legalno i zakonski). Zanimljiv je dijalog sa suđenja: 

Kvintilijan: Zar se ne stidiš, djevojka plemenita roda, živjeti životom 

kršćana, među kojima su sami robovi? 

— Služiti Kristu najveća je sloboda, odgovorila je Agata. 
— Zar mi onda, koji preziremo vašeg Krista, nismo slobodni? 
— Ne! Vaša sloboda je žalosno ropstvo, reče Agata. 


Slijedila su mučenja: rastezanje udova željeznim napravama, udaranje 
bakrenim pločama da bi joj napokon odrezali djevojačke grudi. Sva u 
mukama rekla je tiraninu: Okrutni tiranine, zar se ne stidiš odrezati me- 
ni ono čime te majka othranila! Polumrtva odvedena je u tamnicu gdje 
joj se ukaže sv. Petar i potpuno je ozdravi. Tada reče Agata mučitelju: 
Zar ni sada nećeš priznati svemoć moga Boga, kome se ja klanjam? No- 
vo mučeništvo ove junakinje prekinuo je potres u kome su stradala dvo- 
jica Kvintilijanovih prijatelja. Narod je sada ustao u obranu sv. Agate i 
prestade njeno mučenje. Umrla je u tamnici nakon tolikim muka 249. 
godine. Zaštitnica je bolničarki i od potresa. Crkva je slavi 5. veljače. 


Blago progonjenima zbog pravednosti, njihovo je kraljevstvo nebesko! 

DJECA A SVECI 


Pjesma: Da mi je biti sunce ... 


Sv. ČIRIL, dječak iz Cezareje Kapadocijske ljubio je Isusa zanosom 
svoje djetinje duše. Otac poganin razbjesnio se na nj i tražio da se odrek- 
ne svoje vjere. Kad ništa nije pomoglo, otjerao ga je iz kuće, odrekao ga 
se i razbaštinio. Nije se uplašio - jer ono što je izgubio vrlo je malo pre- 
ma onome što je dobio. Kad je zbog vjere doveden k sucu, ovaj ga poku- 
ša najprije prestrašiti: 

— Ja te, Čirile želim odvratiti od tvojih ludosti. Ako se urazumiš, ako se 
odrečeš Krista, ja ću te pustiti, a otac će ti sve oprostiti i ponovno te 
primiti u kuću. : 


— Veselim se, suče, što mi predbacuješ moju vjeru u Isusa. Ja znam da 


će me upravo zbog toga Bog nagraditi. Izgon iz roditeljske kuće nije 
za me ništa. Ja ću stanovati u mnogo ljepšoj kući. Rado ću biti siro- 
mah i prognanik samo da vječna dobra postignem. Smrt me ne plaši 
jer mi je osiguran vječni život. 

— Sudac naredi da se naloži vatra da ga još više zaplaši: Urazumi se, još 
ima vremena... 

— Nisi me trebao zvati natrag. Ja se ne bojim. Nadam se da ću moći pod- 
nijeti smrt za Krista. | on je to učinio za mene. Ne oklijevaj! Ubij me 
da mogu što prije doći u dom moga nebeskog Oca! 


Mnogi zaplakaše. Dječak ih upita: Što plačete? Smijte se! S radošću 
treba podnijeti boli. Oh, kad biste vi znali, u kakvoj ću se ja domovini 
nastaniti!l... | nasmijan je pošao u vatru, Ćiril, divan dječak iz Cezareje 
Kapadocijske. 


Sv. TARZICIJE zaštitnik je prvopričesnika i ministranata. Za vrijeme 
Dioklecijanova progonstva sam se ponudio odnijeti svete čestice zatvo- 
renim kršćanima u tamnicu. Pošao je sretan što ima toliko blago. Stavio 
je Spasitelja na grudi i krenuo. Prolazeći pokraj neke livade ugleda dje- 
čake gdje se igraju. Oni ga zamoliše da se njima pridruži u igri jer treba- 
ju četvrtoga. Kad nije htio milom, prisiliše ga. Uvidješe da nešto nosi na 
prsima jer je ruke stalno držao prekrižene na prsima. Što ti je to? Nije 
im rekao. Odlučiše da mu to otmu. Stadoše ga tući, udarati... Tarzicije 
je šutke primao udarce, oblila ga je krv, no rukama je i dalje držao Pre- 
sveto. Oslobodio ga je neki kršćanski vojnik i odnio svećeniku. Tarzici- 

je je umro ne dopustivši da mu otmu Isusovo tijelo. Umro je a da se nije 
odijelio od Isusa. 


Sv. JANJA (Agneza), dvanaestogodišnja pobjednica koju Crkva slavi 
21. siječnja. Živjela je u ozračju prave vjere. Mlada i lijepa odbija udva- 
rače, pogotovo nasilnog gradonačelnikovog sina. Njemu je rekla: Ja [ju- 
bim samo Krista, on me je zaručio prstenom vjere! \z osvete prijavio ju 
je kao kršćanku. Nije se ništa bojala jer ju je čvrsta vjera i nada u uskrs- 
nuće krijepila. Baciše je u tamnicu čekajući da se predomisli. Nisu doče- 
kali. Zatim je svezanih ruku dovedu do poganskog boga da baci zrnce 
tamjana u vatru i tako se odreče Krista i spasi svoj mladi život. Zatražila 
je da joj odriješe ruke. Kad su to učinili, ona se svečano prekriži: U ime 
Oca i Sina i Duha Svetoga... Izigrani, odvedu je u javnu kuću da je tu os- 
ramote i ponize. Nisu uspjeli, branio ju je i obranio anđeo. Najposlije joj 
mačem odrubiše glavu 354. godine. Čašćena je osobito u stoljećima po- 
slije svoje smrti. 

Pročitati što kaže sv. Ambrozije o sv. Janji, Brevijar, str. 1938. 


Za život 


— Biti pravi kršćanin, kakva odvažnost. Ljubav prema Kristu mora biti 
jača od prijetnji i smrti. Isus je rekao: Tko hoće život svoj sačuvati, 
izgubit će ga, a tko ga izgubi poradi mene, sačuvat će ga. 

— Nepokolebivo ću svjedočiti Boga u svakoj situaciji života. S Bogom 
mogu sve, bez Boga ništa. Sv. Pavao je zapisao: Ako je Bog za nas, 
tko će protiv nas? 

— Uklanjat ću čiste oči od nečistih pogleda, jer me i samo jedan požu- 
dan pogled može baciti u pakao. Čuvat ću čistoću svoje duše i svoga 
tijela kao najveću dragocjenost svoje vjere i svoga života. 


— Rado ću i uvijek moliti Boga za pomoć u mladenačkim problemima. 
Molit ću se i svom zaštitniku da me očuva od napasti i sačuva za vječ- 
nost. 


— Blago čistima srcem, oni će Boga gledati! 


DOBRI PASTIRI I SVETI POMOCČNICI 


Pjesma: Gospod Bog je s nama sad, aleluja. 
Uvod : Primjer majčinske ljubavi - Leo žirafa. 


Sv. BLAŽ (+ 316), mučenik i biskup u Sebasti, u Maloj Aziji. Najpri- 
je je bio liječnik želeći pomoći ljudima. Kao kršćanin u svakom je čovje- 
ku gledao Isusa Krista. Kada je došao progon, kao dobar pastir nije htio 
pobjeći od svojih vjernika nego je ostao s njima da za njih dade svoj ži- 
vot. Kad su ga uhvatili, reče: Ve bojim se muka, mene krijepi Isus Krist. 
Trovrsno su ga mučili: batinjanjem, boli ga železnim šiljcima po tijelu i 
htjedoše ga utopiti u jezeru. Zato mu objesiše oko vrata kamen i baciše 
ga u jezero. No, on se pobožno prekriži i poče hodati po vodi. 


Zaštitnik je od bolesti grla, jer je nekom dječaku kome je zastala riblja . 


kost u grlu molitvom pomogao . Umro je mučeničkom smrću i tako na 
najbolji način potvrdio da je pastir po srcu Dobrog pastira. Odrubili su 
mu mačem glavu. Spomendan mu je 3. veljače. 


Sv. Blaža posebno štuje naš grad Dubrovnik (sv. Vlaho) jer ih je on, 
po predaji, spasio od Mlečana. Naime, jedne noći ukazao se svetac ne- 
kom svećeniku rekavši mu da Mlečani kane te noći napasti grad, a da je 
njihova riječ da će ići sutradan samo puki izgovor. Doista, to se _i 
dogodilo. Mlečani su prekršili svoje obećanje i napali grad misleći da će 
ga lako osvojiti. No, Dubrovčani su bili spremni. Zato su sv. Vlaha časti- 
li kao zaštitnika i spasitelja. 

Inače, na njegov spomendan Crkva blagoslivlja grla moleći: Po zagovoru 
svetoga Blaža, biskupa i mučenika, oslobodio te Bog od bolesti grla i 
svakog drugog zla. U ime Oca i Sina i Duha Svetoga. Amen. 


Sv. VALENTIN (Zdravko) svećenik je rimske crkve i mučenik za pra- 
vu vjeru. Odlikovao se mudrošću i kreposnim životom. Kod naroda je 
bio ugledan pa se i sam car zainteresirao za njega. On će ga kasnije dati i 
pogubiti, jer je odbio žrtvovati bogovima rimskim. Neizrecivo dobar po- 
hađao je sirotinju, pomagao i tješio zatvorene kršćane. Za sv. Valentina 
jedina je istina Isus Krist. Protivnici kršćanstva vikahu: Mora umrijeti, 
pogrdio je naše bogove. 

Sv. Valentin je došao u ruke divljeg Ka ifavnija, careva prijatelja. Ovaj 
ga je izručio Asteriju da se ne zamjeri caru. Došavši u kućni pritvor, Va- 
lentin se pomoli Bogu ovako: Gospodine, prosvijetli ove ljude da upo- 
znaju da je samo Isus Krist pravo svjetlo svijeta. Čuvši te riječi, Asterije, 

koji je imao slijepu kćerku, reče mu da moli Boga da mu kćerka progle- 
da pa će i on povjerovati. Poganin traži opipljivi dokaz. Izazov je velik. 
Sv. Valentin se srdačno pomoli Bogu i bi uslišan. Bog je učinio čudo i 
Asterijeva kći je progledala. Asterije je ispunio zadano obećanje, obratio 
se i pred svima ispovjedio vjeru. Sv. Valentin je pogubljen 269. godine, 
jer je jasno dokazao da Bog postoji. Posebno se časti kao zaštitnik zdra- 
ve i čiste duše. Spomendan mu je 14. veljače. 


SV. MARTIN (315-397) bio je vojnik protiv svoje volje, redovnik po 
svojoj volji a biskup iz dužnosti. Ponizno se predao Bogu. Jednog dana, 
kao vojnik susreo je gologa prosjaka i dao mu polovicu svog plašta. Te 
mu se noći Isus ukazao zaogrnut njegovim plaštem pa je sv. Martin spo- 
znao da mora i dalje imati srce osjetljivo za potrebe drugoga jer se tako 
dolazi do Boga. Postavši redovnikom obilazio je sela, propovjedao je, 
tješio i obraćao s poganstva na kršćansku vjeru. Činio je pri tome i neka 
čudesa: poljupcem je ozdravio gubavca, oživio tri mrtvaca, izliječio ne- 
ku ženu od krvarenja. Znao je oprostiti i biti blag prema svome klevetni- 
ku jer se ugledao u Isusa koji je oprostio i smilovao se desnom razbojni- 
ku. Isus je oprostio i narodu. Jedna zgoda iz njegova života: kad su neki 
prosjaci prosili pred crkvenim vratima, čuli su da dolazi sv. Martin. Od- 
mah su pobjegli kud koji bojeći se da ih svetac ne ozdravi. Kad su nad 
njegovom samrtničkom posteljom plakali rekao je: Bože, ako sam naro- 
du potreban, ne odbijam posao. Ali sve po tvojoj volji!. Crkva ga slavi 
11. studenoga. 


Za život 
— Roditelji su pastiri svojoj djeci. Računaju li danas na Božju pomoć, 
pogotovo danas kad se širi hladni egoizam i uživanje pa su djeca teret. 
Danas su mnogima djeca nepoželjna jer se traži žrtva, a od nje danas 
bježe mnogi kršćani. Zaboravljaju da je svako dijete dar Božji. Isus je 
rekao da dobri pastir daje život za ovce svoje. Tako i roditelji za dje- 
cu. 


- Tko služi djeci, služi Kristu.(kard. Faulhaber). Dijete je za roditelje 
most u nebo. 


— Čovjek ljubavlju osvaja Božje srce. Tamo gdje nema dobrote, nemojte 
se varati, nema Boga! 


— Blago milosrdnima, jer će postići milosrđe! 

KRŠĆANSTVO NA NAŠEM TLU - VINKOVAČKI MUČENICI 


Pjesma: Svi kliknimo Kristu... 


Kršćanstvo je prodorno i širi se kad ga progone. Kršćani su za vrijeme 
progona imali svoje simbole u koje su zaodjeli najveće vjerske istine i 
svetinje. Najpoznatiji simboli ranog kršćanstva su riba, janje, pelikan, 
klas i grozd. (Riba = IHTHIS = Isus Krist Božji Sin Spasitelj). 

U Vinkovcima (Cibalama) sačuvan je sarkofag, nažalost bez natpisa, 
na kom je prikazana riba. Danas je pred zgradom muzeja u Vinkovcima. 
Sačuvan je i ranokršćanski idiogram Kristov s nadgrobne ploče. Latinski 
natpis glasi: Hic sunt positi Veatorinus et Martoria Innocentis. Otkrive- 
na je 1956. i čuva se u vinkovačkom gradskom muzeju. (Nacrtati idio- 
gram i objasniti ga). 


SV. EUZEBIJE potječe vjerojatno iz grčke porodice koja se bavila tr- 
govinom. Posvetio se crkvenoj službi i postao biskup. Ostala je uspome- 
na na njega kao časnog i hvale vrijednog predstojnika kršćanske cibalske 
zajednice. U progonstvo je ušao kao junak, uhvaćen je 27. travnja, pred- 
veden sudu i saslušan. Proglašen je krivim i osuđen na smrt. Pogubljen 
je. Ostalo je nepoznato kakvom je smrću svršio i koje godine. Najvjero- 
jatnije 258. godine. U Po/lionovim aktima spominje se i sv. Euzebije kao 
mučenik. Crkva ga slavi 29. svibnja. 


SV. POLION bio je prvak lektora, čitača Božje riječi na kršćanskim > 


sastancima. Svoje sposobnosti predao je u službu Krista Kralja. Vjeru je 
dobro upoznao i drugima je tumačio. Njegovom zaslugom u Cibalama 
čitalo se Sveto Pismo, mladež je živjela čisto. Kad je 27. travnja 304., 
uhvaćen, na njega su digli graju: Ovaj se uzdigao tolikom ohološću da ne 
prestaje huliti na bogove i na careve. Najprije treba njega mučiti da se 
drugi pokolebaju. Govor sv. Poliona na saslušanju dragulj je kršćanskoga 
života. Akti sv. Poliona, nastali negdje 313. god. donose ovaj izvještaj: 


— Kako se zoveš? — — Polion. 

— Jesi li kršćanin? — Kršćanin sam. 

— Kakvu službu vršiš? — Prvak sam lektora. 

— Kakvih lektora? 

— Onih koji običavaju čitati narodima Božansku Riječ. 

— Nisu li to oni za koje se govori da smućuju lakovjerne ženskice dok 
im brane udaju i da nagovaraju na nekakvu čistoću? 

— Našu lakovjernost i ispraznost možeš danas oprobati. 

— Na koji način? 

— Oni su lakovjerni i prazni koji se, nakon što su ostavili svojega Stvori- 
telja, smiruju u vašim praznovjerjima. Inače se vjerni i nepokolebivi 
pokazuju oni, koji nastoje, u vjernosti vječnome Kralju, izvršiti zapo- 
vijedi koje čitaju usprkos mukama kojima im se prijeti. 

— Čitajući, koje zapovijedi i kojega kralja? 

— Pobožne i svete zapovjedi Krista Kralja. 

— Koje? 

— One koje navješćuju jednoga Boga, koji grmi na nebesima; 

koje spasonosnom opomenom svjedoče da se ne može reći: Bog je 
drvo ili kamen; 
koje ispravljaju i čist pale; 
koje nedužne podupiru u njihovoj odluci da ju izvrše i u njoj ustraju; 
koje djevojke uče kako se će dovinuti vrhunaca svoje nepovrijeđenos- 
ti, a stidljivog bračnog druga kako će sačuvati uzdržljivost u stvaranju 
potomstva; 
koje savjetuju gospodarima neka upravljaju robovima, zbog jednakog 
dostojanstva, više poštovanjem nego srdžbom; 
koje (uče) robove da služe više iz ljubavi nego iz straha; 
koje uče slušati kraljeve kada pravedno zapovijedaju, a zapovjedaju 
da se pokorava višim vlastima, kada naređuju dobro; 
koje određuju čast roditeljima, ljubav prjateljima, opraštanje neprija- 
teljima, građanima dobrohotnost, tuđincima čovjekoljublje, milosrđe 
siromasima, svima ljubav, nikome nanijeti zlo, strpljivo primati nane- 
šene nepravde, a nikome nikakve učiniti; 
One uče da će zauvijek biti pobjednik onaj, koji radi vjere prezre tre- 
nutačnu smrt, a vi ju možete prouzročiti. Polion nastavi: Ako ti se ne 
sviđaju, nakon što si ih dobro razmotrio, svojom ih voljom možeš uk- 
loniti. 

— Ašto ti koristi, ako čovjeka ubiju i ostane bez ovog svjetla? 

— Ali bolja je ona vječna svjetlost od ove kratkotrajne i slađa su ona 
dobra koja su neraspadljiva negoli ona koja propadaju. Nije pametno 
pretpostaviti vječnim dobrima prolazna. 

— Što (će ti) to? Učini što su carevi odredili! 

— Što je to? 

— Da žrtvuješ. 

— Radi što je zapovjeđeno. Ja to neću učiniti, jer je zapisano: Tko žrt- 
vuje demonima, a ne Bogu, iskorjenit će se. 

— Ako ne žrtvuješ, mačem ćeš biti sasječen! 


39 


— Učini što ti je zapovjeđeno. Ja pak moram svom odanošću ići tragovi- 
ma biskupa, prezbitera i svih Otaca, jer sam pun njihovih nauka. Sto- 
ga primam svom radošću sve ono što kaniš odrediti. 


Straža ga je pograbila i odvela kilometar i po od Vinkovaca gdje je 
spaljen na lomači. Spomendan mu je 29. svibnja. 
Za kraj: Pjesma Polionu lektoru, Ranokršćanski život u Vinkovcima 
str. 66-57. 


KROZ ŽIVOT OVAJ NAS, POLIONE VODI! 
POGANSKIH NAZORA I NAS OSLOBODI. 


KRŠĆANSTVO NA NAŠEM TLU — SRIJEMSKI MUČENICI 


Žarišta kršćanstva na našem tlu bila su: Sirmium (Srijemska Mitrovi- 
ca), Cibalae (Vinkovci), Siscia (Sisak) i Salona (Solin). U Sirmiumu je 
bila razvijena kršćanska zajednica. Kršćanstvo je bilo dugo u procvatu 
da bi dolaskom Avara zadobilo težak udarac. Iz prvih kršćanskih vreme- 
na, kao uzori vjere spominju se: 


SV. IRENEJ biskup i mučenik, pruža svojim mučeništvom primjer 
herojske vjernosti. O mučeništvu ostadoše dva zapisa, grčki i latinski. 
Čini se, da su oba panegirici, tj. pohvale na čast mučeniku. Po zapisima, 
Irenej je vrlo mlad postao biskupom. Bio je oženjen i imao je djecu (do 
VI stoljeća u Crkvi svećenstvo nije vezao celibat). Doveden pred upravi- 
telja Proba bi mu naređeno da žrtvuje bogovima. Odbija. Staviše ga na 
muke. Dođoše njegovi roditelji, žena i djeca da ga nagovore da im se 
smiluje. Odbija i njihovu samilost. Kad je ponovno odbio žrtvovati, uda- 


rali su ga toljagama da bi mu napokon odrubili glavu, a tijelo bacili u Sa-. 


vu 6. travnja 304. godine. 

Stručnjaci arheološkog instituta iz Beograda i Francuske arheološke 
škole iz Rima otkriše u S. Mitrovici 1976. godine nadgrobnu ploču s 
natpisom koja nedvojbeno svjedoči da je tu pokopan sv. Irenej. Natpis 
je na latinskom jeziku, a u prijevodu glasi ovako: U ovoj bazilici gospo- 
dina našega Ireneja postavio je spomen Macedonije skupa s M .... i Eve- 
natom. Ispod natpisa je znak križa i grčka slova alfa i omega, palmina 
grančica, simbol mučeništva. Slavi se 6. svibnja. 


SV. MONTAN (Goran) i MAKSIMA, sklonili su se za vrijeme progo- 
na iz Singidunuma (Beograd) u Sirmium gdje su uskoro bili otkriveni 
kao kršćani i prijavljeni vlastima. Mučeni su i bačeni u Savu 304. godine. 
Slave se 26. ožujka. 

SV. KLAUDIJE, KASTORIJE, SIMFORIJAN, iWIKOSTRAT i SIM- 
PLICIJE — pet srijemskih kipara, kao kršćani ne htjedoše isklesati kip 
poganskog boga Eskulapa. Time su odbili naredbu samog cara Diokleci- 
jana i zbog toga bili strašno kažnjeni: živi zatvoreni u olovne sanduke 
pune čavala i bačeni u Dunav. Slave se 5. studenog, kad je zajednički 
spomen svih srijemskih mučenika.. 


SV. DIMITRIJE, dakon biskupa Ireneja, najpoznatiji je srijemski mu- 
čenik. U svijetu znanosti sporno je da li je on iz Sirmiuma ili iz Soluna. 
ovo prvo, da je srijemski mučenik jer je grad po njemu prozvan civitas 
sancti Demetri! = grad sv. Dimitrija. Dio njegovih relikvija odnešen je 
pred navalom Huna u Solun gdje se otada svečano slavi. Poginuo je 304. 
tri dana poslije biskupa Ireneja o Uskrsu. Zaštitnik je srijemskog dijela 
đakovačke biskupije. Veliku i odlučujuću potvrdu i svjedočanstvo da je 
sv. Dimitrije srijemski mučenik donose Akta sv. Poliona: Tek što je za 
Dioklecijana 1 Maksimilijana buknulo progonstvo, srijemski upravitelj 
Prob požuri da ostvari carske ukaze započinjući od klerika. U Singidu- 
numu dade pogubiti svećenika Montana, u Sirmiumu biskupa Ireneja i 
đakona Dimitrija, a u Cibalama sv. Euzebija i Poliona. Slavi se 26. ... 
pada. 


SV. ANASTAZIJA, srijemska djevica i mučenica spaljena je na loma- 
či za Božić 304 godine. Relikvije ove svetice su pred navalom Huna od 
nešene u Carigrad, pa u Rim. Anastazija je svetica jedinstva Crkava. Iz 
Carigrada grad Zadar posredstvom biskupa Donata (Darko) dobiva moći 
sv. Anastazije i 910. godine prenesene su relikvije u Zadar. Dio relikvija 
ove srijemeske mučenice prenijete su 1976. godine u njen rodni grad Sr. 
Mitrovicu i tu su pohranjene u crkvi. Spomendan ove svetice je 15. si- 
ječnja. 


KRŠĆANSTVO NA NAŠEM TLU — SOLINSKI MUČENICI 


U Solinu je kršćanstvo živjelo već u trećem stoljeću. Potkraj stolje- 
ća organizirana je kršćanska zajednica na čelu s biskupom. Četiri solin 
ska mučenika pripadnici su Dioklecijanove tjelesne garde, uz njih je je: 
dan biskup, svećenik, đakon i mnogo kršćana nepoznatih po imenu mu- 
čeno (oko 45 ?). Natopili su svojom krvlju ovo tlo. Solin je, poslije Ri- 
ma, najvažnije središte kršćanske arheologije. Bogata nalazišta u kojima 
dominiraju bazilike, oratoriji, kršćanska groblja svjedočanstva su kršćan- 
stva na tom tlu. 

SV. DUJE (+ 10. travnja 304). Don Frane Bulić, najveći hrvatski ar: 
heolog, tvrdi da je sv. Duje solinski biskup i mučenik za Dioklecijanov. 
progonstva što potvrđuje i nadgrobni natpis i Chronicon Pashale. Oko 
njegova groba nanizali su se drugi grobovi jer je čast biti što bliže muče- 
nicima. Dio kostiju sv. Duje su u splitskoj katedrali, čiji je on patron, a 
dio je u Lateranskoj bazilici u Rimu, u kapelici koju je dao sagraditi pa- 
pa Ivan IV (Dalmatinac). On je poslao opata Martina da otkupi robove 
kršćane i ponese najvažnije relikvije mučenika s ovog tla. Prema predaji, 
kosti sv. Duje nisu mogli prenijeti ni najjači ljudi, nego mala djeca. Ma- 
čem mu je odrubljena glava 304. godine. Spomendan mu je 7. svibnja. 

Dr Cvito Fisković istražio je oltar sv. Duje u istoimenoj splitskoj kate- 
drali. Podigavši oltarnu ploču, podnožje oltara, nađoše sarkofag i u nje- 
mu još jedan manji. Natpis na manjem sarkofagu je na latinskom jeziku, 
a u prijevodu glasi: Ovdje počiva tijelo blaženoga Duje, solinskog nadbi- 
skupa, učenika sv. Petra Poglavara Apostola, preneseno iz Solina u Split 
od Ivana istoimene stolice nadstojnika! O njemu ima mnogo legendi ko- 
je su povijesno nepouzdanje. U šest žića-životopisa spominje se da je bio 
učenik sv. Petra, što je posve isključeno, jer je sv. Petar umro 67. g. u 
Rimu, a sv. Duje 304. godine. Možda se naziva učenikom sv. Petra jer 
je kao biskup nasljednik apostola koji se podvrgava nasljedniku sv.Petra. 


SV. VENANCIJE, došao je u Solin oko 250. godine ohrabriti kršćane 
i biti im duhovni voda. Prvi je poznati solinski biskup, mučen 258. godi- 
ne u Delminiumu (Duvno). Relikvije su mu odnešene u Lateransku bazi- 
liku. Spomendan ovog sveca je 30. travnja. 


SV. ANASTAZIJE, rodom iz Akvileje također je došao ohrabriti 
kršćane. Zauzet za Boga i duše, propovjedao je i učvršćivao u vjeri. Za 
Dioklecijanova progonstva uhvaćen je, i žrvnjem oko vrata potpoljen u 
rijeci Jadro. Tijelo mu je izvadila ugledna matrona Asklepija i pokopala 
qa u Marusincu, gdje mu je u V stoljeću podignuta bazilika. Slavi se 26. 
kolovoza. 

TI DIVNI CRKVENI oci 


Pjesma: Isuse vjerujem ... 


SV. ATANAZIJE rođen je 295. u Aleksandriji. Djetinjstvo mu pada u 
doba Dioklecijanova progonstva. Slušao je o hrabrim svjedočenjima vje- 
re mučenika i progonjenih kršćana. Kao đakon pratio je biskupa Alek- 
sandra na sabor u Niceju. | on, đakon, posta najslavniji otac tog prvog 
općeg sabora (325. godine). Branio je Kristovo božanstvo pred Arijevim 
krivovjerjem (za Arija Isus je samo najsavršeniji čovjek, nipošto Bog). 
Pravovjerni na soboru tvrdili su da je Isus istobitan s Ocem, a krivovjerci 
da je samo sličan s Ocem. Carevi su branili ispočetka pravovjerje, a kad 
im je odgovaralo i krivovjerje. Divovi iz Kapadocije, dva Grgura i Bazili- 
je Veliki zajedno s Atanazijem spasili su Crkvu od krivovjerja. Atanazije 
je vječni progranik, kao biskup od 46 godina biskupovanja 20 je proveo 
u progonstvu. Bio je pet puta proganjan iz svoje biskupije radi pravovjer- 
ja. Doista, čovjek je Crkve jer mu je bilo sveto sve što Crkva uči. Volio 
je narod koji mu je uvijek ostao vjeran, dok su udarci dolazili ili od dr- 
žave ili od krivovjernika. Trpio je i žrtvovao se za Crkvu, ispravnu nauku 
o Kristu Bogočovjeku. Uspio je sačuvati svoje stado u pravoj vjeri. U 
progonstvu upoznao je glasovitog sveca tog vremena, sv. Antuna pusti- 
njaka i napisao njegov životopis. Umro je 373. godine. Crkva ga slavi 2. 
svibnja. 

Pogledajmo malo kako se Atanazije bori protiv krivovjerja. U pismu 
biskupima, 340. godine piše: : 

Pai Najprije ih podsjeća na strašan zločin u Gibei, događaju kojemu 
je uzrok pokvarenost. Dogadaj je odjeknuo u cijelom Izraelu koji se sav 
digao smatrajući to svojom zajedničkom sramotom. Atanazije nastavlja: 
Vi, braćo moja, znadete što ovo znači i ja neću ni pokušati nešto tuma- 
Čiti pametnijima od sebe. Želim vas samo upozoriti na ono što se sada 
događa u Crkvi ... Danas cijela Crkva trpi strašne nepravde. Bezboštvo 
progoni Boga... Danas gledamo kako Crkvu razdiru. Uzbudite se, zakli- 
njem vas, kao da je to vaša vlastita patnja. Ako to ne učinite, u najkraće 
vrijeme red u Crkvi i vjera u Crkvu posve će se soriti. To dvoje nam pri- 
Jeti, ako Bog po vama ne uspostavi red, ako vaše trpljenje ne iskupi Crk- 
vu. Braćo, prenite se, vidite li kako nas uništavaju. 


Zahvaljujući njemu i drugim pravovjernima, sabor u Niceji je defini- 
rao: | u jednoga Gospodina Isusa Krista, jedinorođenoga Sina Božjega. 

Rođenog od Oca prije svih vjekova. Boga od Boga, svjetlo od svjetla, 
pravoga Boga od pravoga Boga. Rođena, ne stvorena, istobitna s Ocem, 
po kome je sve stvoreno ..... 


SV. BAZILIJE VELIKI (+ 380). Možda jedinstven slučaj: tri brata, 
tri biskupa- Bazilije, Petar i Grgur. Sva trojica sveci! Imao je pobožnu 
baku, majku i sestru. Divna sredina iz koje je niknuo Bazilije. 

Nakon raskošnog života i velike naobrazbe krstio se. Vidjevši čudes- 
nu svjetlost u pustinji, ode u samoću da tu s nekolicinom započme za 
jednički monaški život molitve i pokore. Sastavlja pravila pustinjač- 
kog života. Kada je pozvan da bude svećenik, uviđa da je vlast preprede- 
na, a protivnici nemilosrdni i da među ljudima caruje nepovjerenje. Po- 
činje raditi! Brine se za socijalnu pravdu. Grmi na bogataše: Posjedova- 
ti više nego što ti treba, znači izrabljivati sirotinju, pljačkati je! 


Vodio je povjereni narod deset godina kao biskup u jasnoći, ljubavi i 


odlučnosti. Svojom je jakošću i karakternošću uspio otkloniti carevo - 


uplitanje u Crkvu. Car je odgovorio tada drugačije: razdijelio je pokraji- 
ne na pravovjerne i heretičke pa je Baziliju omedio djelovanje. Svetac je 
doživio težak udarac kad mu je vjeran prijatelj, svećenik, otišao među 
heretike. Spasio ga je vjerni i pobožni puk za koji je radio svom dušom. 
Gradio im je kuće, naselja, brinuo se za njihova prava, branio ih na sudu 
Bio je doista otac siromaha (riječ pop = pater omnium pauperorum = 
otac svih (mnogih) siromaha). Umro je u 50-toj godini života. Crkva ga 
slavi kao crkvenog naučitelja, 2. siječnja. Pročitati u knjizi Zvijezde ko- 
je ne zalaze Protiv bogatstva, str. 115-117. 


SV. IVAN ZLATOUSTI (+ 407) rodio se u Antiohiji od bogatih rodi- 
telja. Ostavši rano bez oca, majka je odgojila Ivana u pravoj vjeri i pošte- 
nju. Krstio se u osamnaestoj godini. Mnogo je čitao Sveto Pismo, osobi- 
to poslanice sv. Pavla. Ubrzo odlazi u pustinju gdje se napunja milošću i 
revnošću. Kao đakon i svećenik puno propovjeda. Znao je tako divno 
govoriti da je zavrijedio nadimak Zlatousti. Uviđa: mnogi kršćani žive 
poganskim životom. Duhom je bio reformator, propovjedajući šibao je 
opačine, pa je stekao mnogo neprijatelja. Sti/ mu je živ, slikovit, uvjer- 
ljiv te je privlačio kao magnet. |mao je što reći, znao je kazati. Poznavao 
je čovjeka u dušu, pa grmi protiv raskoši, nepravde i pohlepe. Ljudi ga 
slušaju, za njim se traga kao za biserom. 


Odveden je i na carski dvor. Odmah tu odstranjuje suvišno iz biskup- 
ske kuće izabravši skromnost. Od svećenika traži duhovni život, discipli- 
nu, predanje Bogu, apostolat i čistoću. Podiže kuće sirotinji, bolnice a 

protiv heretika poziva i policiju. Neustrašivo šiba raskošan život pa se 
carica Eudoksija nalazi pogođena i dade ga uhapsiti u crkvi, na sam 
Uskrs. Otjeran je u progonstvo, vraća se slavodobitno dočekan s ovacija- 
ma. Ne povlači se od svojih principa, nastavlja i dalje šibati pohlepu i 
raskošan život. Opet je protjeran, ovaj put čak na Kavkaz gdje je i um- 
ro. Zadnje su mu riječi: Bogu hvala za sve. Glasovita mu je misao: Evan- 
đelje se ne uči, nego živi. Crkva ga časti kao crkvenog naučitelja i slavi 
ga 13. rujna. 


Pogledajmo kako sv. Ivan Zlatousti poziva kršćane na čašćenje Kri- 
stova tijela govoreći im o Kristovoj prisutnosti u siromasima. 

Želiš li častiti Kristovo tijelo? Ve preziri ga golo: niti ga ovdje časti 
svilenim odijelima, niti ga vani ne zanemari kad je udaren studeni i golo- 
tinjom. Onaj koji je rekao: “ Ovo je tijelo moje“, i riječju je stvar potvr- 
dio, rekao je i: “Vidjeli ste me gladna i niste me nahranili“ i “Što niste 
učinili jednome od ovih najmanjih, meni niste učinili“ . Za ovo sigurno 
ne treba odijela, nego čista duša, a za ono treba puno mara i briga. 

Učimo se razmišljati i slaviti Krista kako to On želi. Njemu je, naime, 
najugodnija ona čast koju sam želi, a ne ona za koju mi mislimo. Tako 
je Petar mislio da će ga počastiti ako mu ne da da mu opere noge. No to 
što je htio nije bila čast nego sasvim suprotno. Tako mu i ti iskaži čast 
kako je zakonom zapovjedio i svoja dobra dijeli siromasima. Bogu ne 
trebaju zlatne posude nego zlatne duše. To kažem, ne da bih zabranio 
da se takvi darovi daju, nego tražim da se s tim i prije tih darova daje 
milostinja. To doista on rado prima, ali mnogo više milostinju. to koristi 
samo onome koji daje, a ona i onome koji prima. ... 

Koja korist ako je Kristov stol prepun zlatnih čaša, a on sam umire 
od gladi? Najprije gladnoga nahrani, a tek onda od suviška ukrasi njegov 
stol. Činiš zlatnu čašu, a čašu vode ne _ daš? Zašto treba pripravljati zla- 
tom vezene pokrivače za stol, ako njemu ne damo niti potrebno odije- 
lo? Koja korist od toga? Reci mi: Ako koga vidiš bez nužne hrane i os- 
taviš ga tako pa samo ukrasiš stol zlatom, zar će ti zahvaliti, ili se nasu- 
prot rasrditi? A ako ga vidiš obučena u podrte haljine i ukočena od stu- 
deni a ne daš mu odijelo nego mu podigneš zlatne stupove govoreći da 
to činiš u njegovu čast, zar se neće osjetiti ismijan i uvrijeđen najvećom 
grdnjom. Tako i o Kristu razmišljaj dok kao lutalica i putnik ide naoko- 
lo bez krova, a ti ga ne primaš kao gosta, nego ukrasavaš pod i zidove..., 
Dapače smatram da prije treba učiniti ovo, pa onda ono. Tko ovo nije 
učinio nije nikada bio optužen, a koji su ono zanemarili određeni su za 
pakao i neugasivi oganj da podnose muku s đavlima. Dok uređuješ zgra- 
du ne preziri bijednoga brata. On je dragocjeniji hram od bilo koje zida- 
ne zgrade. ("Čašćenje Kristova tijela i siromasi“, Brevijar, str. 2664.) 

SV. JERONIM (+ 420) Dalmatinac, rodom iz Stridona, čovjek silovi- 
tog karaktera i vulkanske riječi. Ponosan i raspaljiv, izvrsna pamćenja p- 
še: Rođeni sam kršćanin, od kršćanskih roditelja. Od kolijevke sam ot- 
hranjen katoličkim mlijekom. Krstio se tek za studija u Rimu, s 18 go- 
dina, uskrsne noći. Vatrene ćudi prihvaća život s radostima i užicima, 
no nikad se ne udaljuje od Boga. Tražit će ga cijelog života u molitvi, 
studiju, pokori pa i u svađama. Opredjeljuje se za monaštvo. Pobjegavši 
od svijeta, ,nije pobjegao od sebe i svoje naravi. Lupao se kamenom u 
prsa, molio je i radio da se oslobodi napasti i strasti. Naučio je hebrejski 
jezik da bi mogao prevoditi sv. Pismo. Dospio je do tajnika pape Dama- 
za koji ga upućuje da prevede sv. Pismo na latinski jezik. Jeronim je to 
odlučno prihvatio i učinio. Nakon dvadeset godina rada prijevod je bio 
gotov. Prijevod se zove Vulgata. 


Šuškalo se da bi mogao postati i papa, no uništiše ga klevete svećeni- 
ka makar ništa nije bilo grešno u prijateljevanju Jeronimovom s rimskim 
damama. Optužiše ga čak da je pretjeranim postovima usmrtio mladu 


Rimljanku. Ne brani se, nego odlazi na Istok, u Betlehem, jer jeu Rimu * 


ostao bez jedine zaštite i podrške. Naima papa Damaz je umro pa se Je- 
ronim sklonio iz Rima. Ogovaranja nisu prestajala. Proveo je u Betlehe- 
mu trideset godina u razmatranju, molitvi, pokoru i radu. Samostance je 
zadužio da prepisuju knjige što je spasilo klasičnu kulturu. Nije bio bez 
mana, pogotovo u odnosu s drugima, no imao je bezgraničnu vjeru i os- 
jećaj za pravovjernost. Opravdava se: Pas laje da obrani svoga gospodara, 
zašto ne bih i ja obranio svoga Boga. Glasovita mu je misao: Tko ne po- 
zna Sveto Pismo, ne pozna ni Krista. I druga: Naši grijesi učinili su ja- 
kim naše neprijatelje. Spomendan ovog sveca je 30. rujna. 


Za život 

— Čovjek bez vjere - biljka je bez vode. Svijet bez Boga vojska je bez 
vojskovođe. Sto je čovjek pametniji i bolji, to više vidi dobra u ljudi- 
ma. Živjeti s Bogom znači graditi svoju kuću na stijeni, i nevolje živo- 
ta neće je srušiti. Bez Boga znači graditi svoju kuću na pijesku. 

— Bog je svjetlo svakoj duši. Tko nema Boga u duši, prazan je. | nesre- 
tan. | nemiran. | očajan. Nije dosta samo reći ja vjerujem i misliti da 
je time sve svršeno. 


— U vjeri je ljubav, u vjeri je mir, u vjeri je snaga: vjeruj, vjeruj, vjeruj, 
spasit će te vjera. (I. Mažuranić) 

VELIKI GREŠNIK — JOŠ VEĆI SVETAC 


Molitva: Hvalospjev ljubavi, 1 Kor 13, 1-3 
Uvod: Koješta se govori o ljubavi 


Krivi pojmovi: 
— ljubav je slatka pustolovina, avantura, 
— ljubav je osvajanje tuđe ljepote i tijela 
— ljubav je hirovita vatra i čudesna strast 
— ljubav je prvotno uzbuđenje tijela koje prati osjećaj srca 
— ljubav je varka, laž, iluzija koja brzo prolazi 
— ljubav je velika igra i zabava mladosti. 

S gorčinom slušam kako mladi svijet trabunja o ljubavi. Tvrdim: ni- 
jednu ljepotu nisu danas tako unakazili kao ljubav, nijednu svetu riječ 
tako profanirali. Nijednu vrednotu tako masakrirali. Kao da čovjeku 
ogoliš kožu pa miješaš njegovu nutrinu. Odvratno.Danas se u ime /jubavi 
čini svašta: poštenje se baca u blato, vjernost se ismijava, rastave obitelji 
u ime ljubavi, raspojasanost i sloboda na svim područjima, krv nevinih u 
ime ljubavi, jednom riječju: najgore sebičnosti u ime ljubavi. Ne treba 
mudrosti da se zaključi da na granici tjelesne raspojasanosti kraljuje 
očaj; kultura propada kad se pojavi potpuna tjelesna sloboda. 


Pravi pojmovi 


— ljubav je sveta čovjekova zadaća 

— ljubav je međusobno darivanje i usrećivanje 

— ljubav je doživotno djelo na koje se spremam kroz mladost 

-- ljubav je uzbuđenje duha koje prati doživljaj tijela 

— ljubav je smisao života kome treba posvetiti sve godine 

— ljubav je veliko Božje djelo na koje se spremam cijelog života. Ona 
di Bogu, ona je najveća krepost. Zamislimo se na trenutak na divnom 
hvalospjevu ljubavi. 


SV. AUGUSTIN (354-430). Velik grešnik, još veći svetac. Mi svoje 
ljubimce volimo promatrati u časti i slavi bez ikakve sjene. Otac mu je 
bio poganin, majka kršćanka; otac nevjeran, majka sveta. Rastao je u ne- - 
sretnoj sredini i čitav život nosio te rane. Za oca je imao prezir pomije: 
šan sa strahom. Kad mu je majka govorila o dobrom Ocu nebeskom, bi- 
strom se dječaku otac toliko zamjerio da je prezirao jednog i drugog če- 
kajući da se osamostali. Nestašan u školi, nije mislio na Boga osim u ne- 


47 


volji. Kad se razbolio na smrt, poželio je da se krsti. Ozdravivši zabora- 
vio je tu želju. Nemaran učenik postaje izvrstan student iz ljubavi prema 
latinskom jeziku. 


U mladosti dao se na grešno uživanje. Griješio je mnogo - grešni će ga 
život udaljiti i od majke koja je vapila i molila ga da se toga okani. Pu 
nih 18 godina molila je za obraćenje svoga sina. Činilo se, što se više 
moli, sin postaje sve gori i gori. Biskup je utješio sv. Moniku, Augustino- 
vu majku rekavši joj da nije moguće da propadne sin tolikih suza. Nev- 
jenčano je živio sa ženom, imao je s njom i sina Adeodata. Tražio je isti- 
nu u studiju, govorništvu i nasladama života, ali nigdje nije bio potpuno 
sretan. Dugo se otimao vječnoj Istini, Bogu, da bi Ga prigrlio svom du- 
šom. Čitajući Sveto Pismo, osobito poslanice sv. Pavla, slušajući propo- 
vijedi spremao se na obraćenje. Odgađao je: Gospodine, daj mi milost 
da budem čist, ali ne još. Pod ruku mu je došao i životopis sv. Antuna 
Pustinjaka, čuo je za mnoge koji su se posvetili Bogu pa je rekao: Ako 
su mogli ovi i oni, zašto ne bi i ti mogao Augustine. Obratio je i krstio u 


Milanu. Obraćenje je ubrzalo i prijateljevanje s učenim milanskim bisku- 


pom svetim Ambrozijem. 


Sv. Augustin je postao svećenik, poslije biskup živeći sveto i savršeno. 
Jedan je od najvećih umova Katoličke Crkve i jedan od stupova zapadne 
kulture. Govornik, pisac, psiholog, filozof, teolog — svetac! Napisao je 
djela trajne vrijednosti. Osobito su ga zanimale pojave nutarnjeg života. 
Prodro je u ljudsku dušu dublje no bilo koji mislilac. Divne su njegove 
misli: Za sebe si nas Bože stvorio i nemirno je srce naše dok se ne smiri 
u Tebi! U Tebi živimo, mičemo se i jesmo! Ljubi i čini što hoćeš! Go- 
spodine, ovdje me reži, sijeci, pali, samo me u vječnosti poštedi! . U nje- 
mu se sjedinio snažan um i golema volja. Pobrinuo se i za svećenički 
podmladak, biskupski dvor je preuredio u sjemenište. Brinuo se i za du- 
hovno dobro svojih vjernika, pokazujući posebnu ljubav prema siromasi- 
ma, dijalogiziranje s krivovjernima. Knjiga /spovijesti, njegovo autobio- 
grafsko djelo, već petnaest stoljeća dijeli snagu razočaranom, grešnome 
nadu da se i on može posvetiti. Crkva slavi ovog sveca 28. kolovoza, a 
dan prije je spomendan sv. Monike, njegove majke. Augustin je divan 
primjer kako se može iz grešnosti vinuti u svetost. 

SVECI KOJI SU PROMIJENILI SVIJET 


Pjesma: Milost koja sve vodi nas 


SV. ANTUN PUSTINJAK. Svi veliki ljudi odgojeni su u samoći, u 
pustinji, tako i ovaj svetac. Ostavši bez roditelja s priličnim bogatstvom 
odazvao se Kristovu pozivu. Kad je jednom slušao riječ Božju u crkvi, 
čuo je: Ako netko želi biti savršen, neka proda sve što ima i neka ide za 
mnom. Pobrinuo se za sestru, razdao svoje imanje i s dvadeset godina 
krenuo u pustinju. Tu je u tišini slavio Boga molitvom, pokorom, raz- 
matranjem i radom. Na početku pustinjačkog života uzdiše: Gospodine, 
htio bih biti savršen ali ne mogu. Moje su mi misli propast. Tada začuje 
nutarnji glas: Ako se hoćeš Bogu dopasti, moli; ako ne možeš moliti, 
radi! 


Doživljavao je nevjerojatne đavolove napasti. Mučio ga je do izne- 
moglosti. Antun se branio zazivanjem Božjeg imena, molitvom i poko- 
rom. Jedne noći, nakon duge borbe opazi u odrazu mjesečine mladu, 
neobično lijepu djevojku. Počela je razotkrivati vrat i grudi, skinula odi- 
jelo i legla pokraj grmlja ... Cijelu ga je noć izazivala. Bježao je, ona je 
dolazila; zatvarao je oči, i opet ju je vidio; dozivao je Boga i anđele ali 
prikaza je i dalje bila tu. Nestala je u zoru i pojavila se druga -+ odvratna 
slika đavla koji se cerio ... 


Proživljavajući silne napasti, odlučio se skloniti u neku grobnicu. U 
jednoj napuštenoj grobnici živio je punih 16 godina. Cim se smjestio, 
začuo je glas iz mraka: Što hoćeš ovdje u prebivalištu mrtvih? Počeo je 
moliti, ali tisuće glasova uz riku je bučilo psujući. Spopao ga je užas i 
strah. No, Bog je tu! Molitva daje snagu. Molio je i molio — paklena gra- 
ja se dizala, psovke i davolski svmijeh nije prestajao. Jednog dana čuo je 
viku:'Ubit ćemo u tebi volju za molitvu“. | mnoštvo đavola navale da ga 
tuku. Onesvješćen ležao je na podu. Takvog ga je našao prijatelj koji mu 
je donosio hranu. Zvao ga je, nije se odazivao... ušao je u grobnicu i na- 
šao Antunovo tijelo na podu. Odnio ga je u crkvu i stavio u lijes. Noću 
se svetac osvijestio, izišao iz lijesa i vratio se u svoju grobnicu. 


Već su čuli za njega. Antunu slava nije udarila u glavu. On se povlači 
još dublje u pustinju. Đavao ga je putem napastvovao: nudio mu zlatan 
grumen, srebrni kolut, no sv. Antun Pustinjak prolazio je kao da to ne 
Vidi. Čak je đavle izazivao rugajući im se: S/abi ste kad vas je mnogo. 
Moja je. obrana križ Kristov! Izgovorivši te riječi, đavli bi netragom ne- 
stajali. 

Ljudi su osjetili tko je sv. Antun Pustinjak, pa povučeni njegovim pri 
mjerom krenuše u pustinju. Bilo ih je oko 5 000 ljudi. Sv. Antun je dva 
puta otišao medu svijet da tješi i ohrabri zatvorene kršćane u tamnicama 
prvi put: Sinci moji, ostanite jaki u vjeri! Ne bojte se! Pobjeda je vaša! 
Okovi će pasti. Naše je Nebo! Stražari su uzmicali pred tim čovjekom... 
Drugi put je došao na Nicejski sabor da obrani Isusovo božanstvo. Kad 
je čuo da neki niječu Isusovo božanstvo, došao je na sabor i rekao jed- 
nu kratku rečenicu: Ja sam ga vidio i sabor je bio zaključen. Umro je 
u 105-oj godini života. Spomendan mu je 17. siječnja. 


SVETI BENEDIKT (480-547) (benedictus = blagoslovljeni) otac je 
redovništva na Zapadu i preporoditelj kršćanskog duha. On i njegov veli- 
ki učenik, sv. Grgur papa, stvorili su novi svijet i sazdali temelje naše da- 
našnje kulture i civilizacije. Zato ga s pravom zovu Ocem Zapada. 


U 18-0j godini života prekinuo je nauke u Rimu jer mu se zgadio ne- 


moralni život grada i otišao u samoću, blizu grada Subiaco. Tu su već 


živjeli mnogobrojni pustinjaci. Potražio je visoku planinu i smjestio se u 
dubokoj spilji. Neki mu je redovnik krišom donosio hrane nekoliko pu- 
ta na tjedan. Benedikt je tu proveo tri godine upijajući Božju riječ u se- 
be. Da svlada napast koja ga je spopala (sjetio se neke zgodne djevojke 
iz školskih dana) bacio se u trnje pred spiljom. Kad je prošlo vrijeme 
kušnje, izišao je iz spilje i utjecao na sve oko sebe. Pastiri iz obližnjih se- 
la grnuli su k njemu. Osnovao je prvu samostansku zajednicu i razdijelio 
je u 12 grupa. Uskoro su počeli pristizati plemići iz Rima, Goti s ger- 
. manskog područja. Oživjeli su klanci i spilje od njegovih sljedbenika. 
Imao je što reći svijetu svojom pojavom. Velikan Božjeg duha, svetac 
molitve, pouzdanja, poniznosti i pregalaštva. Njegov strogi život bio je 
trajan ukor slobodnom ponašanju monaha koji ga izabraše za opata. 
Tražio je od njih istinski život u čistoći, poslušnosti i siromaštvu. Htjeli 
su ga se riješiti pa su ga dva puta pokušali otrovati. Svetac se sklonio s 
izabranom grupicom odatle i smjestio se na uzvisine Montecassina, koji 
će postati izvor benediktinske duhovnosti. Montecassino će postati ma- 
tica tisućama samostana u svijetu. U njemu će se odgojiti tisuće zname- 
nitih i svetih muževa. Tu je sv. Benedikt napisao glasovito Pravilo redov- 
ničkog života. Njegov je moto: ORA ET LABORA - MOLI | RADI. Te 
su dvije riječi stvorile našu zapadnu kršćansku civilizaciju i kulturu. 
Poput sv. Antuna Pustinjaka, i on se borio protiv sotone. Braća su 
čula kako ga je sotona noću zvao, a kad on nije odgovarao, bjesneći je 
vikao:Ti/ nisi Benedikt (blagoslovljeni) nego Maledikt (prokleti). Beskraj- 
no pouzdanje u Gospodina, žarka ljubav prema njemu i bližnjemu, doni- 

jela mu je pobjedu nad sotonom. Gospodin ga je obdario darom čudesa 
i proroštva. Skrušeno se pripremio na smrt, znao je kad će umrijeti. 
Umro je na rukama svojih duhovnih sinova. Proglašen je zaštitnikom Ev- 
rope, a spomendan mu je 11. srpnja. 


Njegovi će redovnici krenuti Evropom i raditi, zidati, podizati bolni- 
ce, samostane, crkve, ceste ... Benedikt je posvetio rad i oslobodio ga od 
tisućljetnoga rimskog prezira. Ujedinio je molitvu i rad. Oci benediktin- 
ci obraćali su naše pređe i bilo je u našim krajevima i do stotinjak njiho- 
vih samostana. Knez Trpimir poziva učenog benediktinca Gottschalka u 
naše krajeve. Osim ovih radova, neki će se benediktinci baviti naukom, 
otvarati škole, prepisivati knjige, biti će prve kulturne osobe na kraljev- 
skim dvorovima. Mnogi od njih postali su velikani svetosti. Red sv. Be- 
nedikta dao je Crkvi 30 Papa, 200 kardinala, 4 cara, 46 kraljeva, 51 kra- 
ljicu, 1 600 nadbiskupa, 2 4000 plemića, 15 000 opata, 17 000 učenja- 
ka. Eto, što je učinio Božji čovjek, kome je uspjelo nadvladati napast i 
potpuno se posvetiti Bogu i bližnjemu. 


Za život 


— Danas: mladež se kvari, obitelj ruši, razuzdanost mladeži proglašava 
se zakonom prirode, propovjeda se slobodna ljubav bez obaveze. Cije- 
lo se čovječanstvo guši u baruštini nemorala i bluda. Može se u tome 
prepoznati đavla, jer on je nečisti duh. Đavao je jeziva stvarnost, kr- 
vava zbilja: osoba mračna, lukava, pakosna, zlobna, zavodljiva, pok- 
varena i prokleta. 


— Prije se rat protiv Boga i Crkve vodio progonstvima, sada ideologijom 
psovkom i mržnjom na Boga. Najveća pobjeda davla i njegovih slugu 
je u tome što je uvjerio svijet da ne postoji đavao, pakao ... 


— Nama kršćanima teška je pokora, odreći se mesa u petak, teško nam 
je izmoliti molitve, otići nedjeljom na sv. Misu. Stalno naglašavamo: 
rad, rad, rad... prezaposlenost - nemam vremena. A ovi nas sveci uče 
da treba moliti i raditi. 

— U danu ima 1 440 minuta. Koliko od toga posvetiš Bogu? 

— Što je čovjek više primio u vrijeme šutnje, to više daje u vrijeme rada. 
Čovjek je najjači na koljenima. Prikloniti koljena pred Bogom - to je 
najbolje sredstvo da uvijek ostaneš uspravan pred ljudima (Bessieres) 

VELIKANI NA PETROVOJ STOLICI 


GRGUR VELIKI (540-604) najsavršeniji je uzor kako treba upravlja- 
ti Crkvom. Tražeći smisao života usavršio se u pravu i diplomaciji. Čez- 
nuo je za redovništvom, jer ga je sv. Benedikt silno privlačio. Razdijeliv- 
ši golemo imanje, odlazi u samostan i tako se počela ostvarivati njegova 
velika želja. No, Papa ga je zaredio za đakona i poslao kao poslanika u 
Carigrad. Uvidio je da je na visokom položaju teže biti pošten čovjek 
nego na nizini, pa se zato vratio u samostan. Kada je imenovan papom, 
pobjegao je ali ga primoraše da prihvati vodstvo Crkve. 


Svom se dušom dao da se ukloni kuga. Pokrenuo je narod na molitvu, 
procesije za ozdravljenje i kuge je nestalo. U tim je procesijama hodao 
bosonog. Kada se jednom spremao za Misu, neki je čovjek pao od gladi 
pred crkvom, skinuo je misno odijelo i rekao: Ako netko u Rimu umire 
od gladi, to znači da papa nije dostojan služiti sv. Misu. Nahranivši glad- 
noga čovjeka započeo je služiti sv. Misu. Sredio je biskupije, crkvene 
obrede, osobito crkveno pjevanje -- koral (gregorijansko pjevanje). Bri- 
nuo se za misije. Poslao je 40 misionara u Englesku, preko misionara ob- 
ratio je Langobarde, uspostavio diplomatske odnose sa Zapadom. Ovaj 
je Papa postavio kamen temeljac budućoj Evropi. U pravi trenutak. Bio 
je otac siromaha. Svakog je dana 12 siromaha ručalo zajedno s njim. Po- 
nizan i blag prvi je u povijesti Papa uzeo naziv servus servorum Dei --slu- 
ga slugu Božjih. Postao je velik jer je bio ponizan. Crkva ga slavi 3. rujna. 


GRGUR VII (+ 1085) formirao se u Clunyju, glasovitom samostanu 
koji je odigrao odlučujuću ulogu u reformi Crkve toga vremena. S pa- 
pom Aleksandrom II organizirao je lateranski koncil. Nakon smrti Pape, 
puk ga je aklamacijom izabrao a kardinali potvrdili taj izbor za papu. 
Bio je zvjezdani papa, čovjek koji je svoju vulkansku i eruptivnu snagu 
uložio u obnovu Crkve. Neustrašiv duhovni vođa, čovjek koji je rimskoj 
aristokraciji i nevrijednom visokom kleru bio strah i trepet prije izbora 
trajno govori i piše o moralnoj obnovi, pravima Crkve, o prokletoj simo- 
niji (kupovanje svećeničkih časti za novac). Bio je doista najjača snaga u 
obnoviteljskoj struji Crkve, koja je poštujući svjetovnu vlast, tražila i 
zahtjevala da ona nema nikakvih upliva u Crkvi. Grgurovska obnova do- 
nijela je Crkvi pravu svijet o sebi i svom poslanju. 


| 

Mnogi ga pamte samo po Canossi, po sudaru s carem Henrikom IV. 
Nije želio sudar s njim, sve je učinio da do njega ne dođe. Sukob s ca- 
rem došao je kad je car izabrao u Milanu biskupa ne obavijestivši papu, 
tj. ignorirao ga je. Papa mu napiše pismo zaprijetivši mu izopćenjem. 
Car sazove 26 državnih biskupa na sastanak na kome skinu Grgura s pa- 
pinske stolice i okleveću ga. Papa ga tada javno izopći a podanike oslo- 
bodi obveze poslušnosti i vjernosti caru. Car bi prisiljen zatražiti opro- 
štenje od pape. Papa je krenuo u Njemačku, car s vojskom u Italiju. Do- 
čekao ga je u Canossi i pustio ga čekati dva dana bosog u snijegu. Car je 
napisao servilno pismo u kojem moli papu da ga oslobodi izopćenja jer 
pristaje na sve što papa traži. Primljen je više na nagovor opata i drugih. 
Henrik će se htjeti osvetiti papi Grguru pa krene s vojskom u Rim. Rim 
će spasiti Normani ali će postupati okrutno da će papa pobjeći iz Rima. 
Prije smrti je. rekao: Ljubio sam pravdu, a mrzio bezakonje. Zato umi- 
rem u progonstvu. Pao je jer i veliki padaju pred nasiljem, ali njegovo 
djelo nije srušeno. Spomendan mu je 25. svibnja. 


PIO V, dominikanac, došao je na papinsku stolicu u sretnom trenu. 
Obnova potaknuta Tridenstskim koncilom je krenula i trebao je sveti 
zanos za Božje djelo i dobar primjer. U svojoj revnosti malo je i pretje- 
rao, osobito u pitanju javnog morala. Njegov najkobniji potez bijaše ek- 
skomunikacija engleske kraljice Eližabete. Time je položaj katolika sa- 
mo otežao. Postao je slavan po bitci kod Lepanta i porazu do tada ne- 
pobjedive turske vojske. Naime, pozvao je kršćanki Zapad u borbu za 
spas Evrope. Odazvaše se Španjolska i Venecija i u bitci kod Lepanta 7. 
X. 1571. poraziše tursku vojsku. Kršćanski je zapad pripisao pobjedu 
molitvi svete krunice pa se od tada 7. listopad slavi kao blagdan krunice. 
Sv. Pio V je sveto živio i sveto umro. U teškim bolima vapio je: Gospo- 
dine, slobodno povećaj moje bolove, ali umnoži i moju strpljivost. Spo- 
mendan mu je 30. travnja. 


Za život 


Na Petrovoj stolici bilo je do sada 261 papa. Papa je ime od milja, 
znači otac, tata. Svaki je papa utkao svoj dio u veliki mozaik Petrovih 
nasljednika. Često se čuje da je na kormilu Crkve bilo nedostojnih papa. 
Prihvaćamo. Bilo ih je, ali ne zaboravimo: njih su postavili zločinci nasi- 
ljem ili makinacijama boreći se za prevlast. No nikada se Božje svjetlo 
nije u Crkvi ugasilo. Ako je i bilo nedostojnih, mogu se na prste izbroji- 
ti. Grešnici na ostalim prijestoljima su česti, ovdje rijetki. I oni se prim- 

jete. Nije čudo da grijesi na papama izgledaju strašno. Jedna poslovica 
ovako veli: Grijehe doktora prekriva ledina,a grijehe svećenika raznosi 
vjetar. Povijesne činjenice izgledaju ovako: Od 261 Pape, bilo je papa 
svetaca - - 77; papa blaženih — 7; papa mučenika — 31; crkvenih nauči- 
telja — 2; s nazivom Veliki — 2. U svemu 250 dobrih, a samo 11 loših! 

PISANI | KAMENI SPOMENICI — NAJJAČE SVJEDOČANSTVO 
KRŠĆANSTVA U HRVATA 


Pjesma: Teci, Jadro, teci ( s kazete: Solinska akademija) 


Narod bez povijesti narod je bez svijesti. Tko ne pozna svoju povijest, 
povijest svog naroda, ne pozna ništa. Mi smo često sramežljivi i neupor- 
ni, zaboravljamo i ono najslavnije iz svoje povijesti a o svojim junacima 
često ništa ili malo znamo. 


Pradomovina Hrvata bili su Zakarpati, tj. južna Poljska. Bizantski car 
Konstantin VII Porfirogenet u djelu O upravljanju carstvom tvrdi da je 
car Heraklije početkom VII, stoljeća pozvao Hrvate u pomoć protiv A- 
vara. Hrvati su pak stanovali u ono vrijeme s onu stranu Bavarske gdje 
su danas Bjelohrvati. Jedan od njihovih rodova, naime petero braće: 
Kluk, Lobel, Kosjenac, Muhlo i Hrvat i dvije sestre Tuga i Buga, odijelili 
su se od njih i došli zajedno sa svojim narodom u Dalmaciju i našli Ava- 
re u posjedu te pokrajine. Pošto su neko vrijeme međusobno ratovali, 
pobijedili su Hrvati ... 


O prvim vezama Hrvata s rimskim biskupom, Papom, izvješćuje nas 
papinski ljetopis Liber pontificalis. Ondje piše da | papa Ivan IV poslao 
641., u Dalmaciju i Istru opata Martina s velikom svotom novca da ot- 
kupi zarobljenike i kosti starih kršćanskih mučenika iz tih krajeva done- 
se u Rim. O pokrštenju Hrvata Konstantin VII piše da je ono započelo 

- u to vrijeme. Prema drugim izvorima Hrvati su se krštavali mnogo kasni- 
je. Ne možemo navesti godinu kad su se krstili ni vladara koji je vodio 
pokrštavnje. Imamo dokaza da su od VII do XII stoljeća u Hrvatskoj 
živjeli s kršćanima i pogani. To znači da nije ovdje bili prisilnog pokršta- 
vanja. Vjera je polako rasla i sazrijevala, te se duboko ukorijenila u naš 
narod. Pokrštenjem naš narod ulazi u krug kulturnih evropskih naroda, 
počinje razvijati svoju pismenost i kulturu uopće. Mi smo kroz povijest 
izgubili samostalnost, zemlja nam je bila zapljuskivana valovima raznih 
kultura, politika i jezika, borili smo se i ginuli za tuđe probitke. A nis- 
mo nestali. Ispaćeni naš narod i dalje živi. Nismo svojatali tuđe, voljeli 
smo svoje. /van Meštrović reče: Molimo Gospoda, da nam dade vjeru jer 
tko vjeruje u Njega taj je s Njime, tko je s Njime, taj je nepobjediv! A 
Petar Preradović nadodaje: Čuvstva tko nema za narod i zemlju naroda 
svoga, ne zna na zemlji za slast koja nadilazi sve! 

Hrvatima su u današnjoj postojbini vladali najprije knezovi. Ističe se 
isprava na latinskom jeziku kneza Trpimira (845-864) kojom dariva sp- 
litskoj nadbiskupiji crkvu sv. Jurja u Putalju. U njoj se 852. godine prvi 
puta spominje hrvatsko ime (Terpimirus, dux Croatorum, iuvatus mune- 
re divino — Trpimir, milošću Božjom, knez Hrvata) Kameni spomenici 
su jača i trajnija svjedočanstva kršćanstva. Natpisi su uglavnom na latin- 
skom jeziku, osim Baščanske ploče koja je napisana glagoljicom. Najsta- 
riji kameni spomenik iz doba hrvatskih vladara je latinski natpis na vra- 
tima kapelice sv. Križa u Ninu, 790. godine. Na hrvatskom jeziku prije- 
vod glasi: Godeslav župan koji je sagradio ovaj dom! Uz starohrvatske 
crkvice sv. Križa u Ninu, sv. Trojice i sv. Martina u Splitu, sv. Barbare u 
Trogiru, sv. Petra u Priku, sv. Krševana i Donata na Krku i u Zadru od 
neprocjenjive vrijednosti naše žive starine je Višeslavova krstionica iz 
800-te godine. Natpis u prijevodu glasi: 


Ovo vrelo prima nemoćne da ih prosvijetli. Ovdje se Čiste duše od zlo- 
čina koji poprimiše od prvog roditelja, da postanu kršćani spasonosno 
ispovijedajući vječno Trojstvo. Ovo djelo krsno napravi svećenik Ivan u 
vrijeme kneza Višeslava, iz pobožnosti i na čast sv. Ivana Krstitelja da 
zagovara njega i njegova štićenika. V išeslavova se krstionica sada čuva u 
Muzeju hrvatskih starina u Splitu. 


U Dalmatinskoj Hrvatskoj od 879-892 vlada knez Branimir, za kojega 
je Hrvatska postala nezavisna država. U crkvenom pogledu hrvatski se 
narod pridružio katoličkoj Crkvi i Papi jer savez s njim za Hrvate je za- 
log nezavisnosti. Knez Branimir obratio se pismom papi Ivanu VIII. Sa- 
čuvao se dragocjen Papin odgovor koji nosi datum 7. VI. 879. Papa pri- 
znaje Branimira nezavisnim knezom i piše mu da je na Spasovo 21. V. 
879. služeći Misu nad grobom sv. Petra blagoslovio hrvatski narod. (Pis- 
mo Ivana VIII - vidi: Ma/i ključ povijesti Crkve u Hrvata, 250 str.) 

U Rimu je hrvatski narod 30. IV. 1979. posvjedočio svoju vjeru i prosla- 
vio vrijedan jubilej - jedanaest stoljeća vjernosti Hrvata Katoličkoj Crkvi. 
Tom prilikom papa Ivan Pavao |I predvodio je sv. Misu na hrvatskom je- 
ziku i izrekao divan govor (vidi: Veritas 5/1979, str. 7). Domovinska 
proslava Branimirove godine bila je u Ninu 2. rujna 1979. godine, bila je 
izraz žive vjere i zavjeta: 

-- hrvatska katolička obitelj dnevno moli 

— hrvatska katolička obitelj nedjeljom slavi sv. Misu. 

— zavjetni križ u svaku kuću. 

U Istri je sačuvan najznačajniji spomenik vjerskog života - Eufrazijeva 
bazilika iz VI. stoljeća. Sačuvani mozaici svjedoče da su ti naši preci 
štovali Bogodoricu. Na mozaiku je Isus odjeven kao vladar, sjedi na kri- 

lu Marije a odozgo Očeva ruka kruni Mariju vijencem pobjede. Sačuvan 
je i mozaik navještenja, na kojem Gospa prede kad anđeo dolazi. 


Najstarija svetišta Majci Božjoj u našoj domovini podiže kraljica Jele- 
na. Crkva Gospe od Otoka u Solinu dragulj je našeg kršćanstva, kolijev- 
ka naše vjere. Uz crkvu sagradila je i crkvicu sv. Stjepana za mauzolej hr- 
vatskih vladara. Crkvu su srušili Turci, drugu je uništio požar a današnja 
je sagrađena 1878. točno iznad grobova hrvatskih vladara. Kada su 
1898. god. počeli kopati temelje za zvonik, naiđoše na stare temelje. 
Don Frane Bulić, glasoviti hrvatski arheolog, zajedno s profesorom Josi- 
pom Barač i dr Ivanom Kržanićem mukotrpno su sastavili i pročitali 
natpis: 


U ovom grobu počiva Jelena službenica Božja, žena kralja Mihajla, a 
majka kralja Stjepana koja je bila vladarica. 8. listopada umre u miru. 
Ovdje bi pokopana godine od upućenja Gospodnjega 976, indikcije IV, 
cikla mjesečnoga V, epakte 17, cikla sunčanoga V, dana petoga koji pa- 
da sa šestim. Ona koja je za života bila majka kraljevstva, postade (maj- 
kom) sirota i zaštitnica udovica. Ovamo pogledavši, čovječe, reci: Bože, 
smiluj joj se duši! U Solinu, 12. rujna 1976. sabrana Crkva Hrvata dos- 
tojanstveno, zahvalno s posvetnim činom proslavila je dvostruki jubilej: 
13 stoljeća kršćanstva u Hrvata i 10 stoljeća Gospine crkve. 


Nedaleko Baške, kraj sela Jurandvora, povijesna je crkvica sv. Lucije. 
Ona nam je sačuvala dvije dragocjenosti: umjetnički glavni oltar i Baš 
čansku ploču . Nju je našao mjesni klerik Petar Dorčić 1851., i upozorio 
hrvatskog povjesničara Ivana Kukuljevića, a ovaj Pavla Šafarika. Ploču 
je pročitao povjesničar i kanonik dr Franjo Rački. Natpis je na 13 reda- 
ka pisan glagoljicom. Na današnjem hrvatskom jeziku glasi: 

1 100. U ime Oca i Sina i Duha Svetoga. Ja, opat Držiha pisah ovo o 
ledini, koju dade Zvonimir, kralj hrvatski u svoje dane svetoj Luciji. / 
svjedok mi župan Desimir Krbave, (i) župan u Luki Prbnebga (?). Ovaj 
posla Vitoslava na otok, da: tko to porekne, da ga prakune Bog i Božja 
sila i četiri evanđelista i sveta Lucija, amen (i) da tko ovdje živi, moli 
Boga za njih. — Ja, opat Dobrovit, sazidah ovu crkvu sa svojom braćom 
S devetoricom u vrijeme kneza Kuzme koji ovlada cijelom Krajinom. | 
bješe u to vrijeme Mikula (samostan sv. Nikole) u Otočcu sa svetom Lu- 
cijom (crkvicom svete Lucije (jedno) tj. pod jednim opatom). 


Veliko je povijesno značenje Baščanske ploče jer dokazuje da je naš 
najstariji spomenik pisan glagoljicom; da Krk pripada Hrvatskoj; da se 
glagoljica upotrebljava u javnom životu te da je kralj Zvonimir pomagao 
i glagoljaše. Najvrednije, što se prvi put spominje hrvatsko ime na hrvat- 
skom jeziku. Baščanska ploča je do 1934. god. stajala u crkvici sv. Lu- 

cije da bi otada bila predana na čuvanje Jugoslavenskoj Akademiji u Za- 
grebu gdje je i danas. U crkvici sv. Lucije danas je sadrena kopija ploče. 


Hrvati su već u VIII stoljeću imali svoju kroniku na hrvatskom jeziku, 
a po zaključcima sabora u Duvanjskom polju 753. godine i priručnik na 
hrvatskom jeziku Methodus. Zato sinjski guslar ovako pjeva: 


Mi bili smo što jesmo i jesmo što smo bili 
s božanskih izvora svoju snagu pili. 

Vjera nam je bila život u životu 

hrabrost i viteštvo prodor u ljepotu. 
Legende će slavit našu povijest davnu 

a mi ćemo čuvat tradiciju slavnu. 


U našim krajevima u 9. stoljeću postoje dva ili tri samostana, u 10. ih 
ima desetak, a u 11. gotovo pedeset. Sučuvani nazivi samostanskih crka- 
va pokazuju da su naši benediktinci osobito štovali Majku Božju, svetog 
Mihaela arkanđela i svetog Petra apostola. 

Odgajajući narod u pravoj pobožnosti prema Majci Božjoj, benedikt- 
inci su odgajali narod u pravoj vjeri. Jer kršćanin koji dobro poznaje 
crkvenu nauku o Majci Božjoj poznaje u tome i sve glavne kršćanske 
vjerske istine: o Presvetom Trojstvu, o utjelovljenju Sina Božjega, o mu- 
ci, uskrsnuću i vječnom životu. 

Štovanje svetog arkanđela Mihovila, nepobjedivog vojvode dobra pro- 
tiv zla, krijepilo je narod u nadi da unatoč svim političkim i društvenim 
nepravdama pravda mora pobijediti, a štovanje je također bilo zaštita od 
svakog straha od tajanstvenih mračnih sila, zlih duhova, protiv praznov- 
jerja i čarolija. 

Pobožnost prema svetom Petru apostolu odgajala je narod za pravo 
jedinstvo Katoličke Crkve okupljene oko Petrova nasljednika, Pape. 

SLAVENSKI APOSTOLI 


“ Zapadnoslavenska plemena već su se početkom IX. stoljeća oblikova- 
la u prilično snažnu Moravsku državu. Takvo je stanje u ono doba vodi- 
lo prema krštavanju. Salzburški nadbiskup pošalje onamo svoje svećeni- 
ke kao misionare, ljude koji su govorili germanskim jezicima pa su sla- 
venskim stanovnicima izgledali tuđinci. Osim toga, moravski su se kne- 
zovi bojali pokrštavanja od moćnog susjeda koji bi s kršćanskom vjerom 
mogao nametnuti i političku vlast. Zato je moravski knez Rastislav 863. 
godine zamolio Bizant da mu pošalje misionare vješte slavenskom jezi- 
ku. Bizantski mu car usliša molbu i pošalje mu dva učena Grka iz Solu- 
na, braću KONSTANTINA (ČIRILA) i METODA, istaknute učene lju- 
de i vješte diplomate. Sv. Čiril i Metod stoje na početku pokrštavanja 
slavenskih naroda i kao začetnici njihove kulture. 


Stariji brat Metodije i mlađi Konstantin bijahu rodom iz Soluna, sino- 
vi carskog činovnika Leona. Konstantin, izvanredno nadaren dječak,pri- 
mio je prvu izobrazbu u rodnom gradu, a onda ju je nadopunio u Bizan- 
tu. U učenim krugovima carske istočnorimske prijestolnice slovio je kao 
Konstantin filozof, ljubitelj mudrosti. Jedno je vrijeme poučavao, a on- 
da se oko god. 858. povukao u samostan, gdje mu se već više godina na- 
lazio stariji brat Metod, po krsnom imenu vjerojatno Mihael. Car ga je 
860. godine poslao u pratnji brata Metoda u jednom političko-vjers- 
kom poslanju Kazarima na Crnome moru. Ondje je Konstantin na Ker- 
sonu pronašao kosti sv. Klementa, pape i mučenika (trećeg nasljednika 
sv, Petra, koji je umro ovdje kao prognanik za Trajanova progonstva). 


Misija svete braće Cirila i Metoda među Slavenima u Moravskoj zapo- 
čela je 863. godine. Čiril je sastavio posebno pismo, glagoljicu, za pisa- 
nje riječi slavenskog jezika. Tim je pismom napisao nove crkvene knjige: 
dijelove Svetog Pisma, misal, liturgijske knjige. Uveli su u liturgiju slaven- 
ski jezik. Neki misle da je Ćiril sam izmislio novo slavensko pismo, dok 
drugi drže da je među Slavenima, najvjerojatnije Hrvatima već postojalo 
neko pismo i Ćiril se time samo poslužio. Ima glasova o nepoznatom 
pismo na dvoru kneza Trpimira. Ćiril i Metod su svakako zaslužni za ra- 
đanje slavenske kulture i pismenosti. 


Kako su sveta braća propovijedala i obavljala bogoslužje na slavens- 
kom, Moravljanima razumljivom jeziku, imala su velikog uspjeha i tri su 

godine blagotvorno radili. No, njihovom su se djelovanju protivili nje- 
mački svećenici i biskupi u Moravskoj koji su napadali uvođenje narod- 
nog jezika u liturgiji. U ono vrijeme posvećeni jezici bili su hebrejski, 
grčki i latinski, te drugi jezici nisu dolazili u obzir. Na račun svete Braće 
išle su tužbe u Rim pa ih je papa Nikola I. pozvao k sebi da to provjeri i 
upozna braću. Krenuli su na daleki put, prekinuvši ga kratkim borav- 
kom kod panonskog slavenskog kneza Kocelja. Sa sobom su nosila u 
Rim i relikvije svetog Klementa. Za vrijeme njihova puta umro je papa 
Nikola I, pa ih je u Rimu veoma svečano dočekao papa Hadrijan II. Do- 
ček je bio svečan iz poštovanja prema relikvijama sv. Klementa. Sveta 
su Braća pred Papom obranila bogoslužje na slavenskom jeziku i svoj 
način misijskog rada pa je Papa sve to odobrio. 


Konstantin, videći u Rimu da mu se bliži konac života, zamonaši se i 
dobi ime Ćiril. Taj je sveti apostol Slavena umro u Rimu 14. veljače 
869, u dobi od 42 godine. Ćiril je na samrti za ljubav Brda, tj. samosta- 
na Olimpa u Bitiniji, gdje su zajedno jedno vrijeme proveli, zamolio svog 
brata da ostane vjeran onome što su u Moravskoj zajedno naučavali, te 
da ostane vjeran i toj misiji. Metod je to prihvatio kao zavjet. Ćiril je u 
Rimu u bazilici sv. Klementa bio najsvečanije sahranjen. Kapelu s njego- 
vim grobom dao je u prošlom stoljeću dostojno uresiti đakovački bis- 
kup Strossmayer. Vjerojatno je najstarija freska svete braće Čirila i Me- 
toda u podzemnoj bazilici svetog Klementa, potječe možda čak iz X. 
stoljeća. Na njoj su sveta Braća do Kristovih nogu: Ćirila predstavlja Isu- 
su arkanđeo Gabrijel i sv. Klement, a Metoda arkanđeo Mihael i sv. And- 
rija.( aluzija na Carigrad gdje se sv. Andrija slavi kao začetnik biskupij- 
skog središta). 


Nakon Ćirilove smrti i pokopa u Rimu, Metod se kao papinski legat 
te panonski i moravski nadbiskup vratio natrag Slavenima, ali zbog poli- 
tičkih prilika ne u Moravsku već na područje pod vlašću kneza Kocelja. 
Sjedište panonske metropolije bilo je u starome Sirmiju, današnjoj Sri- 
jemskoj Mitorovici. Ta je biskupija stradala za seobe naroda a sada je bi- 
la opet uspostavljena. Ubrzo je došlo do sukoba između germanskih mi- 
sionara i slavenskih apostola. Metod je uhvaćen, zatvoren i predveden 
pred sabor u Regensgurgu, na kojem bi osuđen i prognan u Ellwangen u 
Njemačku. Ondje provede u zatvoru dvije i pol godine, dok nije na ener- 
gičan zahtjev pape Ivana VIII. 873. pušten na slobodu. Metod umre na 
Cvjetnu nedjelju 885. godine i bi pokopan u Velehradu. Sveta su braća 
uveli u slavenske narode narodni jezik u liturgiju, što je Crkva prihvatila 
na II Vatikanskom koncilu. Papa Ivan Pavao II proglasio ih je suzaštitni- 
cima Evrope. Crkva ih slavi 5. srpnja. 


NASLJEDOVATELJI ISUSOVOG SIROMAŠTVA 


Pjesma: Molitva svetog Franje 


SV. FRANJO ASIŠKI (1182-1226) prišao je Bogu kao dijete ocu, 
srdačno i povjerljivo. Srcem je otkrio Očevu ljubav. Kroz ljepotu stvore- 
nja, čari prirode došao je do odsjeva Božje ljepote. On je svetac koji je 
beskrajno volio svijet i čovjeka koji je želio usrećiti sve ljude, uvjeriti ih 
da je Bog sreća a vječnost njihov cilj. Bio je dijete svog vremena. Volio 
je bezbrižan život mladenačke radosti, odijela, društva, pjesme, sanjao 
je o slavi... Krenuo je u rat ali bio je zarobljen. Drugi put je krenuo i raz- 
bolio se. Počeo je razmišljati i moliti. Kad se posve predao Bogu, bio je 
neizmjerno sretan. Imao je praktički sve: čast, novac, slavu... Današnjim 
rječnikom bi se reklo: nije tražio rješenje u bacanju bombi, uživanju 
droga, sukobima, novcu, nego u Bogu. 


Susret s gubavcem koga je poljubio pomogao mu je zavoljeti sve ljude. 
Kad je u crkvici sv. Damjana molio, čuo je s križa riječi: Franjo, idi i 
popravi mi kuću. Mislio je da treba popraviti ovu staru crkvicu. Prosio je 
milostinju, skupljao priloge. Ljudi su mu se rugali, otac ga je razbaštinio 
On je bio presretan. Krenuo je naokolo pjevajući ... U crkvici sv. Porci- 
junkule (Gospe od Anđela) u proljeće 1208. godine otkrio je svoj život- 
ni put: treba svim ljudima propovijedati poruku o milosrdnoj ljubavi 
Spasitelja i potaknuti ih na obraćenje. Sv. Franjo postao je svetac nedos- 
tižan u dobroti, nenadmašiv u ljubavi prema Bogu, ljudima i prirodi. 
Njegovo je geslo: BOG MOJ I SVE MOJE. Ljubiti Boga i stvorenja, time 
se stiče životna radost. Sv. Franjo je svetac koji je kliktao od radosti, 
svetac koji je Evanđelje obukao u pjesmu radosti, svetac koji je 1223. g. 
napravio prve jaslice u Grecciju. 


S nekoliko učenika obilazio je sela radeći i živeći potpuno siromašno. 
Otišao je i u Rim da dobije potvrdu za svoj način života i propovjednič- 
ko poslanje. Dobio je oboje. Tad počinje njegova djelatnost. Njegova se 
ideja življenja istinskog Evanđelja raširila. Proputovao je Italiju, južnu 
Francusku, Španjolsku, dopro je i do sultana navješćujući pokoru i lju- 
bav prema Bogu. Sultan ga je lijepo primio, dao mu i darove a njegovim 
sinovima slobodu navješćivanja Evanđelja. Zarana se njegov red stao šir-- 
ti jer je njegova pojava svugdje dala zamaha snažnom pučkom pokretu. 
Omladina je pohrlila k njemu, uživao je povjerenje puka, svećenika, 
biskupa i Pape. Svom redu dao je sv. Franjo 1221. godine regulu, pravi- 

lo koje izvire iz Evanđelja i njegova duha. Kasnije su to malo ublažili i 
preradili. Franjo se povukao i prepustio vodstvo drugima da bi živio za 
svoje ideale. Od 1224. godine boluje od bolesti želuca i očiju. U rujnu 
iste godine, dok je u mističnom zanosu promatrao Kristov križ, primio 
je stigme (rane Gospodinove na tijelu) i postao najsličniji Kristu. Uslijed 
svojih muka spjevao je divni himan Pjesma stvorenja, prepunu ljubavi 
i zahvalnosti Bogu kojeg slave sva stvorenja. Smrt je nazvao sestricom. 
Dočekao ju je ležeći na podu posve siromašan, veselo pjevajući sa subra- 
ćom Tebe Boga hvalimo. Umro je 3. X. 1226. Crkva ga slavi 4. listopada. 


SV. DOMINIK (1170-1221), jedan od velikih ljudi u povijesti Kato- 
ličke Crkve. Providnost koja ravna svijetom u određenom času podiže 
ljude potrebite vremenu. Kad je kršćanstvo bilo uzdrmano sukobima, 
ratovima i krivovjerjem (Katari i Valdenzi) Bog šalje velikane da dovedu 
Crkvu na put istinskog Evanđelja. 

Kao kanonik na svom putu u Rim 1204. vidje strašne posljedice po- 
kreta katara u južnoj Francuskoj. Odluči da se kao propovjednik posve- 
ti njihovom obraćenju. Od sv. Franje primio je pravilo potpunog siro- 
maštva, ništa ne posjedovati osim ljubavi prema Bogu i ljudima. Dodao 
je tome još nešto: da bi netko postao dobar propovjednik, mora biti so- 
lidno teološki obrazovan. Odlučio je osnovati apostolski red čiji će čla- 
novi primjerom života i propovijedanjem privoditi ljude Bogu. Zamisao 
je velikog utemeljitelja bila što više približiti se načinu propovjedanja 
Kristovih apostola. Red je zadržao staru monašku tradiciju siromaštva i 
zajedništva. Zalazili su gdjegod su ih ljudi trebali. Dominikov red službe- 
no se naziva Red braće propovjednika. 

Pothvat koji je započeo sv. Domnik vezan je s pojavom sv. Franje. 
Dva su providnosna čovjeka počela istovremeno svoje djelovanje, s istim 
ciljem: vratiti ljude ljubavi Božjoj. Obojica su svoje djelo stavili pod Ma- 
rijinu zaštitu. Sveci su se slučajno upoznali u Rimu 1215. godine. Sv. 
Franjo je preobražajem srca, skromnošću i radošću, a sv. Dominik ži- 
vom riječju obnovili kršćanstvo. Papa Inocent III potvrdio je novi red 
1216. g. Ubrzo su braća okupljena u Dominikovoj zajednici obilazila 
gradove i pokrajine propovjedajući Evanđelje, držeći katedre bogoslov- 
nih i prirodnih nauka u većim znanstvenim središtima. 

Životopisci sv. Dominika kažu da je uza sav apostolski rad svetac 
mnogo molio, osobito noću. Molitvu je žarko preporučio i svojoj braći. 
Prihvatili su tri osnovne dužnosti: molitvu, učenje i propovjedanje. Po- 
sebna je zasluga sv. Dominika i njegovog reda što je obnovio moljenje 
sv. Krunice. Dominikanci su učinili neprocjenjive usluge Crkvi, odgojili 
su mnoštvo svetaca i učenih ljudi i dali pečat zapadnoj kulturi. Spomen- 
dan svetog Dominika je 8. kolovoza. 

SVETICE HEROJSKOG ODRICANJA 


Pjesma: Na tvoj dom Bog je svu noć kucao ... 


Uvod: Ima li koristi od ljudi koji su se povukli u samoću i molitvu u sa- 
mostan, koji žive u strogoj klauzuri i nikad ne izlaze u svijet? Kapljica 
vode u moru ništa ne znači. Proguta li je školja, nastaje biser. 


Primjer: Ne zaboravi ono najdraže ... 


\ SV. KLARA (JASNA) (1193-1253) bila je grofovska kći, neobično 
lijepe vanjštine. Ostavila je život svjetskih časti da bi se u potpunom si- 
romaštvu posvetila Bogu. Kad je sv. Franjo propovijedao u crkvi o nas- 
ljedovanju Isusa, Klara je shvatila da je to njezin put kojim mora ići.Po- 
bjegla je noću od kuće u crkvicu Gospe od Anđela i tu je Bogu zavjeto- 
vala doživotno siromaštvo, djevičanstvo i poslušnost. Dala je odrezati 
svoju bujnu kosu, odstranila svilenu odjeću i obukla najobičniju, od gru- 
bog platna. /zabrala je najstroži život u siromaštvu i pokori, pa su i Pape 
pokušali ublažiti taj njezin život. Red klarisa i danas je jedan od najstro- 
žih ženskih redova u Katoličkoj Crkvi. Papi je rekla: V/ me, sveti Oče 
možete osloboditi od mojih grijeha, ali ne i obveze da slijedim Isusa. 
Proživjela je punih 40 godina u najvećoj pokori i siromaštvu: tri dana u 
tjednu nije ništa jela a u ostale dane živjela je o kruhu i vodi. Spavala je 
na golom podu ili hrpi granja. Silno je gajila ljubav prema Isusu u sveto- 
hraništu i tu je znala proboraviti sate i sate. Mir Kristov postiže se kad 
se sve ostavi i Isusu potpuno posveti. Tko je jednom istinski upoznao 
Isusa Krista, za njega ništa zemaljskoga nema više čara. Umrla je tiho 
kao što je i živjela, s ljubavlju i radošću u srcu što će moći vječno gledati 


“Boga u nebu. Tijelo joj je sahranjeno u crkvici sv. Damjana. Kada je 


grob otvoren nakon šest stoljeća, tijelo joj je izloženo pogledima hodo- 
časnika: neistrunuto, jedino joj je koža malo pocrnila. Spomendan sv. 
Klare je 11. srpnja. 


SV. ELIZABETA UGARSKA (1207-1231) pripadala je franjevačkog 
svjetovnom redu. (Od 1221. g. postoji i tzv. treći red sv. Franje, kojeg 
sačinjavaju vjernici koji u svijetu žive duh sv. Franje). Elizabeta je svo- 
Jom svetošću povezala Ugarsku i Njemačku: po prezimenu ostala je 
Ugarska, dok je životom postala slava Njemačke, kako je Njemci zovu. 
Kći je kralja Andrije II, ugarsko-hrvatskog kralja. Već s četiri godine za- 
ručena je s turinškim grofom Ljudevitom (običaj ondašnjeg vremena) i s 
bogatim darovima otpremljena u Turingiju. Tu je rasla i odgajala se uz 

svog budućeg muža.s kojim se vjenčala već u 14. godini života. Kratak 
život, od 24 godine, sažeo je u sebi savršenstvo jedne žene, majke i udo- 
vice. U 20-oj godini imala je već troje djece i ubrzo postala udovicom. 
Naime, njezin je muž krenuo s križarskom vojskom u Svetu zemlju i pu- 
tem je naglo umro. Za Elizabetu počinju nevolje. 


Pakosna je rodbina prognala Elizabetu s dvora jer nije živjela živo- 
tom kraljevskog dvora. Ona se bavila pobožnim vježbama, dvorenjem 
bolesnika i siromaha. Prodavala je sve što je mogla i dijelila siromasima; 
za njih je gradila i gostinjce što je unosilo nezadovoljstvo u kraljevski 
dvor. Kao prava sirota, razbaštinjena, s troje djece pošla je u svijet vese- 
la u duhu sv. Franje. Umrla je 1231. godine u 24-oj godini života. Nje- 
zin veličanstveni sprovod potvrda je koliko su je ljudi voljeli. Svetom je 
proglašena četiri godine iza smrti. Zaštitnica je kršćanskog karitasa, a 
spomendan je 17. studenog. 


Bia i ani = e S E: 
Za život 


— Bez odricanja nema pravog kršćanina. Koga Bog ljubi, onoga i kara. 
Tko hoće biti moj učenik, neka uzme svoj križ i neka ide za mnom, 
rekao je Isus Krist. Možeš li učiniti neku žrtvu iz ljubavi prema Bogu 
barem petkom kad je Isus podnio za tebe gorku muku i smrt? 


Život nam je dan da drugima pomognemo. 


— Kad bi svaki čovjek kojemu dobro ide pomogao jednome čovjeku ko- 
jemo slabo ide, to bi bila najveća revolucija u povijesti čovječanstva. 


— Na jednoj crkvi u Bosni piše: Tko traži u ime moje, podaj, ne pitaj 
tko je! 
— Blagost, plemenitost i velikodušnost oznake su svetosti. Divlje, 
kruto i okrutno srce oznaka je demona. 


— Isuse blaga i ponizna srca, učini srce moje po srcu svome! 
— Blago milosrdnima, oni će postići milosrđe. 

SVETAC SVEGA SVIJETA 


Tko nije čuo za ovoga sveca koga. časte katolici, pravoslavni i musli- 
mani. Miljenik je bezbrojnih vjernika, uživa slavu i ugled kao malo koji 
drugi svetac. Riječ'je o SV. ANTUNU PADOVANSKOM (1195-1231), 
rodenom u Portugalu, proslavljenom po Padovi, prozvanom svecem sve- 
ga svijeta. Već kao dječak (zvao se Ferdinand) volio je ići u crkvu i kiti- 
ti Gospin oltar. Nije htio biti vitez što je otac priželjkivao već redovnik. 
Otišao je najprije u augustince. Kad je čuo da su petorica franjevaca ubi- 
jena u Maroku, oduševio se za franjevce želeći poći u misije u te krajeve. 
Krenuo je brodom za Afriku, no spriječila ga je groznica, a brodolom ga 
bacio na Siciliju. U Riminiju gdje je bilo katara, propovjedao je ribama 
kad ga ljudi nisu htjeli slušati. Odjek ovog čuda je velik pa neki traže i 
nova čudesa. Neki ondašnji bezbožnik mu postavi ucjenu: vjerovat će u 
Boga ako se gladna mazga pred kojom je sijeno, pokloni njegovom Bo- 
gu. Izazov je bio velik. Sv. Antun se žarko pomolio Bogu i poslije svete 
Pričesti izašao sa Svetootajstvom i zapovijedio mazgi da se u ime Stvori- 
telja pokloni Presvetom Oltarskom sakramentu. | gle, mazga je poslu- 
šala, svijet se zadivio, a bezbožnik povjerovao. 


Drugi puta, došao je na svetu ispovijed jedan grešnik. Kad nije mogao 
od kajanja progovoriti ni riječi, svetac mu rekne da napiše svoje grijehe 
na papir i nek mu to da. Bi tako! Sv. Antun je pročitao grijehe tog čov- 
jeka i vratio mu natrag papir! Ovaj se skamenio jer je papir bio čist, gri- 
jesi izbrisani. To je samo simbol, sinko moj. Bog je tako dobar da opraš- 
ta raskajanom i poniznom. 


Sv. Antun je bio veliki socijalni reformator, trajno zauzet za siroma- 
he i one najbjednije. Zaštita siromašnih bila mu je jedan od najglavnijih 
ciljeva. U Crkvi se sačuvala uspomena na njegovu ljubav prema siromasi- 
ma po škrabici Kruh sv. Ante namijenjenoj njima. Kad je u Ferari- 
ju neki plemić zamrzio svoju vjernu ženu predbacujući joj nevjeru, tvr- 
deći da dijete nije njegovo, žena je pozvala sv. Antuna u pomoć. On je s 
mnoštvom svijeta došao, uzeo dijete u naručje i zapitao ga tko mu je 
otac. Šestomjesečni mališan se nasmiješi, okrene svome ocu i reče: Ovo 
je moj tata!"'Evo ti dijete. Voli svoju ženu i ne muči je više" ,reče mu 


- SVetac. 

Svetac je znao grmiti protiv bogataša, neangažiranosti i licemjerja u 

propovijedima. /ma ljudi koji bi htjeli gledati Krista u nebu, a neće da 
ga vide raspeta na križu. Željeli bi s Kristom kraljevati gore, i uživati sa 
svijetom dolje. Poručujem im da nije moguće spojiti jedno i drugo! Obi- 
lazio je gradove i sela propovjedajući i pozivajući jedne na obraćenja, a 
druge poučavajući u pravoj nauci. Prozvan je evanđeoskim naučiteljem. 
Obično se slika s Isusom u naručju, jer Ga je u viđenju držao. Nazvan je 
i svecem djece (na njegov dana blagoslivljaju se mala djeca). Zaštitnik je 
i pomoćnik za izgubljene stvari. 
Kad je umirao, pjevao je Gospi pjesme. Njegovu su smrt djeca razglasila 
gradom vičući: umro je svetac, umro je svetac! A umro je izvan grada. 
Godinu dana poslije smrti, proglašen je svetim. Spomendan mu je 13. 
lipnja. 


Sveti je Antun zaista svetac svega svijeta. Milijuni su osjetili njegov za- 
govor i njegovu pomoć. Mnogi vjernici ga časte, redovito se na njegov 
dan ispovijedaju, čine zavjete, dođu izdaleka na sv. Misu. A neki od njih 
zaborave na redovite kršćanske dužnosti - nedjeljnu sv. Misu, molitvu, 
ne časte Boga kako bi trebalo. Sveti Antun želi da se slavi Isusa i Pre- 
sveto Trojstvo, on na njih upućuje, jer on je samo Božji sluga. Kad se 
uđe u crkvu treba se pokloniti Isusu u svetohraništu, a ne odmah tražiti 
kip ili sliku sv. Antuna. Prava pobožnost poštuje i časti Boga kome se 
jedinome klanja, a časti i svece, miljenike Božje koji svojim zagovorom 
pomažu milijunima ljudi. 

BOGU DAROVANA MLADOST 
Pjesma: Kad je Isusu mom srcu 


) 


SV. ROK (1293-1327) od malena je želio živjeti za druge, jer su ga 
roditelji čestito odgojili. Dok su se druga djeca veselila igri i zabavama, 
Rok se veselio postu i mrtvenju. Još kao mladić razdijelio je baštinu si- 
romasima i krenuo u Rim, na grob sv. Petra. Naišavši na kugu, dvorio je 
bolesnike radostan što to može učiniti iz ljubavi prema Isusu. Ostavio je 
svoje bogatstvo i dragovoljno postao prosjak, dragovoljno je pomagao 
bolesnicima. U vrijeme kad su roditelji napuštali djecu, djeca roditelje 
bojeći se bolesti, Rok ne bježi nego nudi svoj mladi život u službu bliž- 
njemu. Sam je obolio od kuge, ali je čudesno ozdravio. Na povratku u 
Francusku, dok je ležao bolestan u šumi, pas mu je donosio hranu. Uh- 
vatili su ga i bacili u tamnicu misleći da je špijun. Tu je i umro. Iza smrti 
svjetlost je obasjala tamnicu i proslavila sv. Roka. Zaštitnik je od bolesti 
kuge te su mu kršćani vapili kad ih zadesi takva nevolja. Zaštitnik je od 
teže bolesti bijele kuge koja sakati i odnosi narode. Sv. Rok se najčešće 
slika s tikvicom u ruci i psom kraj noge. Crkva ga slavi 16. kolovoza. 


Bijela kuga — strah od djece. Mnogi ne žele imati nego jedno ili dvoje 
djece. Tako uguše narod. Lakomost, bogatstvo i uživanje prvi je uvjet 
propasti nekog naroda. Što ću se mučiti? sirotinje ima previše .... zna se 
čuti. A u kućama sve salonski namješteno, skupo, moderno iprazno. 
Trebam i ja živjeti! govore neki. Vidite da su djeca danas tako nezahval- 
na... lijepe isprike. A što narod propada, to ne vide. Kao kršćani treba 
znati: rađanje djece je širenje Božjeg kraljevstva i izraz ljubavi prema 
Bogu i narodu. Jedan otac jedanaestoro djece kaže: Onaj koji smatra da 
sam ništa ne vrijedi, taj neće voljeti život i neće imati djece. Ja ću vječ- 
no živjeti sa svojim djetetom. Dijete je za mene zavjet i ja ću ga vršiti 
dok sam živ. A bez njih ne bih znao ni živjeti ni raditi. 


SV. KAZIMIR (1458-1484), poljski kraljević potječe iz brojne obi- 
telji. Njegov otac kralj Kazimir IV i kraljica Elizabeta rodili su 13-ero 
djece. Ženidbom i udajom svoje djece učvršćivali su veze s drugim kra- 


“ljevima. | Kazimir je bio predodređen za mađarsku krunu, no pobunio 


se Matija Korvin. Kazimir se mirno povukao kao da je nešto tako i oče- 
kivao. Odbio je i brak koji mu je otac predlagao radi političkih ciljeva. 

Proslavio se ne za zemaljsko nego za nebesko kraljevstvo. U svom životu 
ostvario je duboku i življenu pobožnost prema Isusu u Presvetom Oltar- 
skom Sakramentu; odano je štovao Gospu (kao i svi Poljaci); ostvario je 
savršenu upravo herojsku čistoću; gajio je ljubav prema siromasima i 
revnovao za katoličku vjeru. Te su ga vrline uzdigle do svetosti.Uzor je 
mladoj generaciji. Spomendan sv. Kazimira je 4. ožujka. 


Zaživot 


— Što ću sa svojom mladošću? Milijuni mladih nose slične parole. 
Mogli bi ih podijeliti u 4 skupine: 

1. Graditelji budućnosti. Mladi puni poleta, želja, odlučnosti i ustraj- 
nosti. Imaju veliki smisao života: izgraditi i vladati sobom; osnovati 
sretnu obitelj; osvojiti svijet i nebo. Shvatili su da im je mladost dana 
za herojstvo, da je mladost temelj i života i vječnosti. Svatko od nas 
kršćana trebao bi biti graditelj budućnosti. 


2. Huligani. Žele razbijati, rušiti, prave izgrede, izazivaju, buče i kradu. 
Na krivi način žele doći u centar pažnje. 


3. Uživači mladosti. Smisao mladosti vide samo u zabavama bez obveza 
i dužnosti. Traže samo ples, odmor, putovanja, zaljubljivanje, opona- 
šanje filmskih zvijezda ... 


4. Lijenčine. Kroz mladost idu tupo, lijeno i pasivno, žive iz dana u dan, 
sve im je dosadno. Sve je povremeno, bez cilja su i oduševljenja, bez 
ikakvih akcija i rada. Vječno se dosađuju i postaju lijenčine, teret i 
obitelji i društvu. 


Isuse Kriste, daj mi snage da budem Tvoj suradnik u ostvarenju velikih 
Božjih planova! Pomozi mi da iskoristim svaki dan za veću slavu Božju. 
Ojačaj me da znam plivati usred i protiv valova; da budem Tvoj svjedok 
u duhu sv. Ivana Krstitelja, tvoj svjedok u društvu koje o Tebi ne govo- 
ri. Daj mi više zavoljeti krepost nego grijeh, daj mi zahvalnosti mojim 
roditeljima i spremnosti da se već sada privikavam na rad. Amen. 

UČENJACI A SVECI 


Pjesma: Klanjam Ti se smjerno ... 


SV. TOMA AKVINSKI (1225-1274), sin grofova Akvina, bio je veli- 
ka nada svoje obitelji i-rodbine. U dobi od pet godina roditelji ga dove- 
doše u Montecassino da stekne osnovnu naobrazbu. Od 10-te do 18-te 
godine pohada univerzitet u Napulju. Ujedinio je u sebi strpljivost i 
upornost, inteligenciju i svetost. Kada je s osamnaest godina pobjegao u 
samostan dominikanaca, nasta uzbuna u kući i među rodbinom. Trka za 
njim. Uspjeli su ga uhvatiti pa su ga godinu dana držali u kućnom zatvo- 
ru. Braća su mu prijetila, majka ga suzama molila, ali uzalud. Toma i da- 
lje želi postati redovnik. Uvidjevši da ništa ne pomaže, roditelji mu po- 
šalju pokvarenu djevojku da ga napastuje. Otjerao ju je užarenom cjepa- 
nicom. Uspio je pobjeći dominikancima, sklonio se u Pariz i udaljio se 
od domašaja rodbine i svojih najbližih. Ubrzo je položio vječne zavjete i 
pripremio se za svoj životni program: biti dobar redovnik i baviti se nau- 
kom. Njegovi su ideali svetost i znanost. 


U Parizu je imao sreću slušati sv. Alberta Velikog kao učitelja. God. 
1248. Toma prelazi s njim u Koln gdje su ga Nijemci nazivali nijemim 
sicilijanskim volom. Štitio ga je učitelj i prorekao kad on progovori, čut 
će ga cijeli svijet. Nikada u životu nije prihvatio crkvenih časti, jer je vo- 
lio ostati skromni brat propovjednik da može više vremena imati za svoj 
omiljeli studij i molitvu. 

Sv. Toma je najveći teolog i filozof katoličke Crkve. Njegovi filozof- 
ski spisi su jasni, čvrsti, kratki i duboki. Dok se sv. Augustin, koga je 
Volio, čitav život borio za istinu koja mu je uvijek bježala, dotle je To- 
ma čitav život uživao jasno gledanje prvih filozofskih principa. U njiho- 
vom je svjetlu mirno razvijao svoju nauku. U zbor profesora, doktora, 
primljen je u Parizu skupa sa sv. Bonaventurom, 1257. godine. Dvije go- 
dine potom, Papa ga je pozvao u Rim da bude profesor teologije. Sv. 
Toma je prije svega teolog. Filozofiju najviše razvija tumačeći teološke 
probleme. Služeći se sv. Augustinom, Aristotelom i Platonom izgrađuje 
svoj vlastiti sustav kao odgovor na potrebe svog vremena. Zahvaljujući 
nadarenosti i dubini, vratio se ponovno u Pariz (mimo običaja) za profe- 
sora, Proslavio je dominikanski red i postao najsjajnija njihova zvijezda 
u Crkvi. 

Često su ga našli u molitvi pred križem. Znao je reći: Raspeti Isus 
na križu i živi Sužanj Ljubavi u tabernakulu učinit će te doista svetim. 
Više je naučio u molitvi i u društvu s Isusom nego iz svih knjiga. Napi- 
sao je mnogo djela, ukupno 75, što filozofskih, teoloških, svetopisam- 
skih, propovjedničkih. Životno mu je djelo Summa theologica. Moto 
njegova života: Od Boga dolazimo, k Bogu idemo. Već sada treba živje- 
ti za Boga. Makar je bio učen, skromno priznaje da je ništa pred Bogom, 
Bog je jedino naše blago. Divni himni koje je ispjevao govore nam o nje- 
govoj vjeri. Najpoznatiji su: Klanjam Ti se smjerno, Divnoj dakle tajni 
ovoj, Hvali Sion Spasitelja, Veselo svetkujmo svečani blagdan taj, Usta 
moja uzdižite i drugi. 

Papa Grgur X pozvao ga je na opći koncil u Lion. Krenuo je, no smrt 
ga je zadesila u Fossa-Nuovi u cistercitskom samostanu. Umro je okri- 
jepljen sakramentom Isusova Tijela 1274. godine. Svetim je proglašen 
1319. godine, a u naše vrijeme prozvan anđeoskim naučiteljem. Spo- 
mendan sv. Tome je 28. siječnja. 


SV. BONAVENTURA (1221-1274) nazvan je Serafskim naučiteljem. 
Veliki je kršćanski mistik koji doživljava Boga u svojoj vjeri. U djetinjst- 
vu je teško obolio. Ozdravlja na zagovor sv. Franje Asiškoga i u znak za- 
hvalnosti postaje franjevac. Napredovao je u mudrosti i milosti: vrlo 
mlad postaje general svoga reda, ubrzo zatim biskupom pa kardinalom. 
Zajedno sa sv. Tomom Akvinskim predaje na pariškom univerzitetu za- 
divljujući ljude svojim znanjem i učenošću, još više svetošću. Svoje veli- 
ko znanje crpio je iz Svetog Pisma kojega je znao napamet. Osnovna mu 
je vrlina bila poniznost i jednostavnost. Znao je govoriti: /Vepismena ba- 
kica može ljubiti Boga gorljivije nego učeni teolog. Sve u svom životu 
gradio je na ljubavi: Ako želiš sebe spasiti, naći svu životnu mudrost, 
upitaj milost, ne znanost ... upitaj Boga, ne čovjeka! Kao kardinal živio 
je siromašno i ponizno, znajući prati suđe u kuhinji. Posebno se isticao 
u pobožnosti prema raspetom Isusu i Isusu u svetohraništu. Ve valja 
znanost bez ljubavi, ni mudrost bez skromnosti. U svojim je djelima uzi- 
mao sve što mu se činilo dobrim i korisnim za dušu. Kod nas je najpo- 
znatije njegovo djelo Put duha k Bogu. Zahvaljujući njemu, u kršćanstvu 
je uveden običaj da se Gospi zvoni ujutro, u podne i navečer. Crkva ga 
slavi 15. srpnja. 

Za život 


Vjera i znanost! Prava znanost i prava vjera nikada se ne mogu stvar- 
no jedna drugoj protiviti jer su to dva prozora kroz koje gledamo isti 
svijet. Istina je samo jedna a nju traži znanost i svjedoči Objava. Veliki i 
učeni ljudi bili su uvijek skromni i ponizni. Veliki učenjaci bili su i veli- 
ki vjernici. 

Često se čuje prigovor: Znanost je pokopala vjeru, još samo neznali- 
ce vjeruju i slično ... Koliko mi skrivenog otrova popijemo umotanog u 
lijepe korice pa zvale se one i znanost. Znanost se dade zlorabiti. Ima 
ljudi koji vješto prave umjetno cvijeće da ljudi pomisle da je to prirod- > 
no; ima ljudi koji vješto kemijski prave vino i prodaju ga kao prirodno. 
A to je “imitacija. Misaonih patvorina pune su knjige: mnoge su predra- 
sude obučene u ime znanosti ili moderno i to kruži.... Više vrijedi kap 
poštenja nego more znanja! 


Prolazeći pokraj žitnog polja, otkrivamo dvije vrste klasova: puni i 
prazni. Puni se klasovi naginju prema zemlji, prazni se dižu i strše uvis. 
Često je u životu tako: najgrlatiji su oni čija roba najmanje vrijedi. Na 
kolima najslabiji kotač pravi najviše buke. Veliki i učeni ljudi uvijek su 
skromni i ponizni, ne isprsavaju se svojim znanjem. 


Čovjeku je potreban Bog kao što mu je potrebna voda i zrak, rekao je 
Carrel. Evo nekoliko imena vjernika-znanstvenika: Carrel, Planck, Tesla, 
Newton, Heine, Ampere, Volta, Manzoni, Dostojevski, Keppler, Augus- 
tin, Kopernik, Galileo, Bacon, Pasteur, Laplace, Shekspeare, Schiller, 
Goethe, Tolstoj, Pupin, Bošković, Einstein, Werner von Braun, ..... 

HRVATSKI SVETAC I NAŠI BLAŽENICI 


Pjesma: Hrvatska gruda te podari oltaru ... 


BL. AUGUSTIN KAŽOTIC (1260-1323) prvi je naš blaženik kome 
je Crkva odobrila štovanje. Rodio se u Trogiru i tu odrastao. Kao mladić 
stupio je u red dominikanaca. Nakon svršenih studija postao je zagre- 
bački biskup gdje se osobito brinuo za što bolji odgoj i život svećenika. 
Često je išao među narod brineći se za bolesne i siromahe. Bio im je i 
otac i mati. Zalagao se za pravednost. Oštro je osuđivao zlodjela velika- 
ša pa se zamjerio plemićima i kralju. Morao je pobjeći Papi tražeći zaš- 
titu. Kralj mu više nije dopustio povratak u domovinu, pa će biti prem- 
ješten na biskupsku stolicu u Luceri (južna Italija). Nastavio je sveto živ- 
jeti. Narod je poslije smrti štovao ovog svetog biskupa. U samostanskoj 
crkvi u Trogiru nalazi se dio svečeve ruke, u Luceri njegovo tijelo. Bis- 
kupsko djelovanje i rad bl. Augustina značilo je za zagrebačku biskupiju 
preporod koji se osjećao kroz vjekove. Bio je pastir po Srcu Isusovom. 
Blaženim je proglašen 1702. godine, a spomendan mu je 3. kolovoza. 


SV, NIKOLA TAVELIĆ (1340-1391) sin ugledne plemićke šibenske 
obitelji bio je svjedok gradnje franjevačkog samostana u rodnom gradu. 
Zavolio je takav život i otklonivši ponude svijeta, postaje redovnik. Jedi- 
na mu je želja biti velik u Božjim očima. Uložio je sve snage da stigne k 
vrhuncu svetosti i da ljudima donese Boga. Sv. Nikola je zov na vjernost 
vjeri i žrtvi. Bog je vrhovna vrednota, a jedino pravo svjedočanstvo lju- 
bavi jest mučeništvo. 

Misionari po Bosni dvanaest godina zajedno s drugim franjevcima da 
zaštiti katolike i obrati bogumile. Najveća zasluga što je Bosna ostala 
katolička pripada franjevcima. Nakon tog misionarskog rada odlazi u 
Palestinu znajući za najveću opasnost kršćanstva - islam. U samostanu 
na Sionu pripravlja se više godina da započne evangelizaciju muslimana. 
Kako započeti, kome se prvo obratiti? Svima ili izabranima? Odlučio je- 
najprije pokušati govoriti jeruzalemskom kadiji, a onda će za njim poći 
svi ostali. Izabrao je taktiku juriša: ili-ili. Ponesoše proglas pred kadiju u 
kom je pisalo da je samo Isus Krist pravi Bog, da islam nije vjera dana 
od Boga jer nema u njemu Božje objave te ih poziva da se vrate na pravu 
vjeru u Isusa. Izazov je bio velik, neočekivan. Evanđelje im je ponude- 
no. Odbili su ga s prezirom i gnjevom, a osvetili su se Nikoli i njegovim 
drugovima. Osudiše ih na smrt, i prisiljavahu ih da se odreknu svoje vje- 

re i da prihvate islam. Nikola je ponavljao: V/ se morate odreći, vi mora- 
te preći na našu vjeru ako ne želite vječno propasti. Sv. Nikola je pod- 
nio smrt da drugima omogući božanski život, žrtvovao se za protivnike. 
kršćanstva. Blaženim je proglašen koncem XIX stoljeća, a svetim:21. VI. 
1970. u Rimu. U njegovom rodnom gradu Šibeniku, u franjevačkoj crk- 
vi je nacionalno svetište podignuto njemu u čast. Crkva ga slavi 14. stu- 
denoga. 


BL. HOZANA KOTORSKA (1493-1565) rodila se u pravoslavnoj 
obitelji a posvetila u Katoličkoj Crkvi kao velika moliteljica i pokornica. 
Živjela je za ekumenizam, pokret za jedinstvo kršćana i Crkava. Kao 
maloj djevojčici, majka joj je govorila o Bogu u jaslicama i Bogu na kri- 
žu. To joj se usjeklo u srce. Dok je čuvala ovce često je gledala gdje bi 
mogla vidjeti Boga. Čežnja joj se ispunila, jer je u viđenju ugledala Boga 
u jaslicama i na križu. 

Odlazi potom u Kotor služiti kao kućna pomoćnica u katoličku obitelj 
Buća. /stinski kršćanski život ove obitelji bio joj je poticaj da je prihvati- 
la katoličku vjeru i dragovoljno se posvetila kao zatvorena redovnica, 
dominikanka. Tako zatvorena (u prostoriji 3 m širokoj, 2 visokoj i otvo- 
rom prema oltaru) proživjela je 50 godina u molitvi, radu i razmatranju. 
Tko joj je davao snagu? Isus Krist prisutan u Euharistiji, na oltaru. Moli- 
la je i činila pokoru za jedinstvo kršćana. Ono što nam ona poručuje za . 
jedinstvo jest: molite, budite ponizni, tražite istinu a ne pobjedu. Umrla 
je 1565., proglašena je blaženom 1927. godine. Crkva je slavi 27. travnja 

SAVJEST VREDNIJA OD ČASTI I ŽIVOTA 


Uvod: V. Nazor: Pravi glas, priručnik S Kristom kroz mladost, str. 109. 


Savjest je svjetlo u kojem razlikujemo dobro od zla. Ima je svaki čov- 
jek i vječno ga prati. Savjest je Božji glas u nama. Bog nas putem savjesti 
na neki način vodi za ruku, a opet nas pušta da hodamo slobodno sami. 
Prije djela javlja se kao poticaj na dobro ili zabrana ako je zlo; poslije 
djela kao pohvala za učinjeno dobro ili grižnja za učinjeno zlo. Tigar 
razdere plijen i mirno spava. Čovjek ubije čovjeka i bdije (Chateubriand). 
Evo dvojice velikana kojima je savjest bila vrednija od života i časti. 


SV. IVAN NEPOMUK (1331-1393), svetac muškaraca i svetac šutnje, 
sačuvao je i u grob odnio ispovijednu tajnu, najveću svetinju za svakoga 
svećenika. Često je kao dijete pobolijevao i bio slabašnog zdravlja. Oz- 
dravila ga je Djevica Marija kojoj se utekao u pomoć. Posvetio se Bogu. 
Sve mu je u životu išlo lako, školu je završavao bez ikakvih muka, posti- 
gao je doktorat i zaređen za svećenika. Bio je omiljeli propovjedni. Na- 
rod je hrlio k njemu jer ga je resio svet život i živa, vatrena riječ. 


U Češkoj u to vrijeme na kraljevski tron dolazi 16-godišnji Vjenceslav 
pokvarenjak u kojem se utjelovilo zlo. Imao je pobožnu ženu koja je 
izabrala Ivana Nepomuka za svog ispovjednika. Ljubomoran kralj tražio 
je od Ivana da mu kaže što je kraljica sagriješila, tj. što je rekla na ispovi- 
jedi. Pokušao je obećanjem da će ga unaprijediti u službi, nastavio mu- 
čenjem u tamnici i prividno ga pustio. Ivan Nepomuk je znao da ga če- 
ka smrt. Nije se bojao. Kada se vraćao iz prošteništa Majke Božje, kralj 
ga dade uhvatiti zatraživši da mu kaže kraljičine grijehe ili ga čeka smrt. 
Ivan nije htio ni čuti jer je ispovjedna tajna svetinja nad svetinjama za 
svakoga svećenika. Cijenom vlastitog života sačuvao je tajnu pa ga je 
kralj dao baciti u Vitavu. Bog ga je proslavio kad mu je tijelo izvađeno 
iz rijeke, jer se svijetlilo u vodi. Svečano je pokopan u praškoj katedrali. 
Svaki grad ili mjesto koje ima rijeku časti ovog sveca u reverendi i roke- 
ti, s biretom na glavi i prstom na ustima. Crkva ga slavi 16. svibnja. 


SV. TOMAS MORE (1478-1535) čovjek za sva vremena kako ga na- 
zva režiser istoimenog filma pruža nam svjedočanstvo koliko se može 
čovjek uspeti visoko vjeran svojoj savjesti. U mladosti je želio postati 
svećenik i redovnik. Njegov otac, glasoviti pravnik, nije se s tim složio 

pa je i Toma odustao od te odluke. Nakon završenog studija prava ože- 
nio se s Jane Colt s kojom je imao četvero djece. Ona su velikom radoš- 
ću ispunila njegovo dobro očinsko srce. Nakon rođenja četvrtog djeteta, 
sina, žena mu ubrzo umire i on se ženi udovicom. 


Vjeru je shvatio kao ozbiljan Božji dar. Svakog je dana prisustvo- 
vao sv. Misi, s ponosom služeći kod oltara kao ministrant. Znao je reći: 
Ako služim zemaljskog kralja, još je pravednije i opravdanije služiti Ne- 
beskog gospodara. Često se ispovijedao i pristupao sv. pričesti. U obite- 
lji je njegovao zajedničku molitvu. Rano je lijegao da bi noću, već u 2 
sata ustajao, radio, molio i studirao. Na sebi je nosio kostrijet na kojem 
su se vidjele krvave mrlje. Ljude je osvojio spremnošću za šalu i humor. 
Kad mu je požar uništio ljetinu, ženi je pisao da se trebaju Bogu zahvali- 
ti jer On bolje zna što nam je potrebno i korisno za život. Proslavio se 
kao pisac, najpoznatije mu je djelo Utopija, a najviše se proslavio kao 
čovjek vjeran svojoj savjesti. U svojim djelima smatra da je oholost kor- 
jen zla i nepravde, korjen u krvavoj povijesti čovječanstva. 


Imenovan je kraljevskim savjetnikom i članom parlamenta. Kralj 
Henrik VIII branio je neko vrijeme katolicizam pred protestantizmom, 
ali ga je strast odvojila od Katoličke Crkve. Naime, tražio je od Pape da 
mu poništi zakoniti brak s Katarinom da bi se mogao vjenčati s Ann Bo- 
leyn. Tomas More je iznio kralju nauku Crkve o nerazrešivosti braka i 
podnio ostavku na mjesto kancelara. Papa Klement VII nije udovoljio 
kraljevoj molbi nego mu zaprijetio izopćenjem što sam razrešuje ženid- 
bu. Kralj se proglasi potom vrhovnom glavom Crkve u Engleskoj i zatra- 
ži od svih podanika vjernost pod zakletvom. Dosljedan svojoj savjesti, 
Tomas More s junačkim biskupom Fischerom i nekolicinom neustraši- 
vih svećenika odbio je priznati kraljevu supremaciju nad Crkvom. Zatvo- 
ren je u tamnicu. Unatoč brojnim nagovaranjima i laskavim obećanjima, 
Tomas More nije pogazio svoje savjesti: nije htio priznati kralja vrhov- 
nim poglavarom Crkve niti se odreći vjerničke odanosti Papi. Osuđen je 
na smrt 1. VII. 1535. Primio je to mirno moleći za svoj suce. Prije no 
što su mu odrubili glavu, skupini svojih štovatelja rekao je: Umirem kao 
Vjerni podanik kraljev, ali u prvom redu Božji. Umirem u Katoličkoj 
Crkvi i za Katoličku Crkvu. Papa Pio XI proglasio ga je 1925. svetim. 
Spomendan tog velikana savjesti je 22. lipnja. 


Blago progonjenima radi pravednosti, njihovo je kraljevstvo nebesko! 

BORCI ZA PRAVOVJERJE 


SV. IVAN KAPISTRAN (1386-1456) bio je najprije odvjetnik pa fra 
njevac. Borio se za slobodu Beograda i za pravu vjeru pred musliman- 
skom najezdom. Zbog svoje sposobnosti i nadarenosti u mladosti, bio je 
upravitelj Peruggie. U nekoj je građanskoj pobuni ostao vjeran kralju pa 
ga baciše u tamnicu. To je prvi prodor Boga u njegovo srce, tu razmišlja 
i odlučuje ostaviti svoje zvanje i otići u samostan te se boriti za Vječnog 
Kralja. Zivot je proveo u nevjerojatnoj skromnosti, postu, molitvama. 
apostolskim putovanjima u kojima nije štedio sebe. 


Papa Nikola V šalje ga kao misionara u susjedne zemlje da kršćane 
obrati na pravo Evanđelje. U njihov život ušli su mnogi poroci, bogat- 
stvo, nemoral, licemjerstvo. Obišao je Italiju, Austriju, Njemačku i Mo- 
ravsku naučavajući pravu vjeru i pravi život. Ljudi su na njegovu riječ 
pristajali, obraćali se i prekidali s onim što ih je navodilo na grijeh. Zna- 
lo se dogoditi da bi donijeli sve smeće koje im smeta za pravi kršćanski 
život i to baciti na hrpu i zapaliti. Dospio je k nama u pomoć, u našu 
zemlju do Beograda. Kad su Turci opsjedali Beograd, Ivanu je uspjelo 
sabrati 60 O00 dobrovoljaca koji su branili grad s žiteljima Beograda. 
“ Umiješao bi se među borce, hrabrio ih i tješio, uzeo bi u ruke raspelo i 
viknuo vojnicima: Vapredovali ili nazadovali, uvijek u ime Isusovo. U 
Njemu je spas! | on se borio s njima. I gle čuda, uspjeli su obraniti grad 
pred očito nadmoćnijim neprijateljem. No, bilo je i gubitaka, najteži 
kad se razbolio hrabri branitelj Janko Sibinjanin. Njemu je Ivan nosio 
sv, Pričest i pripremio ga za kršćansku smrt. Zatim se oprostio od vojni- 
ka i krenuo u Italiju. Iscrpljen i bolestan, dospio je do Iloka gdje mu je 
pozlilo. Sklonio se u franjevački samostan gdje je i umro. Tijelo mu po- 
čiva i danas u Iloku. Slavi se 23. listopada. 


SV. JOZAFAT KUNCEWYCZ (1580-1623), biskup i mučenik kršćan- 
skog jedinstva. Rodio se u Ukrajini u pravoslavnoj obitelji. U duhu pra- 
voslavlja bio je pobožno odgojen. Čudesna je stvar u njegovu životu što 
se kao mladić sam odlučio za katoličku vjeru i prešao k tzv. unijatima, 
Crkvi u Ukrajini. Pape su znali obasuti te katolike ovlastima: zadržali 
su svoje običaje, obrede i jezik u liturgiji. Jozafat će postati veliki revni 
telj za povratak odijeljenih kršćana, pa će ga pravoslavni nazivati otima- 
čem duša. 

Krsno mu je ime Ivan. Kad je postao redovnik bazilijanac, dobio je 
ime starog judejskog kralja Jozafata. S 20 godina ušao je u bazilijanski 
samostan u Vilni. Unio je novi žar, nove ideje i život. Postao je 1606. g. 
svećenik. Kao glavnu zadaću svog života izabrao je rad za jedinstvo s 
rimskom Crkvom. Propovijedao je, obilazio u apostolskom zanosu. Ki- 
jevski ga je metropolita postavio za nadbiskupa u Polotcku. Rad mu je 
bio olakšan jer je pripadao poljskoj upravi. Ipak, tu je bio zločinački 
ubijen, 12. XI. 1623. godine u Vitebsku u Bijeloj Rusiji. Tek nakon nje- 
gove smrti jedinstvo je ojačalo i učvrstilo se. Svetim je proglašen 1867. 
Tijelo mu počiva u vatikanskoj bazilici ispod oltara sv. Bazilija Velikog, 
gdje se okupljaju sjedinjeni kršćani Istoka, osobito Ukrajinci. Spomen- 
dan tog mučenika kršćanskog jedinstva je 12. studenog. 


BL. MARKO KRIŽEVČANIN (1588-1619) ekumenist je XVII sto- 
ljeća. Zivio je u vrijeme kada se nekoć slavno hrvatsko kraljevstvo našlo 
u ruševinama. U doba neprestanog straha pred Turcima, sam je krenuo 
u vojnu školu želeći braniti domovinu. Studira kod isusovaca u Gracu i 
postaje profesor filozofije. Kad je sklopljen mir, Marko je uvidio da će 
domovini više koristiti umom i perom nego mačem. Čekala ga je sjajna 
karijera intelektualca,u domovini... Bog ga je čekao također. On iznena- 
da odlazi u Rim na studij i vraća se kao svećenik da pomogne svom na- 
rodu duhovno i materijalno. Učeni pastoralac obnovio je u ljudima os- 
jećaj plemenitosti, vjere i dostojanstva. 


Kad ga je mađarski nadbiskup ostrogonski pozvao da pomogne hrvat 
skim obiteljima, rado se odaziva. Radi kao profesor u sjemeništu, uz to 
je kanonik i upravlja imanjem blizu Košica. U tom su gradu prevladali 
krivovjerci (kalvina preko 20 000 a katolika samo 3 000). Izbio je stra- 
šan vjerski rat s ciljem da se katolici istrijebe. Kao dobar pastir, Marko 
sa dvojicom svećenika, o. Stjepanom Pongracom i Melkiorom Gradec- 
kim hita u pomoć katolicima. Svu trojicu uhvatiše i stadoše ih mučiti 
glađu, žeđu i udaranjem. Stjepanu polomiše prste, ruku, odrezaše nos i 
uši, davili ih konopima oko vrata, objesili za ruke o gredu a na noge pri- 
vezali utege; potpaljivali ih bakljom sa svih strana da se odreknu vjere. 
Marko je u tim teškim časovima bio zadivljujuće strpljiv. ije proklinjao 
ni osuđivao nego je molio za svoje krvnike. Znao je reći mučiteljima: / 
ja želim dobro narodu kao i vi, pa se prema tome - slažemo. Napokon 
mu odrubiše glavu kao i Melkioru, a Stjepana dotukoše udarcima po gla- 
vi. Baciše ih u zahodsku jamu. Katolici su uzeli njihova tjelesa i danas se 
nalaze u uršulinskoj crkvi u Trnavi. Spomendan našeg blaženika Crkva 
slavi 7. rujna. Evo jedne njegove divne rečenice: 


ZA SVE BLAGO SVIJETA TOG -- NEĆU KRISTA IZDATI ! 

ZAUZETOST ZA BOŽJU SLAVU I SPAS DUŠA 


Pjesma: Primi Gospodine, svu moju slobodu ... 


SV. IGNACIJE LOYOLA (1491-1556) boravio je na španjolskom 
dvoru kao kraljev dvorjanik. Bio je slavan vitez u ratu protiv Francuza, 
junački je branio grad dok mu topovsko tane nije smrskalo koljeno. S 
njim su kao zarobljenikom lijepo postupali diveći se njegovoj hrabrosti. 
Dok se oporavljao u dvorcu Loyola, tražio je neki viteški roman. U bo- 
lesti čekao ga je Bog! Nije bilo viteških romana, pa mu pružiše Život 
Isusov i životopise svetaca. Najprije radoznalost pa se njegova narav po- 
če lomiti i opirati da bi se posve predao Bogu. Odmah poslije ozdravlje- 
nja krene na hodočašće Gospi u Monserrat (pokraj Barcelone). Tu je 
molio, ostavio mač i oklop do Gospinih nogu, viteško odijelo dao siro- 
mahu a sam otišao u spilju kod Monreze. Godina dana oštre pokore, 
molitava, kao i kušnje i tjeskobe bijaše presudna za njegov život. Kad je 
sebe pobijedio, doživio je obilje milosti, radosti, utjehe, rasvjetljenje. 
Mada neuk u teologiji napisao je knjigu Duhovne vježbe koja je biser du- 
hovnosti uopće. Hodočastio je i u Svetu zemlju idući stopama Isusovim, 
a po povratku uči latinski da mogne biti svećenik. Za vrijeme studija u 
Parizu, okupio je devet studenata i utemeljio Družbu Isusovu, kao četu 
Kristovu za širenje Božjeg kraljevstva. Životno mu je geslo: SVE NA 
VEĆU SLAVU BOŽJU! Prve zavjete položio je s njima 15. III. 1534. g. 
Papa Pavao III potvrdio je novi red u Crkvi 1540. godine. Makar je nje- 
gova družba (isusovci) ponekad bila progonjena i od Crkve i on neprija- 
telja, dala je mnoge velike učenjake i svece. Jedni su obratili duše k Bo- 
gu, drugi su sačuvali Evropu od krivovjerja, treći su se posvetili odgoju 
mladeži. Papa Grgur XV proglasio ga je svetim 1622. godine. Crkva ga 
slavi 31. srpnja. 


SV. FRANJO KSAVERSKI (1506-1552) nazvan je drugim svetim 
Pavlom. Kao što je sveti Pavao doprinio širenju kršćanstva iz Palestine u 
Evropu, tako je sveti Franjo zaslužan za širenje kršćanstva u Aziji. Kao 
mladić bio je vatrene ćudi, zaljubljen u sport i učenje, slavu i bogatstvo. 
Sv. Ignacije Loyolski, s kojim je stanovao kao student, htio je pridobiti 
za Krista ovog gorljivog mladića. Govorio mu je često Kristove riječi: 
Što čovjeku koristi ako sav svijet dobije, a svoju dušu izgubi.. Dugo se 
kolebao i opirao dok se nije svim žarom svoje duše obratio i stavio u 
službu Bogu. Postavši svećenikom, naumi u Svetu zemlju misionariti. 
No, Bog ga je poslao na Istok. 

Deset godina pregalačkog misijskog rada, deset godina živog svjedo- 
čenja i zauzetosti za spas duša obraćalo je u hipu pogane. Riječ popra- 
ćena istinskim životom najbolja je propovijed. Propovijedao je u Indiji, 
Sri Lanki (Cejlonu), Japanu, Maleziji. U Japanu se kroz obiteljsku Crk- 
vu sačuvalo sjeme kršćanstva sve do danas. Bio je spreman sve učiniti za 
spas duša, pa čak otići i k ljudožderima. Duša je čovjekova dragocjena, 
otkupljena je Kristovom krvlju. Duše treba otimati iz sotonskih pandža, 
iz tame i neznanja. Po sv. Franji, treba uzeti u ruke sveto Pismo i Živjeti 
po njemu i eto spasenja! Njegovo je životno geslo: Gospodine, daj mi 
duše, ostalo uzmi! Da je ljubav vrednija od učenosti; spas duše od bo- 
gatstva tijela i svijeta; milost Božja od svih ljudskih slasti, sveti je Franjo 
najbolje osjetio. U radosnim je danima ponavljao: Dosta, Gospodine!, u 
teškim i patničkim danima: Još Gospodine!. Crkva ga slavi 3. prosinca. 


SV. ALOJZIJE (Slavko) je bio pravi, jedri mladić, komu se zgadi zrak 
parfema, dosadni život pokvarenog dvora. Gonzaga je bio mladić koji je 
u neprestanoj borbi svladavao samoga sebe; koji je nadjačao zlosretnu 
baštinu krvi, koji je bježao od uživanja da nađe pravu radost, tako je 
pisao Hunermann. | u njemu je kolala Adamova krv i bješnjela narav, ali 
je on to uspio nadjačati. 


Rođen je 1568. godine kao prvorođenac kastiljonskog margrofa Fer- 
ranta Gonzage. Bio je predodređen za očeva nasljednika. Da u tome us- 
pije i da sina rastrese od duhovnih zanosa, vodio ga je u okolnosti koje 
su za to odlične: kasarne i kraljevski dvorovi. Vojska i dvorska svita naj- 
bolje prizemljuju ljude. Međutim, s Alojzijem nisu to uspjeli učiniti. On 
je ustrajao u svom životnom izboru: sva prava nasljedstva prenio je na 
mlađeg brata Rudolfa. Otišao je u Rim da uđe u Družbu Isusovu. Tu je 
proživio svega šest godina. Umro je u Rimu 21. lipnja 1591. god. zahva- 
ćen teškom bolešću kuge. Sam je dvorio okužene. Četrnaest godina na- 
kon smrti blaženim ga je proglasio papa Pavao V, a papa Benedikt XIII 
proglasio ga je svecem i zaštitnikom mladeži 1726. godine. Alojzijev je 
Zivot bio povezan s dvojicom velikana: sv. Karlo Boromejski podijelio 
mu je prvu sv. pričest, a sv. Robert Bellarmin bio mu je ispovjednik i 
duhovni vođa. Crkva ga slavi 21. lipnja. 

DRAGULJI KARMELSKOG REDA 


Karmelićani su 1228. preselili u Evropu i prihvatili bezuvjetni ideal si- 
romaštva, čistoće i poslušnosti. Utemeljili su se kao prosjački red 1247. 
Pet godina nakon toga njima se priključila i ženska grana, karmelićan- 
ke. Iz njihova reda kao zvijezde Crkva časti: sv. Ivana od Križa, sv. Te- 
reziju Avilsku i sv. Tereziju od Djeteta |susa. 


SV. IVAN OD KRIŽA (Juan de la Cruz) rođen je 1542. godine u 
Fontiverosu kod Avile. Rađa se u jedno karakteristično doba: u vrije- 
me velikih previranja, povijesnih lomova i kriza. To je vrijeme reforma- 
cije i protureformacije; vrijeme velikih geografskih otkrića; vrijeme misi- 
ja u Kini, Japanu, Indiji ... Prve je nauke završio u Medini del Campo 
kao sin udovice. Oskudno se uzdržavao jedva sastavljajući kraj s krajem. 
Kao karmelićanin nastavlja studije na glasovitom sveučilištu u Salaman- 
ci. Studij ga je svestrano obogatio. Pa ipak, tijekom Života spoznaje da 
se prava mudrost i sjedinjenje s Bogom postižu putem križa, simbolu 
Božje mudrosti i jakosti. Zato i uzma ime - Ivan od Križa te ustrajno ko- 
rača putem križa, patnje i protivljenja. U karmelski ga je red privukao 
kontemplativni duh kome je bio sklon. 


Ublaženi život Karmela nije zadovoljavao njegovim težnjama prema 
pokori pa prihvaća reformu sv. Terezije Velike, koja je to započela u 
ženskoj grani. Reforma muške grane karmelskog reda počela je 1568. u 
seocu Durvelu. Ivan od Križa morao je mnogo pretrpjeti da je dovede 
do kraja. Njegova je revnost krivo shvaćena. Nije li on buntovnik ili u 
zabludi? Ta u Karmelu vlada mir i zadovoljstvo. Čemu to remetiti? | 
morao je u samostanski zatvor - punih devet mjeseci! Samo petkom do- 
lazio je u samostansku blagovaonicu blagovati kruh i vodu uz obilno po- 
grđivanje subraće. Zahvaljujući njegovoj ustrajnosti, reforma je pobijedi- 
la. Papa Grgur XIII odobrio je 1580. g. osnivanje prve provincije boso- 
nogih karmelićana, a papa Klement VIII 1593. g. proglasio je potpunu 
neovisnost dviju grana karmelskog reda. Ivan od Križa otac je i učitelj 
bosonogih karmelićana. Poznat je i kao pisac, mistik. Napisao je djela: 
Duhovni spjev, Uspon na goru Karmel, Tamna noć, Zivi plamen .... U 
njima je obradio najuzvišenije stanje duhovnog života. Umro je 1591. g. 
iscrpljen patnjama, kao žrtva ljubavi prema Bogu i bližnjemu. Spomen 
dan mu je 14. prosinca. i 

SV. TEREZIJA AVILSKA (1515-1592) prva je žena koja je u 20- 
stoljetnoj Crkvi dobila naziv Vaučiteljica Crkve. Rođena je kao dvana- 
esto dijete svojih roditelja. Od malena je pobožna i rado čita životopise 
mučenika. Bijaše ljubimica sviju, napose očeva. | ona je sve voljela. 
Čitajući životopise mučenika, u svojoj bezazlenosti sa starijim bratom 
krenula je u maurske krajeve. Male je zanesenjake sreo ujak i vratio ih 
kući. Kasnije je pokušala pobjeći u samoću. Te će sklonosti Terezija ug- 
raditi u obnovu karmelskog reda: želju za pregaranjem i mučeništvom 
te sklonost za molitvom i samoćom. 


U 20-oj godini ulazi u Karmelski red. Nakon prvih zavjeta teško je 
oboljela (teška paraliza) pa su pomislili da je mrtva. Nakon te krize, po- 
čela se oporavljati, ali je popustila u svom duhovnom životu što je kas- 
nije teško okajavala. Pravo je obraćenje doživjela nakon viđenja izbiče- 
vanog Krista 1556. god. i otada potpuno izlazi iz svoje mlakosti. Ener- 
gična, upornom voljom i jakošću duha, poniznošću i pokorom uspjela 
je obnoviti Karmelski red, najprije u ženskoj a onda i u muškoj grani. 
Nailazila je i na bezbroj poteškoća, što je razumljivo, no imala je upor- 
nost i velikane koji su joj pomagali: sv. Ivan od Križa, sv. Franjo Borgia, 
sv. Petar Alkantarski i drugi.... U duhu njene reforme, u karmelski život 
uključena je stroga klauzura, siromaštvo i dva sata razmatranja dnevno. 


Terezija Avilska ili Velika kći je Crkve u svemu, sluša što joj Crkva 
naredi. Od svetaca je posebno štovala sv. Josipa kome se utječe svakoga 
dana osobito u nevolji. Slavna su njezina duhovna djela: Život ili Auto- 
biografija, Misli o Božjoj ljubavi, Put savršenosti, Nutarnji grad. U njima 
je Terezija majstorica psihologije religije. Njezino bogato iskustvo života 
s Bogom snažno je obogatilo svu daljnju katoličku duhovnost. Podno 
njezina kipa u Vatikanskoj bazilici piše: Mater spiritualium, majka svih 
onih koji njegoju duhovni život. Na samrti, 1582. g. često je ponavljala: 
Gospodine, ja sam kćerka Crkve. Blagdan joj je 15. listopada. 


SV. TEREZIJA OD DJETETA ISUSA (Sv. Mala Terezija) rodila se 
1873. kao deveto dijete svojih roditelja, Luja i Zelie Martin. Oni su u 
mladosti htjeli otići u samostan, ali ne otiđoše ... Njihove će kćeri ostva- 
riti njihove želje. Naime, dva sina i dvije kćeri umrli su rano. Preostale 
kćeri, svih pet, otiđoše jedna za drugom u samostan. Taj divni, blagos- 
lovljeni brak uzor je roditeljima današnjega vremena. Takva sveta obitelj 
dala je sveticu čiji je život protekao munjevitom brzinom. 


Umrla je u 24-0j godini života; u 50-oj postala blažena; u 52-0j sveta, 
a u 54-oj glavna zaštitnica misija i Francuske. Rođene sestre, starije od 
nje klečale su pred njom kao sveticom. Postala je zvijezda XIX stoljeća. 

Bila je najmlađe dijete i očeva ljubimica. U četvrtoj godini izgubila je 
majku što je bio veliki udarac njezinoj djetinjoj duši. Otac ju je nazivao 
malom kraljicom Francuske. U trinaestoj godini rekla je ocu: Ja želim 
biti sveta. Pobožni odgoj roditelja ulio joj je ljubav prema Bogu pa je s 
petnaest godina ušla u karmelski samostan. Išla je čak do Pape da joj 
dopusti ući ranije u samostan. Papa joj je rekao: Drago dijete, ako bude 
volja Božja, ući ćeš .... | bila je volja Božja. U samostanu je proživjela 
svega devet godina. Površnim gledanjem, reklo bi se da nije ništa osobito 
učinila. No, bio je to bogati duhovni život, pun duboke duhovne zrelos- 
ti, dobrote, velikodušnosti, žrtve i molitve. To je poznati mali put du- 
hovnog djetinjstva sv. Terezije. K tome je proživjela patnje, krvave sum- 
nje, bolest i napuštenost. Svoj je život opisala u autobiografiji Povijest 
jedne duše. 


Znala je reći: Moje će nebo biti da činim dobro na zemlji i Sve što 
radite, radite iz ljubavi prema Bogu i ljudima. Postala je zaštitnicom mi- 
sija makar nije prekoračila samostanskog praga. U njenom životu bitno 
je ljubiti Boga kao dijete radosno i radosno živjeti Evanđelje. Prije svoje 
smrti rekla je: Ja ne umirem, ja ulazim u život. Vratit ću se, sići ću po- 
novno, ako dobri Bog usliši moje želje. Zadnje su joj riječi: Bože moj, 
ja te volim. Obično je prikazuju s ružama u naručju jer je rekla da će s 
neba na zemlju sipati kišu ruža. Spomendan ove svetice, kojoj je već ma- 
la djeca mole je 1. listopada. 


BOG JE LJUBAV 


Ljubiti znači darivati — to je dar stvaranja. 

Ljubiti znači razgovarati s ljubljenim — to je objava. 
Ljubiti znači žrtvovati se za ljubljenoga - to je utjelovljenje. 
Ljubiti znači postati sličan ljubljenome - to je otkupljenje. 
Ljubiti znači živjeti uz ljubljenoga - to je euharistija. 
Ljubiti znači sjediniti se s ljubljenim - to je pričest. 

Ljubiti znači trajno usrećiti drugoga - to je raj. 

SVECI DJELOTVORNE LJUBAVI 


Pjesma: Mrtvi siromah ... 

Na tvoj dom Bog je svu noć kucao, o brate, brate, brate moj - a ti si spa- 
vao / Njegov puk tebe je dozivao, o čuj, o čuj, o čuj, o čuj —a ti si sni- 
vao./ Dva tri novčića bijednik želio, o brate, brate, brate moj — ti sve si 
rasuo./ Sve do zore je patnik jecao, o prijatelju čuj me moj — a ti se 
smijao./ Mržnja zgrčila šaku brata tvog, o prijatelju čuj me moj — ti niš 
ta iz kuta svog. 

Refr.: Uzalud čekaš na svjetla nova, uzalud sreću iz svojih snova .... 
Još je očajni dopirao zov, o brate, brate, brate moj/ Bližnji tvoj već je 
kucat prestao, jer ti si prespavao. — Refr.: Ali kad sutra otvoriš vrata, 
naći ćeš mrtva na pragu brata — svoga brata! 


SV. VINKO PAULSKI (1581-1660) rođen je u seocu Pouy u Fran- 
cuskoj. Djetinjstvo je proveo kao pastir u selu. Već je tada bio iskreno 
pobožan želeći postati svećenik. Svetac je nježne i plemenite duše, sav 
zauzet za duše, pravi pastir po uzoru na Dobrog Pastira. Roditelji su ga 
poslali u franjevački kolegij u Daxu. Bogosloviju je nastavio u Toulou- 
seu i nakon pet godina školovanja, u 19-oj godini zaređen je za svećeni- 
ka. Nastavio je kasnije svoju izobrazbu u Rimu gdje je studirao crkveno 
pravo. 


Na povratku iz Rima, zarobiše ga turski gusari i odvedoše u Tunis. 
Prodali su ga nekom bogatašu. Dvije je godine proveo u zarobljeništvu i 
svojim svetim životom obratio gospodara. Po povratku u Francusku 
imenovan je dušobrižnikom zatvorenika i robijaša na galijama. Životni 
svećenički poziv najviše mu je vezan uz Pariz, uz zapuštenu i siromašnu 
periferiju i uz dokove Seine. U župi je učinio preobražaj pokorom, mo- 
litvom, propovjedanjem i djelima milosrđa. Posebnu ljubav i velikoduš- 
nost imao je prema nevoljnicima, siromasima, zapuštenoj djeci, jednom 
riječju prema svima koji se nađoše na rubu života. Okupio je nekoliko 
svećenika za taj posao i to je početak Lazarista. Osim brige za nevoljne 
brinuli su se i za odgoj klera. Utemeljio je Družbu sestara milosrdnica 
koje su u našem narodu učinile mnogo dobra. Životno mu je načelo: 
Ljubimo Boga radom svojih ruku i znojem lica svoga. Sestrama Milosrd- 
nicama znao je govoriti: Vaš je samostan ulica, vaša klauzura poslušnost 
rešetke strah Božji a koprena čednost! Ostvario je u svom životu poseb- 
no blaženstvo Blago milosrdnima jer će postići milosrđe. Spomendan 
Ovog sveca djelotvorne ljubavi je 27. rujna. 

SV. JOSIP BENEDIKT COTTOLENGO (1786-1842) svetac je djelo- 
tvorne ljubavi, još više svetac Božje providnosti. Kad se kao svećenik u 
Torinu vraćao iz crkve kući, pozvan je nekoj Francuskinji na smrtnoj 
postelji. Za nju ne bijaše mjesta u bolnici .. To je na njega djelovalo da 
je odlučio i osnovao karitativnu ustanovu Mala kuća Božje providnosti 
u kojoj svatko ima pravo doći. Sve je dobio od drugih, osoblje je radilo 
besplatno. Cottolengo je bio njegovatelj, dušobrižnik i molitelj te Male 
kuće. Sve svoje brige stavljao je u ruke Očevoj providnosti. Bio je miran 
i siguran makar ništa nije imao. Kuća koju je gradio jedino na vjeri u 
Božju providnost rasla je iz dana u dan. 


Duboka vjera u Božju providnost izbija iz njegova životna načela: Mi 
ne trebamo moliti na određene nakane niti za potrebe Male kuće, već je- 
dino za Božju dobrohotnost prema nama te da se uvijek i svagdje izvršu- 
je Njegova volja. Naš Gospodin nas je učio da tražimo najprije kraljevst- 
vo Božje, a sve ostalo će nam se nadodati. Bio je siguran da Božja pro- 
vidnost nikada neće zakazati. Bog je to svečevo pouzdanje čudesno po- 
tvrđivao i vodio ovu kuću. Svetac je odbio ponudu države da se ona bri- 
ne za ovu kuću, da je financira i uzdržava, želeći da se jedino Vječni 
Kralj Kraljeva za nju brine. Cottolengo je zato govorio: U Maloj se kući 
ide naprijed tako dugo dok se ništa ne posjeduje, a počinje se nazadova- 
ti kad nadođu dotacije. 

Bio je i ponizan znajući da je Bog sve, a on ništa. Šalio se: Mi smo 
kao straža. Ona je uvijek prisutna, dok se stražari mijenjaju. Jednoga da- 
na kada je nestalo brašna i 3 000 ljudi trebalo ostati bez kruha, Cotto- 
lengo zamoli sve namještenike da dodu u kapelicu. Kad su došli, svetac 
im reče da je smočnica zato prazna jer je netko od njih u grijehu. Ako 
ode grijeh, bit će kruha. I zaista, nedugo iza toga jedan bolničar potraži 
sveca i zamoli ga za svetu ispovijed. Nakon što se ispovijedio, gle čuda, 
oglasi se zvonce i stigoše kola s brašnom! 


Za posljednjih dana zemaljskog života Cottolengo je često uzdisao: 
Ružna zemljo, lijepo nebo. Umro je 1842. zazivajući Majku Božju: Maj- 
ko moja, Marijo! Majko moja, Marijo! i dodavši riječi Obradovah se kad 
mi rekoše hajdemo u dom Gospodnji usnu u Gospodinu sa smiješkom 
na usnama. Spomendan ovog velikana je 30. travnja. 

Njegovo djelo i danas je vrlo živo. Zbrinjava oko 10 O00 bolesnika i 
nevoljnika svake vrste. Tu radi oko tisuću časnih sestara svake kongrega: 
cije. Dok jedne rade, druge mole. O djelu sv. Cottolenga danas, vidi Ve- 
ritas 1974. godine, str. 111, 146 i 182. 

SVETI PASTORALCI 


Pjesma: Želimo vam reći svima 


SV. IVAN MARIJA VIANNEY (1786-1859), svetac kome je bila teš- 
ka škola a nije prezao ni od najtežih pastoralnih djela. Učinio je više od 
svih koji obećavaju mnogo. Jedini je svetac koji se posvetio isključivo 
župničkom službom i jedan od rijetkih svetih župnika. Njegovo župnič- 
ko djelovanje pada u vrijeme Francuske revolucije i Napoleonova vlada- 
nja. 


Prvu sv. ispovijed obavio je u vlastitoj kući kod nekog svećenika koji 
se skrivao; prvu sv. Pričest primio je u nekom seoskom štaglju. Učila ga 
je redovnica u civilu. Zahvaljujući svom prijatelju, svećeniku Balleyu, 
svladao je najnužnije školske obveze da mogne postati svećnik. Velika 
mu je radost bila što je dvije godine bio kapelan kod njega. Tu se dao 
uvesti u apostolski rad. Kad ga je biskup poslao u zabitno selo Ars, dek- 
ret je popratio riječima: U toj župi nema mnogo ljubavi prema Bogu, vi 
ćete je u nju unijeti. Netko je zlobno rekao za župljane Arsa da ih osim 
krštenja ništa ne razlikuje od životinja. 


Pastiru koji mu je pokazao put u Ars reče: Mali moj, ti si mi pokazao 
put u Ars, a ja ću tebi pokazati put u nebo. Rak-rana te župe bijaše al- 
koholizam. Selo je brojilo oko 230 žitelja a imalo je 4 gostionice. Pijan- 
stvo se širilo kao zaraza. U crkvu nitko ili malo je tko išao. Što će učini- 
ti sv. Ivan Vianney? Koriti ih? Ne, započeo je molitvom i pokorom. 
Svojim tihim i ustrajnim svećeničkim radom stvorio je duhovnu revolu- 
ciju u svojoj župi i u čitavoj Francuskoj. Župljani su se počeli interesira- 
ti što to radi njihov župnik? Nalazili su ga pred tabernakulom u molitvi 
dane i noći, župni stan u krajnjem siromaštvu . Župnik ih je tako osvojio 
da se selo promijenilo iz temelja. Počeli su dolaziti ovamo iz drugih 
mjesta. Ars postaje hodočasničko mjesto, a arški župnik znao je i po 715 
sati dnevno ispovijedati. Tu je stvarao kontakte s čovjekovim srcem. Ne- 
ma mu u tome ravna. Ja nisam znao što je grijeh. To sam istom kasnije 
saznao iz ustiju svojih pokornika, rekao je jednom zgodom. Čitao je u 
dušu, i ono najzamršenije, prodirući u dubinu duše. Sve je to učinila 
Božja milost kojoj se on potpuno otvorio i prepustio Božjem vodstvu. 


Tajna njegove svetosti i pobožnosti bila je silna pobožnost prema eu- 
haristijskom Isusu i Majci Božjoj. Jednom je zgodom utješio neku udo- 
Vicu rekavši joj da se njezin muž spasio jer se pokajao dok je padao s 

mosta u rijeku. Kaže se da je Bog stvorio krompir da i sirotinja ima koga 
guliti. Možda bi se moglo reći i ovo - Bog je stvorio krompir da Vianney 
ima što jesti. Umro je više od iscrpljenosti nego od starosti. Vianney je 
svetac koji je imao silnih borbi s vragom. Đavao ga nije kroz 35 godina 
pustio da mirno spava. Svetim ga je proglasio papa Pio XI 1925., a prije 
toga isti Papa proglasio ga je 1905., zaštitnikom svih dušobrižnika. Spo- 
mendan sv. Ivana Marije Vianneya je 4. kolovoza. 


SV. IVAN BOSCO (1816-1888) iskovao je svoju svetost kroz odgoj 
napuštene djece i mladeži (huligana). Od malena želi raditi s djecom i 
mladeži i za njih se brinuti, kako duhovno tako i materijalno. Rano je 
ostao bez oca pa mu je majka Margareta, sveta žena, bila sve. Želio je 
postati svećenik. Siromaštvo s jedne strane i nerazumijevanje starijeg po- 
lubrata Antuna prijetilo je da ne bude ništa od te želje. Njegova je nada- 
renost i marljivost bila nagrađena u životu. Mukotrpno će se kroz njega 
probijati. To će mu pomoći da zna cijeniti rad pa će svojim odgajanici- 
ma usaditi ljubav prema radu. 

Obilazeći četvrtima Torina dok se usavršavao u studiju, susreće siro- 
mašnu i napuštenu omladinu kojoj je problem zaposlenja biti ili ne biti. 
Završivši studij, njegova zajednica luta 18 mjeseci bez krova nad glavom 
da bi izvan Torina udario temelj svoje buduće zajednice. K sebi dovodi 
majku Margaretu koja će postati majka svim dječacima. Ona ga je uvijek 
odgajala u siromaštvu pa mu je rekla da će biti kod njega ako bude siro- 
mašan. Don Bosco je imao beskrajno pouzdanje u Boga i Božju provid- 
nost, te je pitomcima prepotučivao to isto. Osim toga, žarko je častio i 
ljubio Majku Božju i njoj je utjecao u pomoć. Marija Pomoćnica zvijez- 
da je salezijanske družbe i njihova zaštitnica. Njegova istinska svetost bi- 
la je svima poticaj na bolji život. Odgojio je mnoge dječake za dobar 
kršćanski život i za čestite ljude, a svojim savjetima i vodstvom vodio je 
k svetosti svetog Dominika Savia. 

Njegova pravila za odgoj mladeži su: ljubav, strpljivost i dobrota. Za 
dobar odgoj potrebno je kap znanja, bure razboritosti i ocean strpljenja 
(Sv. Franjo Saleški). Uvijek je bio vedar, pun razumijevanja i dobrote. 
Svojim je odgajanicima omogućio razne zanate, tj. poticaj za samostalni 
život dostojan čovjeka a uz to i solidan duhovni odgoj da mogu biti i 
dobri kršćani. Osnivač je reda salezijanaca, družbe koja je nastavila od- 
gajati mladež: za mušku mladež Salezijanci, a za žensku Kćeri Marije 
Pomoćnice. Spomendan mu je 31. siječnja. 

ODNIJELI SU U GROB SVOJU KRSNU NEVINOST 


Marijo, dajem ti svoje srce; učini da bude uvijek tvoje. Isuse i Marijo, 
budite uvijek moji prijatelji. Ah, smilujte mi se, dajte da radije umrem 
nego li da mi se dogodi nesreća i počinim ma i jedan jedini grijeh (sv. 
Dominik Savio) 


UGANDSKI MUČENICI, SV. KARLO LWANGA I DRUGOVI, cvje- 
tovi crne Afrike otvaraju novo doba kršćanstva na tom kontinentu. Pa- 
pa Pavao VI svoju je prvu kanonizaciju podario crncima. Tko su bili ti 
sveti mučenici? 


U Ugandi su kao misionari radili bijeli oci i za nepunih 6 godina rada 
njihov je rad urodio prvim mučenicima. Između 1885. i 1887. mladi 
ugandski kralj Mwanga dao je pogubiti svoja 22 dvorjanika zbog njihove 
katoličke vjere. Što se dogodilo? Njegov ministar i plemenski vračevi bi- 
li su protiv nove vjere i optuživali kršćane za mnoge nesreće. | kralj se 
zainteresirao za kršćanstvo ali ga je od njega odbila zabrana besramnih 
protuprirodnih odnosa s dječacima ... Dao je pogubiti neke katekumene 
(pripravnke za krštenje). Na svom je dvoru imao mnogo mladih paževa, 
među kojima je bilo dosta kršćana. Njihovo im kršćansko uvjerenje nije 
dopuštalo prihvatiti kraljeve besramne želje pa su se od njega sklanjali. 
Vračevi i ministar su pleli optužbe izmišljajući i klevečući da oni žele 
kralja svrgnuti... Prvi mučenik Josip Mukase mirno je pošao na lomaču: 
Rado umirem za svoju vjeru. Najveća grupa ugandskih mučenika po- 
gubljena je 3. lipnja 1886. u mjestu Namugongo. Trinaestorica mladih 
kraljevih paževa, među njima Karlo Lwanga njihov nadstojnik, osuđeni 
su na smrt. Spalili su ih na lomači i tako su ovi mučenici postali žive 
baklje Afrike. Crkva ih slavi 3. lipnja moleći njihov zagovor da krv mu- 
Ččenika postane sjeme novih kršćana. 


SV. DOMINIK SAVIO (Dominicus=Gospodnji) odnio je svoju krsnu 
nevinost u grob. Uzor je mladeži našeg vremena. Rodio se 1842. godine. 
Djetinja povjerljivost prema roditeljima i pobožnost od malena podarila 
je Crkvi ovog sveca. Sa 7 godina (protivno ondašnjem običaju) primio je 
Prvu svetu Pričest i tako je nastao dan velikog saveza s Isusom. Oh, to 
je je za mene zaista bio najljepši dan. Sv. Dominik je bio uvijek živo 

svetohranište Isusa Krista. Na dan sv. Pričesti stvorio je odluke kojih se 
držao kroz čitav život: 


1. Ispovijedat ću se često i ići na pričest svaki put kad mi ispovjednik 
dopusti 
2. Slavit ću svečano blagdane 
3. Moji će prijatelji biti Isus i Marija 
4. Radije umrijeti nego sagriješiti. | 
Susret s Don Boscom donio mu je novo prijateljstvo i povjerljivost. 
Cijelog života mislio je samo na svetost. Druge je poticao na sv. ispovi- 
jed, korio ih je kad su nešto pogriješili na pr. gledali neke nečedne slike, 
kad bi čuo psovku molio bi u sebi: Gospodine, budi hvaljen... Vjerovao 
je ako ne postane svet ništa neće postići. Već ovdje na zemlji bio je an- 
đeo. U krhkom i slabom tijelu krila se velika duša, čvrsta volja i jaka lju- 
bav prema Bogu i ljudima. Ostvario je dobrotu svakog dana. Od Don 
Bosca rastao se radi bolesti (upala pluća) i otišao kući - umrijeti. Umro 
je 1857. god., ne navršivši ni 15 godina. Ukazao se svom ocu i don Bos- 
cu sav preobražen u velikoj svjetlosti. Crkva ga slavi 6. svibnja i moli nje: 
gov zagovor za mladež da i oni budu čisti i žive za Gospodina. 


SV. MARIJA GORETTI (1890-1902), okrvavljeni ljiljan, rano je os- 


tala bez oca, s petero braće i sestara. Majka je teško zarađivala kruh. U ' 


Mariju se strasno zaljubio Aleksandar Serenelli koji je dodijavao kako bi 
je dobio. Bježala je od njega, pogotovo da bude negdje sama. Odlučila je 
da radije umre nego li sagriješi. Aleksandar je bio nasrtljiv i uporan. | 
jednoga dana ... dok je majka bila u polju a Marija sama kod kuće uletio 
je Aleksandar, strast mu je vrebala iz očiju.Otimala se, vikala, zaklinjala 
ga da to ne čini ... Izbo ju je 14 puta nožem i pobjegao. Prevežena je sva 
u krvi u bolnicu i prije smrti rekla: Da, opraštam mu! Iz neba ću se mo- 
liti za njegovo obraćenje! Poradi Isusa koji je oprostio raskajanom raz- 
bojniku, i ja ga želim vidjeti pokraj sebe u raju. Umrla je oprostivši svom 
ubojici, 6. srpnja 1902. godine. Svetom je proglašena 1950. g. Njena je 
majka prisustvovala proglašenju svetom svoje kćerke. Tom je prilikom 
Papa rekao okupljenim vjernicima da se ugledaju u tu junačku majku i 
da svoju djecu odgajaju u čestitosti i poštenju. Crkva je slavi 6. srpnja. 


Aleksandar je bio osuđen na doživotnu robiju. Kad je nakon 20 godi- 
na zbog dobrog vladanja pušten, zamolio je Marijinu majku za oprošte- 
nje. Bio je to sasvim drugi čovjek. Naime, svetica koju je ubio ukazala 
mu se u zatvoru pa je on cijelog života okajavao svoj grijeh. Dao je kas- 
nije izgraditi crkvu u čast sv. Marije Goretti, a sam je postao redovnik 
okajavajući cio život svoj grijeh. 

Za život 


— Hoćeš li časoviti mir? Osveti se. Hoćeš li trajan mir? Oprosti. Ljubav i 
opraštanje, to je osveta svetaca. 


— Danas djevojke za pet ili više poljubaca i hrpu lažnih obećanja gube 
djevičanstvo. Zbog ljubljenog ili ljubljene ostavljaju i Boga i svoju vje- 
ru, započinju zajednički život bez Božjeg blagoslova.... 


— Čistoća je stvar nesavladive jakosti. Nisu jaki oni koji se isprsavaju ne- 
go oni koji nose čisto srce. Isus je rekao: Blago čistima srcem, oni će 
Boga gledati. Ovo blaženstvo daje najveću nagradu - gledanje Boga li- 
cem u lice u nebu. U čovjeku je moguće sve skršiti osim čiste savjesti. 
Najveći smo kad nam ljudi nemaju što predbaciti. 


— Otvori li tvoja čista ruka bestidnu knjigu, osjetit ćeš, da Bog umire u 
tvojoj duši (V. Hugo). Zla je knjiga i zlo štivo oružje sotone (sv. Ivan 
Zlatousti). 

— Od vola koji se bode bježi deset koraka; od konja koji se rita bježi sto 
koraka; od slona bijesna bježi tisuću koraka, a od pokvarenog čovje- 
bježi toliko daleko da ga ne možeš ni vidjeti (indijska poslovica) 


— Čisto srce stvori mi Bože, i duh postojan obnovi u meni! 

STRPLJIVOST KOJA ZADIVLJUJE 


Molitva: Zdravo Kraljice ... 


BL. LEOPOLD-BOGDAN MANDIĆ (+ 1942) posvetio je sav svoj ži- 
vot za jedinstvo kršćana. Rodio se u Herceg Novom. Bio je dijete ali po 
ponašanju iznad dječjeg nestašluka. Njegova je majka znala ako ga nema 
u igri, on je u sobi i tu se moli. Kad je jednom zgodom neki dječak izgo- 
vorio nepristojnu riječ, Leopold je problijedio i rekao mu: Adolfe, evo 
ti svi moji patakuni, samo nemoj više nikada takve riječi izustiti. Drugi 
put je molio majku da mu dadne nešto više kruha kako bi ga mogao dati 
nekom siromašnom prijatelju. Svi se slažu u ovome: Vikada nismo čuli 
nepristojne riječi, nije bio kao ostali ljudi. U tome i jest veličina. Najve 
ća tragedija našeg vremena jest u tome što su kršćani kao ostali ljudi. 


Leopold je živio za druge. Sve je dijelio s drugima, njima je poklonio i 
svoje zdravlje i svoj život. A ima je prilike da trpi i Bogu prinosi mnoga 
poniženja. Bio je sitna rasta (135 cm), silno bolježljiv: često su ga napa- 
dali čirevi, prištevi, imao je upale zglobova, teške želučane bolove, rak u 
jednjaku... Želio je propovijedati a upadno je zamuckivao... želio je bi- 
ti misionar među rastavljenom braćom po vjeri, ali mu zdravlje nije do- 
pustilo. Sve je svoje nevolje prikazao Bogu za one koji su se njemu obra- 
ćali. Gotovo sav svoj život proveo je u Padovi, u ispovjedaonici, ispovje- 
dajući i po 15 sati dnevno. Čudili su se kako izdrži. Otkrio je svom pri- 
jatelju tajnu jakosti: sv. Misa i pokora. Priznao je da mu je Bog ispunio 
sve želje što ih je uputio za vrijeme sv. Mise. Mnogo je veća žrtva koju 
na misi prikazujem nego molba koju Bogu upućujem, pa nije čudo da 
sam uvijek bio uslišan. 


Bio je i rodoljub. Kad su ga prisiljavali da prihvati talijansko držav- 
ljanstvo, odgovorio je: Moja je duša tamo. Krv nije voda. Krv se ne mo- 
že izdati. Opraštao je uvrede. Jednom zgodom kad je nehotice povrije- 
dio mladića u tramvaju, ovaj ga ošamari. Leopold mu se nasmiješi i mir- 
no reče: Prijatelju, uljepšaj me i s druge strane jer je vrlo ružno ići po 
gradu crven samo s jedne strane. Mladić se zbunio, zastidio se i zamolio 
da mu oprosti. Leopold je to učinio i rekao da su prijatelji kao i prije. 
Tko ne vlada sobom, nije čovjek! Srdžba uništava čovjekovo zdravlje. 
Gdje je srdžba, tu ne stanuje Duh Božji (Sv. Ivan Zlatousti) 

Castio je svom dušom dragu Gospu, molio Gospin časoslov, krunicu, 
na Gospinom oltaru služio sv. Mise, Gospi je pisao i pisma tražeći po- 
moć za svoje prijatelje. Umirao je gledajući Gospu. Izdahnuo je tek on- 
da kad je izgovorio posljednje riječi molitve Zdravo Kraljice : O blaga, o 
mila, o slatka Djevice Marijo! Njegovo je tijelo preneseno 1963. godine 
u kapelicu, uz ispovjedaonicu u kojoj je proveo najveći dio svog života. 
Spomendan ovog strpljivog blaženika je 12. svibnja. 


1 


Blago krotkima, oni će baštiniti zemlju! 


91 


ANĐEO U PAKLU 


Pjesma: Bože moj dopusti mi ... 


MAKSIMILIJAN KOLBE (1894-1941) blaženik je cijele Crkve. Ne 
kad prezren logoraš, usmrćen u bunkeru gladi, a danas svetac. Bez Bo? 
jeg posredništva svijet bi bio promašen. 


Zvao se Rajmund Kolbe, redovničko mu je ime Maksimilijan. Rodite 
lji su ga pobožno odgojili u odanosi prema Bogu i ljubavi prema Gospi. 
Nije ni sanjao da bude svećenik jer su mu roditelji bili siromašni. Bog je 
posredovao. Župniku i apotekaru bio je žao darovitog dječaka pa su ga 
privatno poučavali. Roditelji su se šalili: Prije ću ja biti biskup nego ti 
trgovac, govorio bi otac. A ja kraljica, nadodala bi majka. Rajmund je 
učio i bio pobožan. Odano je volio Gospu. U ranom djetinjstvu ukazala 
mu se Presveta Djevica s dvjema krunama u ruci: bijelom i crvenom. Za- 
pitala ga je koju od njih želi. Zbunjeno je dijete odgovorilo: obadvije. | 
sav će se njegov život odvijati u svjetlu tih dviju kruna. 


Završio je bogosloviju u Rimu, postao svećenik i već u 24. godini po- 
stao doktor filozofije i teologije. Pregnuo je da se posveti i odabrao žar- 
ku molitvu, pobožnost prema Presvetom Oltarskom Sakramentu i Bla: 
ženoj Djevici. U njemu susrećemo lik našeg suvremenika čija se veličin.: 
ostvarila usred dostignuća našeg civiliziranog i tehničkog vremena. Svu 
jim životom i radom uronio je u ovaj svijet i shvatio da je grijeh jedinc 
zlo. Svijet bez grijeha može se sazdati samo po Bezgrešnoj. Treba zato 
organizirati njezine zanosne štovatelje koji će svim dostignućima širiti 
njezino štovanje. Bio je čovjek koji nije skladao žalopojke nad moder- 
nim vremenima, nego je pokušao sve prihvatiti, sve posvetiti, sve staviti 
u službu boljeg svijeta. Zavolio je tehniku i znanost, najmodernije stro- 
jeve i aparate, shvatio je važnost pisane riječi. Svime se poslužio da svije- 
tom što brže i što bolje pronese poruku Kristova mira. Bio je zaljublje- 
nik Bezgrešne, njen poklonik pa se prozvao vitezom Bezgrešne. Shvatio 
je da treba raditi, a ne jadikovati.... Osnovao je goleme strojeve, izdavao 
listove s milijunskom nakladom. Htio je da se osnuju centri za proizvod 
nju katoličkih filmova, kazališta, takoder i katoličke radio stanice . 
Tako je već 1917., nastala njegova zajednica Vojska Bezgrešne koje 
danas broji preko 2 000 000 članova. 

Kad se vratio iz Rima u Poljsku, počeo je realizirati svoje planove. U 
očima mnogih bio je zanesenjak. Već 1927. , počeo je graditi Niepok.: 
lanow - grad Bezgrešne nedaleko od Varšave. Nakon deset godina rada 
samostan je imao 800 redovnika. Grad je bio golemo štamparsko podu- 
zeće s najmodernijim strojevima. List je prerastao u prvi poljski katolič- 
ki dnevnik koji je dosegao nakladu od preko milijun primjeraka. U jeku 
posla, otišao je provincijalu moleći ga da ode u Japan da i tamo osnuj+: 
grad Bezgrešne. Neodoljiva pjesma Dalekog istoka odvest će ga u Japa: 
gdje će pokraj Nagasakija nakon mjesec dana života izdati prvi broj list: 
Mungenzai no Sono, grad Bezgrešne ostao je čitav i nakon pada ato: 
ske bombe. Njegov su rad nastavili njegova subraća. Htio je u Indiju, Po 
lineziju, Bejrut ... želio je izdavati list na turskom arapskom, perzijskon 
i zidovskom jeziku i svima ponuditi Evanđelje. Dogodilo se nešto što je 
poremetilo njegove planove. Pozvan je natrag u Poljsku jer.je započeo 
rat. 


Prvi odredi njemačkih vojnika ušli su 19. IX. 1939. u Niepokalanow i 
istjerali sve redovnike osim dvojice. Pustili su ih da bi im se kasnije teže 
osvetili. Maksimilijan je primoran izdavati list na njemačkom. U posljed- 
njem broju napisao je rečenicu: Vitko na svijetu ne može promijeniti Is- 
tinu... Bilo je gotovo, shvatili su to kao izazov i u veljači 1940., odveli 
ga u zatvor. Udarali su ga, a poslije torture odvežen je u zloglasni logor 
Oswiecim (Auschwitz) gdje je više od 5 000 000 ljudi spaljeno. 


Konac je srpnja 1941. godine. Iz bloka broj 14 kojem je i Maksimili- 
jan pripadao, pobjegao je jedan zatvorenik. Kad nije pronađen, cijeli je 
blok postrojen i čitav dan stajao na jarkom suncu bez hrane i kapi vode. 
Predveče, pala je odluka i presuda: desetorica će umrijeti u bunkeru gla 
di umjesto njega. Tišina kao u grobu. Svi znaju što to znači. Zapovjed 
nik Fritsch obilazi postrojene. Svi su ukočeni, obuzeti dršću smrtnim 
strahom. Ovaj, ti, ti ... zatim vrisak mladog narednika:Jadna moja ženo 
i dječice A zatim... jedan izlazi iz reda. Nevjerojatno. Tko je, što hoće, 
kako se usuduje? Šapat prolazi strojem — to je Maksimilijan Kolbe. 


Stoj! Što hoće od mene ova poljska svinja? 

Maksimilijan: Želim umrijeti umjesto jednoga od ovih osuđenih. 

Fritsch: Zašto? 

Maksimilijan: Slab sam i star. Od mene više nema koristi. On je još mlad 
i snažan. 

Fritsch: Za koga hoćeš umrijeti? 

Maksimilijan: Za ovoga ovdje, i pokaže na Franju Gajowniczeka. Čude 
nje, svima je zastao dah, što će dalje biti.... 

Fritsch: Tko si ti? 

Maksimilijan: Katolički svećenik. Malo oklijevanje a zatim ... 
Neka bude! Pođi s njima! 


I Maksimilijan pođe u bunker gladi. Ovog puta iz bunkera nisu dopi- 
rali očajni krici i jezoviti urlici, nego molitva i pjesma. Maksimilijan je 
molio Boga da zadnji umre kako bi ljude pripremio na smrt. Umro je u 
bunkeru nakon 21 dana stravične agonije, u predvečerje Velike Gospe, 
14. kolovoza 1941. Blaženim je proglašen 1970. godine, a 10. listopada 
1982. svetim. Spomendan mu je 14. kolovoza. 


U paklu mržnje, egoizma i demonizma, Maksimilijan se odlučio na 
djelo najveće ljubavi da daruje život za bližnjega. Doista, on je čovjek 
vjere, čovjek herojske ljubavi i pouzdanja u Bezgrešnu. Čovjek bez obi- 
telji daje život za oca obitelji! Neće propasti Crkva dok ima ovakve ju- 
nake! 


Nekoliko misli Maksimilijana Kolbea: 


— Povjerimo svaki dan Bezgrešnoj sebe i svoj apostolski rad, da bi se 
Ona udostojala sve obaviti, jer mi sami po sebi znamo samo upropas- 
titi i sebe i druge; sebi pripisivati uspjehe, a to znači pljačkati. 

— Što je veća naša nemoć da činimo dobro i što nam veće zapreke stoje 
na putu, to se više očituje moć Bezgrešne. 

— Samo odvažno, dragi moj brate! Dođi ovamo u Japan umrijeti od gla- 
di, umora, poniženja i trpljenja za Marijinu slavu. 

— Smrt žurno dolazi, zato ne smijem izgubiti ni trenutka vremena. A 
kako? Potpuno zaboravljajući sebe i odričući se vlastite volje; ljubeći 
svim srcem samo volju Bezgrešne i vršeći je savršeno. 

— Nazivajmo je Kraljicom, ali je potrebno nadodati da je ona Kraljica 
srdaca, Kraljica ljubavi. Njezin je zakon — ljubav. Njezina je moć — 
majčinska ljubav. 

— Dijete koje se udalji od majke, umire od gladi. Tako će umrijeti od 
duhovne gladi i onaj koji se udalji od Presvete Majke. 

— Tko ne želi imati Bezgrešnu Djevicu za Majku, neće moći imati ni 
Isusa za brata. 

KANDIDATI OLTARA 


Osim ovih kanoniziranih svetaca, Crkva časti mnoge svece i svetice na 
dan Svih svetih. Milijuni nepoznatih uživaju rajsku slavu. U naše doba 
ima ljudi koji su svojim životom i svojom porukom zavrijedili da uskoro 
budu uzdignuti na čast oltara. Spomenimo samo neke od njih: 


. Od krčme do oltara. Od dna ljudske bijede MATT TALBOT vinuo se 
do svetosti. Svojim padovima, odricanjem i borbama i junačkim zaokre- 
tima svima je poruka da nikad nije kasno da se čovjek obrati i posveti. 
Potječe iz obitelji s dvanaestoro djece. Otac je bio teški alkoholičar pa 
je i Matt krenuo njegovim stopama. Jedina strast u mladosti bilo mu je 
piće. Već u 25-oj godini života bio je kronični alkoholičar, majci na sra- 
motu a društvu na teret. Majka mu je govorila da mu Bog oprosti što 
tako postupa s njom. Za piće bijaše spreman sve učiniti, potrošiti od- 
mah zaradu pa i ukrasti. Jednom kad je ostao bez posla a nije imao no- 
vaca, čekao je milostinju da ga netko počasti. Nije dočekao, razljutio 
se i došao kući ranije i trijezan. Majka se začudila. Reče joj Matt: Majko. 
neću više piti. Što je rekao nije porekao. Najprije je položio zavjet da 
neće piti tri mjeseca, pa godinu dana pa onda cijelog života. 


Velika i gorka iskušenja, napasti i pozivanje prijatelja, no Matt je os- 
tao vjeran svom obećanju. Skoro se jednom pokolebao. Već je naručio 
piće ali konobar nije dugo dolazio. Shvatio je u kakvoj se opasnosti na- 
šao pa je pobjegao van i otada nije nosio novac sa sobom da ne bude u 
napasti. Svakog dana ujutro prije posla išao bi na sv. Misu i pričest. U 
žrtvi i odricanju razvio je apostolat pomoći siromašnima. Razbolivši se, 
osjetio je da neće više moći pomagati što mu je bilo vrlo, vrlo žao. 
Umro je jednog dana pokošen srčanin infarktom 1924, godine na ulici. 
Očekujemo da ćemo se uskoro moliti Mattu na našim oltarima. Službe- 
ni proces za njegovu beatifikaciju je završen i očekujemo službeni pra- 
vorijek vrhovnog učiteljstva Crkve. 


DAMJAN DEVEUSTER, mučenik ljubavi. Iz malog seoca Tremeloo 
otisnuo se daleko od rodnog kraja služiti Bogu. Na Havajima postaje da- 
kon pa svećenik, a odatle odlazi na otok Molokaj gubavcima. Neustrašiv 
i jak, veseo i požrtvovan, duboke pobožnosti i apostolata dolazi k njima 
da im bude svećenik, otac, majka, jednom riječju, sve. Da ih uvjeri da 

nisu prezreni, da ih Bog voli. Njih je bio 800, a on sam. Nije se pokole 
bao. Podizao je bolnice i sirotišta. Radio je pun nesebičnosti i predanja 
kad je na sebi primjetio prve znakove gube. Bratu je pisao poslije toga: 
Ti znaš da me je od nekog vremena Spasitelj naročito odabrao. Dopu- 
stio je da i ja budem zahvaćen gubom. Uvijek ću Bogu biti zahvalan za 
tu milost. Bolest će pospješiti moj put u nebesku domovinu. U toj nadi 
primam na se križ. Bolest se širila. Bolesnici su ga obilazili tješeći i pla- 
ćući što će ostati bez svog dobrog oca. Njegov požrtvovni rad donio je 
ploda: za apostolat i rad s gubavcima ponudili su se drugi, svećenici i 
časne sestre. Damjan je umro miran jer je njegovo djelo ostalo u dobrim 
rukama. Umro je 15. travnja 1889. Kad mu je tijelo nakon 40 godina 
preveženo u domovinu, Belgiju, dočekan je s najvećim počastima, kao 
čovjek koji je zadužio svijet i pronio slavu svoje zemlje. 


EDITH STEIN (1891-1942), karmelićanka uskoro na oltaru. Ljubav 
jača od plinske komore. 
Bog je imao veliki plan s ovom ženom. Sama svjedoči da ono o čemu ni- 
je ni sanjala, o tome je odlučio Bog. Uvjerena je da nema slučaja nego je 
sve u Božjim planovima rasporedeno ... Posljednje je (sedmo) dijete svo- 
jih židovskih roditelja i njihova mezimica. Majka je izvanredno odgajala 
svoju djecu. Edita je u školi bila superinteligentna pa nije ostala nezapa- 
žena. Tražila je istinu i žitov po njoj. S 15 godina smatra se ateistkinjom 
postaje student filozofije i asistentica glasovitog filozofa Husserla Inte- 
ligentna, čvrste volje, srca puna topline i velikodušnosti traži istinu kroz 
filozofiju. Uviđa da je filozofija ne može zadovoljiti. Upoznaje neku že- 
nu koja hrabro podnosi nenadanu muževljevu smrt. Edita piše: B/o je 
to moj prvi susret s križem, moje prvo iskustvo Božje snage koja izvire 
iz križa i koja jača one koji ga primaju. Bio je to trenutak kad se srušila 
njena nevjera, kad je Isus Krist zablistao u njezinoj duši. Pročitavši au- 
tobiografiju sv. Terezije Avilske, uskliknula je: Tu je istina! Pripremila 
se na krštenje i krstila se 1922. u Katoličkoj Crkvi. 


Htjela je odmah u samostan, ali su joj poglavari rekli da je bolje da 
ostane još neko vrijeme u svijetu i tu radi za Boga. Nakon nekog vreme- 
na života i apostolata u svijetu, ulazi u karmelićanski samostan. Uzela je 
redovničko ime Benedikta od sv. Križa. Poslana je u Nizozemsku zajed- 
no sa sestrom Rosom da bi bile sigurnije pred Hitlerovim aparatom koji 
se strahovito okomio na Židove. Da ju spase, poglavari joj isposlovašu 
vizu za Švicarsku. Nije otišla. Zašto? Za njezinu sestru Rosu nisu to us 
pjeli učiniti pa je ostala i Edita sa sestrom u samostanu. Piše:S radošću 
primam smrt kakvu mi je odredio Bog. Neka moj život primi za okaja- 

nje i nevjeru mog naroda, za spas Njemačke, mir u svijetu. U Oswiecimu 
spaljena je u krematoriju 1942. godine. | nju ćemo uskoro častiti kao 
sveticu. 

Divan je Bog u svetima svojim! 


CHARLES DE FOUCAULD (+ 1916) bio je najprije oficir francuske 
armije. Previše inteligentan, premalo discipliniran pa je istupio iz vojske 
u 24-oj godini života. Postao je istraživač u Africi. U šutnji afričke pu- 
stinje susreo se s Bogom i vjerom svog djetinjstva. Vratio se natrag u 
Francusku, studirao i postao svećenik. 


Zov pustinje bio je neodoljiv. Iz afričke pustinje odlazi u Nazaret že- 
leći živjeti što siromašnije. Ne želi ni ležaja ni namještaja, nego običnu 
prljavu baraku za spavanje. Vratio se ponovno u Afriku i smjestio se u 
Ben Abbesu. Tu je uz duge molitve i razmatranja posvetio život služenju 
pustinjskih nomada. Ostavio je napisano: Želim samo jedno: da me krš 
ćani i muslimani, pogani i Židovi smatraju svojim bratom. Još i ovo: Ja 
moram svjedočiti za Evanđelje, da se Evanđelje proširi pripravan sam o- 
tići na kraj svijeta i živjeti do sudnjeg dana. Bosonog, obučen u beduin- 
sku nošnju, opasan kožnatim pojasom s drvenim križem obilazio je sela 
ponosnog plemena Tuareg, služeći im u svemu. Njegov je životni prog- 
ram: Propovjedati u šutnji! Djela a na riječi! Biti siromašan i ponizan, 
nesebičan i ponizan. Ljudi moraju osjetiti da ih ljubimo, da živimo za 
njih pa je to dosta da svjedočimo Evanđelje. 

Čovjek molitve, štovatelj Euharistije, skroman i jednostavan, šutljiv i 
beskrajno dobar izazivao je pitanje: tko je on? Propovijedao je životom, 
svjedočio djelima, svima darujući srce i dušu. Ostavio je poruku kako 
možemo preobraziti svijet: klanjanjem Isusu, molitvom, pokorom, dob- 
rim primjerom, sv. Misom i vlastitim posvećenjem. Bio je šutljivo Evan- 
đelje. Pa ipak ... četa poludivljih ljudi zaskočila ga je 1. prosinca 1916., 
i strijeljala bez povoda... Nestao je kao što se pregazi cvijet. Umro je 
sam, zakopan u pustinjski pijesak. Nije za sobom ostavio sljedbenika... 
Ipak, krv ovog pravednika postaje izvor duhovnog života. U Parizu je 
1934., utemeljena zajednica Ma/e braće i Malih sestara Charlesa de Fou- 
caulda koji se posvetiše molitvi, razmatranju i djelima ljubavi. Mnogi od 
njih krenuše u pustinju. Cilj njegovih sljedbenika jest posvetiti se Bogu i 
najbjednijoj ljudskoj braći. 


RAOUL FOLLEREAU (+ 1979) pustolov ljubavi, apostol gubavaca i 
pobornik da se svijet za njih brine kao za ljudska bića. U službi prema 
odbačenoj i prezrenoj braći prokrstario je svijetom tridesetak puta, po- 
sjetio stotinjak zemalja, pomogao u liječenju i ozdravljenu tri milijuna 

gubavaca. A apostolski rad s gubavcima započeo je slučajno. Naime, na 
jednom od svojih prvih putovanja oko svijeta, sreo se prvi put, oči u oči 
s gubavcima u Nigeriji. Bio je to sasvim slučajno kad mu se pokvario 
džip. Vidjevši ih, užasno se potresao... Stvorio je odluku pomoći im pod 
svaku cijenu. Počeo je proučavati tu bolest i ustanovio da joj uzroci leže 
u čovjekovoj neishranjenosti, zapuštenosti i bijedi. U “tom teškom pot- 
hvatu pomagala mu je žena Magdalena za koju jednoč reče da je najveća 
sreća njegova života. 


Bio je istinska savjest čovječanstva našeg vremena. Predosjećajući kraj 
života, obraća se tisućama mladih prijatelja: Ostario sam, obolio i stoga 
vam se obraćam. Pogledajte me dobro ... pred vama je lice čovjeka koji 
je kroz cijeli život bio sretan... ije potrebno lutati svijetom da biste 
pronašli sreću. Vaša će sreća biti dobro koje činite, veselje koje širite, 
smiješak koji će oko vas procvasti, suze koje ćete obrisati... Nije umro 
posve miran jer je na svijetu ostalo još mnogo takvih patnika za koje se 
nitko ne brine. Zato poziva mlade i čovječanstvo na žurno ostvarenje 
djelotvorne ljubavi, bez koje je svjedočenje za Krista besplodno. //i će 
ljudi naučiti da jedni druge ljube i da već jednom čovjek živi za čovjeka, 
ili će propasti. | to svi zajedno. Naš svijet nema drugog izbora do ovoga: 
ljubiti jedan drugoga ili nestati. Treba izabrati. Odmah! 1! zauvijek! 


Upozoravao je državnike što troše silan novac za naoružanje a za gu- 
bavce ništa ne mare; grmio je protiv robovanja novcu i protiv ljudske ne- 
brige za ove jadnike. Srce mu je pripadalo onima koji su bili gladni lju- 
bavi i pažnje. To divno svjetlo djelotnovne ljubavi, koju je ižarivao ovaj 
veliki Kristov apostol neka osvjetljuje i naš životni hod da shvatimo da 
nitko nema prava biti sretan sam za sebe i da je nepopravljiva tragedija 
ako ne budemo korisni i ako nam život ničemu ne služi. Iz Knjige ljuba- 
vi pročitati nekoliko njegovih rečenica, citata. 


Mogli bismo govoriti o mnogim našim suvremenicima koji su zavrije- 
dili čast oltara. Spomenimo još samo neke: naši velikani, Ivan Merz, sje- 
meništarac Petar Barbalić, o. Ante Antić, fra Vendelin Vošnjak, još ži- 
vuća Majka Terezija (premda nije dobro proglasiti nekog svetim dok je 
živ). Živući apostol siromaha, Abbe Pierre, dr. Schweiter i mnogi drugi. 
Dok Crkva bude imala u svom krilu ovakvih velikana, neće propasti. 
Možda si i ti jedan od njih? 

